നാടോടി ബാലികയെ ആക്രമിച്ചസംഭവം.മനുഷ്യവാശ കമ്മീഷന് കേസെടുത്തു, - Swale Online Swale Online News\nനാടോടി ബാലികയെ ആക്രമിച്ചസംഭവം.മനുഷ്യവാശ കമ്മീഷന് കേസെടുത്തു,\nBreaking News Exclusive Kerala Popular\nഎടപ്പാള്:ആക്രിസാധനങ്ങള് ശേഖരിച്ചു വില്‍ക്കുന്ന നാടോടി ബാലികയെ ക്രൂരമായി മര്‍ദിച്ച സംഭവത്തില് മനുഷ്യാവകാശ കമ്മിഷന് സ്വമേധയാ കേസെടുത്തു.\nസംഭവത്തില് ലപ്പുറം ജില്ലാ പൊലിസ് മേധാവിയോട് മുന്നാഴ്ചയ്ക്കകം റിപ്പോര്‍ട്ട് നല്‍കണമെന്നും കമ്മിഷന് ആവശ്യപ്പെട്ടു.\nകുട്ടികള്‍ക്ക് നേരെ വര്‍ധിച്ചു വരുന്ന അക്രമസംഭവങ്ങള് തടയുന്നതിന് സ്വീകരിച്ച നടപടികള് മലപ്പുറം അറിയിക്കണമെന്നും ജില്ലാ കലക്ടറോടും കമ്മിഷന് ആവശ്യപ്പെട്ടിട്ടുണ്ട്. മാധ്യമ വര്‍ത്തകളുടെ അടിസ്ഥാനത്തിലാണ് നടപടി.\nഞായറാഴ്ച രാവിലെ എടപ്പാള്- പട്ടാമ്പി റോഡില് നിര്‍മാണം നടക്കുന്ന കെട്ടിടത്തിന് സമീപമാണ് പത്ത വയസ്സുകാരി ആക്രമിക്കപെട്ടത്.\nബാലികയുടെ നെറ്റി ആഴത്തില് മുറിഞ്ഞിട്ടുണ്ട്. കഴുത്തിനും പരുക്കുണ്ട്.\nഒപ്പമുണ്ടായിരുന്ന മാതൃസഹോദരിക്കും ആക്രമണത്തില് പരുക്കേറ്റു.\nഇരുവരെയും എടപ്പാളിലെ പ്രാഥമികാരോഗ്യ കേന്ദ്രത്തില് ശുശ്രൂഷ നല്‍കിയശേഷം പൊന്നാനി താലൂക്ക് ആശുപത്രിയിലേക്കും\nവിദഗ്ധ പരിശോധനകള്‍ക്കായി പിന്നീട് മെഡിക്കല് കോളജ് ആശുപത്രിയിലേക്കും മാറ്റി.\nസി.പി.എം എടപ്പാള് ഏരിയാ കമ്മിറ്റി അംഗവും വട്ടങ്കുളം മുന് പഞ്ചായത്ത് പ്രസിഡന്റുമായ സി. രാഘവനാണ് കുട്ടിയെ ആക്രമിച്ചത്.\nഇയാള് പൊലീസ് പിടിയിലായണ്.\nകുട്ടിയുടെ നെറ്റിയില് പത്തു തുന്നലുകള് ഇടേണ്ടിവന്നു. സാധനങ്ങള് പെറുക്കുന്നതിനിടെ സ്ഥലത്തെത്തിയ അക്രമി ആക്രോശിച്ചുകൊണ്ട് സാധനങ്ങള് ശേഖരിച്ച ചാക്ക് പിടിച്ചുവാങ്ങി ബാലികയുടെ മുഖത്തടിക്കുകയായിരുന്നു\nനെറ്റിയില് ആഴത്തില് മുറിവേറ്റ് രക്തം വന്നതോടെ ഇയാള് ഓടി രക്ഷപ്പെട്ടതായി പരുക്കേറ്റ ബാലിക പൊലിസിനു മൊഴിനല്‍കി. ചാക്കില് ഉണ്ടായിരുന്ന ഇരുമ്പു കഷ്ണങ്ങളാണ് നെറ്റിക്ക് ആഴത്തില് മുറിവേല്‍ക്കാന് കാരണമായത്.\nTags: malappuramnews, malayalamnews, swalemalayalamnews, swaleonline, swaleonlinethrissur\nനാടോടി ബാലികയെ ആക്രമിച്ച സംഭവം. പ്രതിയെ ഇന്ന് കോടതിയില് ഹാജരാക്കും,\nകാണികളെ വിസ്മയിപ്പിച്ച്ചക്കര പന്തല്.


കോസ്റ്റ്യൂം ഡിസൈനറുടെ വിവാഹം, വീഡിയോ കോളിലൂടെ ആശംസയുമായി മമ്മൂട്ടിയും ഭാര്യയും | abhijith|mammoootty\nHome/NEWS/General/കോസ്റ്റ്യൂം ഡിസൈനറുടെ വിവാഹം, വീഡിയോ കോളിലൂടെ ആശംസയുമായി മമ്മൂട്ടിയും ഭാര്യയും\nകോസ്റ്റ്യൂം ഡിസൈനറുടെ വിവാഹം, വീഡിയോ കോളിലൂടെ ആശംസയുമായി മമ്മൂട്ടിയും ഭാര്യയും\nകോവിഡ് നിയന്ത്രണങ്ങള് പാലിച്ച് തൃശൂര് വടക്കാഞ്ചേരിയില് വച്ചായിരുന്നു വിവാഹ ചടങ്ങുകൾ.\nവർഷങ്ങളായി തന്റെ പേഴ്സനല് കോസ്റ്റ്യൂം ഡിസൈനറായി പ്രവർത്തിക്കുന്ന അഭിജിത്തിന്റെ വിവാഹത്തിന് വിഡിയോ കോളിലൂടെ ആശംസകള് അറിയിച്ച് സൂപ്പര്‍താരം മമ്മൂട്ടിയും ഭാര്യ സുല്‍ഫത്തും. അഭിജിത്തും സ്വാതിയും തമ്മിലുള്ള വിവാഹമായിരുന്നു കഴിഞ്ഞദിവസം. വിവാഹത്തിന് കോവിഡ് പരിമിതികള് മൂലം വിവാഹത്തിൽ നേരിട്ട് എത്താന് സാധിക്കാത്തതിനാലാണ് താരം വിഡിയോ കോളിലൂടെ ആശംസകളും അനുഗ്രഹവും അറിയിച്ചത്.\nകോവിഡ് നിയന്ത്രണങ്ങള് പാലിച്ച് തൃശൂര് വടക്കാഞ്ചേരിയില് വച്ചായിരുന്നു വിവാഹ ചടങ്ങുകൾ. താലികെട്ട് കഴിഞ്ഞ ഉടന് വിഡിയോയില് എത്തിയ താരം വരന‌െയും വധുവിനെയും അനുഗ്രഹിക്കുകയും വീട്ടുകാരോട് കുശലാന്വേഷണം നടത്തുകയും ചെയ്തു. സുല്‍ഫത്തും മമ്മൂട്ടിക്കൊപ്പമുണ്ടായിരുന്നു. ഇതിലും വലിയ സന്തോഷം തനിക്കു കിട്ടാനില്ലെന്നാണ് അഭിജിത്ത് പറയുന്നത്.\nread also:ബിഗ് ബോസില് നിന്നുള്ള അവളുടെ പ്രണയം കണ്ടപ്പോള് കടുംബം ഞെട്ടി, വിവാഹബന്ധം അവസാനിപ്പിക്കാന് പോവുകയാണ്\n”സാറും ചേച്ചിയുമാണ് വിവാഹത്തിന് വേണ്ട എല്ലാ സഹായങ്ങളും ഒരുക്കങ്ങളും നടത്തിയത്. കോവിഡ് കാലമൊക്കെയായിരുന്നല്ലോ. പക്ഷേ ഒരു കുറവും വരാതെ സാര് എല്ലാം ചെയ്തു. വിവാഹത്തിന് വരാന് പരമാവധി ശ്രമിക്കാം എന്നാണ് പറഞ്ഞിരുന്നത്. പക്ഷേ ദൂരം ഒരു പ്രശ്നമായിരുന്നു. മാത്രമല്ല ലോക്ഡൗണ് ആരംഭിച്ചതില് പിന്നെ സാര് വളരെ ചുരുക്കം അവസരങ്ങളില് മാത്രമേ പുറത്തേക്കു പോയിട്ടുമുള്ളൂ”.- അഭിജിത്ത് പറഞ്ഞു\nഎന്തിഷ്ടമായിരുന്നു എനിക്ക് കങ്കണയെ? ഇന്ന് ആലോചിക്കുമ്പോൾ ലജ്ജ തോന്നുന്നു; വാമിഖ ഗബ്ബി\nഅത് വീണ്ടും അഭിനയിക്കാൻ ആഗ്രഹിക്കുന്നു: ഓർമ്മകളുമായി മമ്മൂട്ടി\nസിനിമയില് ഒരു സമയത്ത് മക്കള് ആയവര്‍ക്ക് പിന്നീട് സഹോദരനും പിതാവും വരെ ആകാം; വൈറല് ചിത്രത്തെ കുറിച്ചു കുറിപ്പ്\nDec 6, 2020, 10:25 am IST\nഉദ്യോഗസ്ഥന് സെക്യൂരിറ്റിയെ വഴക്കുപറയാന് ഒരു അവകാശവുമില്ല; എയര്‍പോര്‍ട്ടിലെ ഉദ്യോഗസ്ഥന് പണികൊടുത്ത് മമ്മൂട്ടി\nDec 3, 2020, 04:41 pm IST\nമലയാളത്തില് നിന്നും റഷ്യന് ഭാഷയിലേക്ക് മൊഴിമാറ്റുന്ന ആദ്യ സിനിമയായി മമ്മൂട്ടി ചിത്രം


ആലപ്പുഴയുടെ ആകാശക്കാഴ്ചകൾ ഹെലികോപ്ടറിൽ പറന്നു കാണുവാൻ ഒരവസരം •Tech Travel Eat\nആലപ്പുഴയുടെ ആകാശക്കാഴ്ചകൾ ഹെലികോപ്ടറിൽ പറന്നു കാണുവാൻ ഒരവസരം\nആലപ്പുഴയുടെ ആകാശത്ത് പറക്കാം…കണ്ണിമ ചിമ്മാതെ കാഴ്ചകൾ കാണാം… ആലപ്പുഴയുടെ ആദ്യ ഹെലികോപ്ടർ ടൂറിസം പദ്ധതിയെക്കുറിച്ചാണ് ഇനി പറഞ്ഞു വരുന്നത്. നെഹ്റു ട്രോഫി വള്ളം കളിയുടെയും പ്രഥമ സിബിഎല്ലിന്റെയും ഭാഗമായി സഞ്ചാരികളെ ആലപ്പുഴയിലേക്ക് ആകർഷിക്കുകയാണ് ഈ നൂതന പദ്ധതിയിലൂടെ ആലപ്പുഴ ഡി.ടി.പി.സി.\nഈ ഹെലികോപ്ടർ പദ്ധതി വഴി ലഭിക്കുന്ന ആദ്യ വരുമാനം പ്രളയ ദുരിതാശ്വാസ നിധിയിലേക്കായിരിക്കും കൊടുക്കുക. അപ്പോൾ ഇനിയുള്ള മൂന്ന് ദിവസം ആലപ്പുഴയുടെ ആകാശ കാഴ്ചകൾ കാണാം… അറബിക്കടലിന്റെ വിശാലതയും, ഹരിതാഭമായ കുട്ടനാടിന്റെ വശ്യ സൗന്ദര്യവും, മനം കവരുന്ന കായലോര കാഴ്ചകളും ആസ്വദിക്കാം.\nആലപ്പുഴ ബീച്ചിന് സമീപത്തെ റിക്രീയേഷൻ മൈതാനത്ത് ഓഗസ്റ്റ് 30, 31, സെപ്തംബർ 1 തിയതികളിലായി പത്ത് മിനിട്ട് ദൈർഘ്യമുള്ള ഹെലികോപ്റ്റർ സഞ്ചാരമാണ് ഒരുക്കുന്നത്. 2500 രൂപയാണ് ടിക്കറ്റ് നിരക്ക്. 10 പേരടങ്ങുന്ന ഗ്രൂപ്പുകളായാണ് യാത്ര. ആദ്യ ദിവസത്തിലെ ആദ്യ അഞ്ച് മണിക്കൂറിലെ വരുമാനം മുഖ്യമന്ത്രിയുടെ പ്രളയ ദുരിതാശ്വാസ നിധിയിലേക്ക് ഡി.ടി.പി.സി. സംഭാവന ചെയ്യുമെന്ന് ജില്ലാ കളക്ടർ അദീല അബ്ദുള്ള , ഡി.ടി.പി.സി. സെക്രട്ടറി എം.മാലിൻ എന്നിവർ അറിയിച്ചു.\nബാംഗ്ലൂർ ആസ്ഥാനമായ ചിപ്സൻ ഏവിയേഷനുമായി ചേർന്നാണ് പൊതുജനങ്ങൾക്കായി ഇത്തരത്തിലൊരു ഹെലികോപ്റ്റർ യാത്ര ഒരുക്കുന്നത്. ഓഗസ്റ്റ് 30 ന് വൈകിട്ട് നാലു മുതൽ ആറ് വരെയും, 31, 1 തിയതികളിൽ രാവിലെ എട്ടു മുതൽ പത്തുവരെയുമാണ് ഹെലികോപ്റ്റർ സർവീസ് നടത്തുന്ന സമയം.\nമഴക്കെടുതി കാരണം മാറ്റിവച്ച വള്ളം കളി ഈ മാസം 31 നാണു നടക്കുക .അറുപത്തിയേഴാമത് ജലമേളയാണ് നടക്കാൻ പോകുന്നത്. മുഖ്യമന്ത്രി പിണറായി വിജയൻ ജലോത്സവം ഉദ്ഘാടനം ചെയ്യും.ശനിയാഴ്ച രാവിലെ 11 മണിക്ക് ചെറുവള്ളങ്ങളുടെ മത്സരത്തോടെ ജലോത്സവത്തിന് തുടക്കമാകും. വൈകിട്ടാണ് ഫൈനൽ. നെഹ്‌റു ട്രോഫി വള്ളംകളിയുടെയും പ്രഥമ സിബിഎല്ലിന്റെയും ഭാഗമായി സഞ്ചാരികളെ ആലപ്പുഴയിലേക്ക് ആകര്‍ഷിക്കുക എന്ന ലക്ഷ്യത്തോടെയാണ് ഡി.ടി.പി.സി ഹെലികോപ്ടര് സഞ്ചാരമൊരുക്കുന്നത്.\nഹെലികോപ്ടർ ടൂറിസം സഞ്ചാര മേഖലയ്ക്ക് പുത്തൻ ഉണർവ് നൽകുമെന്ന പ്രതീക്ഷയിലാണ് ഡി.ടി.പി.സി. ഇതിലൂടെ കൂടുതൽ സഞ്ചാരികളെ ആലപ്പുഴയിൽ എത്തിക്കുകയെന്നതാണ് ലക്ഷ്യം. കൂടുതൽ വിവരങ്ങൾക്ക് ഡി.ടി.പി.സി ഓഫീസുമായി ബന്ധപ്പെടുക. ഫോൺ – 04772251796, 9400051796. അപ്പോൾ ഇനി അടുത്ത ദിവസങ്ങളിൽ നേരെ ആലപ്പുഴയിലേക്ക് വിട്ടോളൂ. വള്ളംകളിയും കാണാം, ഒപ്പം ഒരു കിടിലൻ ആകാശയാത്രയും ആസ്വദിക്കാം.


ചരിത്രമെന്നത് ജയിച്ചവരുടെ മാത്രമല്ല, തോറ്റവരുടേതുകൂടിയാണ് ; സുബ്രഹ്മണ്യ ദാസിന്റെ ഓർമ്മകളുമായി പ്രേം ചന്ദ് | Kairali News | kairalinewsonline.com\nനമ്മൾ ഒരു തോറ്റ ജനതയാണെന്ന് എഴുതി വെച്ചാണ് 35 വർഷങ്ങൾക്ക് മുമ്പ് കവിയും വിപ്ലവ രാഷ്ട്രീയ പ്രവർത്തകനുമായിരുന്ന സുബ്രഹ്മണ്യ ദാസ് തീവണ്ടിക്ക് മുന്നിലേക്ക് ചാടി ആത്മഹത്യ ചെയ്തത്. മലയാളിക്ക് സുബ്രഹ്മണ്യദാസ് ആരായിരുന്നു?\nദാസിന്റെ സുഹൃത്തും സഖാവുമായിരുന്ന പ്രേംചന്ദ് ആ മരണത്തെയും ഓർമ്മയെയും കുറിച്ച് ഫേസ് ബുക്കിലെഴുതിയ കുറിപ്പ് ചുവടെ:\n“മനസ്സ് നുറുക്കിയ ഒരു പ്രിയ സഖാവിന്റെ ആത്മഹത്യക്ക് 35 വർഷം പിന്നിടുമ്പോൾ ശേഷം മരിച്ചവൻ ആരായിരുന്നു എന്ന് ആ മരണത്തിനുശേഷം ജനിച്ച തലമുറയ്ക്ക് പരിചയപ്പെടുത്തിക്കൊടുക്കുന്നത് പോലെ ദുഷ്‌കരമായി ഒന്നുമില്ല. 1984 ജൂലായ് 14 അല്ല 2019 ജൂലായ് 14. ലോകം അടിമുടി മാറിപ്പോയി, മനുഷ്യരും .\nതിരിഞ്ഞു നോക്കുമ്പോൾ ആത്മഹത്യയില് അവസാനിപ്പിച്ച സുബ്രഹ്മണ്യദാസ് ഒരു വലിയ പരാജയത്തിന്റെ ഭാഗമാണ്. എന്നാല് ചരിത്രമെന്നത് ജയിച്ചവരുടെ മാത്രമല്ല, തോറ്റവരുടേതുകൂടിയാണ് എന്നോർക്കുമ്പോൾ ജയാരവങ്ങളുടെ സുന്ദരഭീകരതകള്‍ക്കപ്പുറത്ത് സുബ്രഹ്മണ്യദാസിന്റെ ഓർമ്മ വീണ്ടും തെളിഞ്ഞുവരുന്നു.\nനേട്ടത്തിന്റെ ഏത് പിരമിഡുകളിലേക്ക് നോക്കിയാലും വീണ്ടും വീണ്ടും തോല്‍പ്പിക്കപ്പെട്ടുകൊണ്ടിരിക്കുന്ന ഒരു ജനതയെ അതിന്റെയൊക്കെ അടിയില് കാണാം. അവരുടെയൊക്കെ വര്‍ത്തമാനത്തിന്റെ ഉള്ളിലേക്കാണ് സുബ്രഹ്മണ്യദാസ് എന്ന യുവാവ് റെയില്‍പ്പാളം തുരന്ന് കടന്നുപോയത്.\n1977-82, അടിയന്തരാവസ്ഥ കഴിഞ്ഞുള്ള ഹ്രസ്വമായ ഉണര്‍വുകള്‍ക്ക് ശേഷമുള്ള കേരളത്തില് ബാലചന്ദ്രൻ ചുള്ളിക്കാട് പാടിയത് പോലെ ‘ആത്മഹത്യയ്ക്കും കൊലയ്ക്കുമിടയിലൂടെ ആര്‍ത്തനാദം പോലെ പായുന്ന ജീവിതം’ ജീവിച്ച യൗവ്വനത്തിന്റെ കാലമായിരുന്നു അത്. 1980-ലാണ് ബാലചന്ദ്രന്റെ ‘മാപ്പുസാക്ഷി’ വരുന്നത്. യുവകവി സനില്‍ദാസിന്റെ ആത്മഹത്യ 81-ല് സച്ചിദാനന്ദനെക്കൊണ്ട് ‘വേനല്‍മഴ’ യും എഴുതിച്ചു. എന്നാല്, കവിതയ്‌ക്കോ തത്ത്വചിന്തയ്‌ക്കോ ഉണക്കാന് പറ്റുന്നതായിരുന്നില്ല ആ കാലം സുബ്രഹ്മണ്യദാസിലുണ്ടാക്കിയ മുറിവുകള്.\nജീവിത രേഖയില് കെ.ജി. സുബ്രഹ്മണ്യദാസ് 1958-ല് തൃശ്ശൂരിലെ കൊടുങ്ങല്ലൂര് താലൂക്കില്‍പ്പെട്ട പെരിഞ്ഞനത്ത് കൂടക്കര ഗോപാലകൃഷ്ണന് എന്ന ജവാന്റെയും പെരിഞ്ഞനത്തെ അയ്യപ്പന് മെമ്മോറിയല് എല്.പി.സ്‌കൂള് അധ്യാപിക പാര്‍വതിടീച്ചറുടെയും മകനായി പിറന്നു. ഇരിങ്ങാലക്കുട ക്രൈസ്റ്റ്‌കോളേജില് ബി.എസ്‌സി.ക്ക് പഠിക്കുമ്പോള് നക്‌സലൈറ്റ് പ്രസ്ഥാനത്തിന്റെ രണ്ടാം വരവില് വീട് വിട്ട് 1978-ല് സി.പി.ഐ(എം.എല്.) പാര്‍ട്ടിയില് ചേര്‍ന്നു. 1981-ല് വയനാട് ജില്ലാ സെക്രട്ടറിയായിരിക്കെ പാര്‍ട്ടിവിട്ട് വീട്ടിലേക്ക് മടങ്ങി. 1982-ല് മരിക്കുംവരെയും എഴുത്തും വായനയും സംവാദങ്ങളും തുടര്‍ന്നു.\n‘വിദ്യാഭ്യാസം എന്ന ഗൂഢാലോചന’ എന്ന പ്രമേയത്തില് 1978-ല് ക്രൈസ്റ്റ്‌കോളേജ് വിദ്യാര്‍ഥികള് പുറത്തിറക്കിയ കോളേജ് മാഗസിന് ചര്‍ച്ച ഇന്നും നമ്മുടെ രാഷ്ട്രീയകേരളത്തിന് എത്തിപ്പിടിക്കാനാവാത്തത്ര ഉയരത്തിലുള്ള വിദ്യാഭ്യാസ സ്വപ്നങ്ങളാണ് . ഗുരു കൂടിയായ കവി സച്ചിദാനന്ദനോടൊപ്പം ദാസ് എഡിറ്റ്‌ചെയ്ത ചര്‍ച്ചയായിരുന്നു അത്. ലാറ്റിനമേരിക്കന് വിദ്യാഭ്യാസ ചിന്തകനും വിപ്ലവകാരിയുമായ പൗലോ ഫ്രെയറിന്റെ ചിന്തകളുടെ തീര്‍ത്തും കേരളീയസന്ദര്‍ഭത്തിലുള്ള ഒരു സൈദ്ധാന്തിക പ്രയോഗമായിരുന്നു അത്.\nപാര്‍ട്ടിക്കാലം സുബ്രഹ്മണ്യദാസിനെ സംബന്ധിച്ചിടത്തോളം സമര്‍പ്പണത്തിന്റെ കാലമായിരുന്നു. അക്കാലത്ത് വയനാട്ടിൽ നടന്ന രണ്ട് ഉന്മൂലന സമരത്തെ തുടർന്ന് പാര്‍ട്ടിക്കുള്ളിൽ നടന്ന ആശയ സമരത്തെത്തുടര്‍ന്ന് പാർട്ടി വിട്ട് പുറത്തുവന്ന ദാസ് പാര്‍ട്ടിക്കകത്തുണ്ടായിരുന്ന അവസാനനാളുകളില് തുടങ്ങിവെച്ച അന്വേഷണങ്ങള് മലയാളി മാര്‍ക്‌സിസങ്ങളിലെ ഇരുണ്ട മേഖലകളിലാണ് വെളിച്ചം വീശിയത്.’ഒരു രീതിക്കായുള്ള അന്വേഷണം’ ആണ് ഇതില് ഏറ്റവും പ്രധാനപ്പെട്ടത്. മരണംവരെയും അത് തുടര്‍ന്നു. കൊടുങ്ങല്ലൂർ സൂര്യകാന്തിയിൽ ടി.എന്. ജോയ് ദാസിന് കൂട്ടായി.\n(പണ്ട് ജോയ് ദാസിന് വഴികാട്ടിയായി എന്ന് എഴുതിയപ്പോൾ അത് ജോയിക്ക് ഇഷ്ടമായിരുന്നില്ല, വഴികാട്ടി എന്ന പ്രയോഗം ജോയ്ക്ക് ബുദ്ധിമുട്ടുണ്ടാക്കി. അത് കൂട്ടായി എന്ന് തിരുത്തുന്നു , ഇത് കാണാൻ ജോയ് ഇന്ന് ഒപ്പമില്ലെങ്കിലും).\nതത്ത്വചിന്താ അഭ്യാസികളുടെ പുതിയ ലഹരിയായ സ്ലാവോജ് സിസെക്ക് ഒരു അഭിമുഖത്തില് ”ഞാന് എന്നെത്തന്നെ കാണാന് ഭയപ്പെടുന്നു” എന്ന് പറഞ്ഞത് ഇവിടെ ഓർക്കാം. സ്വയം കാണാന് പോലും എല്ലാവര്‍ക്കും മടിയാണെന്ന് അന്നേ ദാസ് എഴുതി. സ്വന്തം ഉള്ളിലേക്കും സ്വന്തം ജനതയുടെ മൗനത്തിലേക്കും ധീരമായി നോക്കി എന്നതാണ് ദാസിനെ ഇന്ന് പ്രസക്തമാക്കുന്നത്. ആ ബുദ്ധനോട്ടത്തിന്റെ ആവിഷ്‌കാരമാണ് അവന്റെ രചനകള്. 35 വർഷം പിന്നിടുമ്പോഴും ആ നോട്ടത്തിന്റെ തീവ്രതയും മൂര്‍ച്ചയും ഒട്ടും കുറഞ്ഞിട്ടില്ല.\nദാസിന്റെ കൂട്ടുകാര് ഒന്നിച്ച് പുറത്തിറക്കിയ അവന്റെ എഴുത്തുകളുടെ സമാഹാരമായ ‘സുബ്രഹ്മണ്യദാസ് ഇന്നും’ എന്ന പുസ്തകം സമര്‍പ്പിച്ചത് കേരളത്തിന്റെ പുതിയ യൗവനത്തിനായിരുന്നു . അവരതറിഞ്ഞോ അത് വായിച്ചോ എന്നതൊക്കെ വേറെക്കാര്യം ( സാധ്യത കുറവാണ് ) . ദാസിനോടൊപ്പം വീടുവിട്ടിറങ്ങി പാര്‍ട്ടിയിലേക്കുപോയ ദാസിന്റെ ആത്മമിത്രമായ പി.കെ. അശോക് കുമാറാണ് ഈ സ്വപ്നം സാക്ഷാത്കരിച്ചത്.\nമരിക്കുമ്പോള് 24 വയസ്സേ ഉണ്ടായിരുന്നുള്ളൂ ദാസിന്. 1978-82ല് സച്ചിദാനന്ദന്റെ പത്രാധിപത്യത്തില് ഇറങ്ങിയ ‘ഉത്തര’ത്തിന്റെ കൂടിയാലോചനയോഗത്തില്‍വെച്ചാണ് ദാസിനെ അവസാനമായി കാണുന്നത്. ‘ഉത്തര’ത്തിന്റെ ആദ്യലക്കത്തിനായി ഒന്നും ചെയ്യാനാവാത്തതിന്റെ വിഷമത്തില് എഡിറ്റോറിയല് ബോര്‍ഡില് തന്റെ പേരുവെക്കരുതെന്ന് ദാസ് നിര്‍ദേശിച്ചിരുന്നു. മരിക്കുമ്പോള് ദാസിന്റെ കീശയിലുണ്ടായിരുന്ന ‘അധികാരവ്യവസ്ഥയിലെ വര്‍ഗസമരം’ എന്ന ലേഖനംതന്നെ ഇന്ന് തിരിഞ്ഞുനോക്കുമ്പോഴും ഒരു ആത്മബലിയുടെ ഒസ്യത്തായി തോന്നുന്നു .കമ്യൂണിസ്റ്റ് പാര്‍ട്ടികൾ മനുഷ്യത്വരഹിതമായ അധികാരഘടനയുടെ ഭാഗമായിത്തീരുന്നതോടെ രൂപംകൊള്ളുന്ന മൗനത്തെ എങ്ങനെ അതിജീവിക്കാനാവുമെന്ന അന്വേഷണമായിരുന്നു ആലേഖനം.\n‘മനുഷ്യത്വരഹിതമായ ഈ വ്യവസ്ഥാപിത പ്രാകൃതത്വത്തില്‍ത്തന്നെ സ്വന്തം പ്രകൃതിയെ കണ്ടെത്തുന്നതോടെ അയാള് സ്വന്തം മൗനത്തെ അതിജീവിക്കുന്നു’ എന്ന് ദാസ് അവസാനലേഖനത്തിന് അടിക്കുറിപ്പ് എഴുതിവെച്ചു. ഈ ലേഖനത്തിന്റെ അരികുകളിലാണ് ‘കേരളീയര് ഒരു തോറ്റ ജനതയാണ്’ എന്ന് കുറിച്ചിട്ടത്.\nഅടിയന്തരാവസ്ഥയ്ക്കുശേഷം വന്ന ഒരു തലമുറയുടെ പ്രതീക്ഷയായി ഉയര്‍ന്ന ജനകീയ സാംസ്‌കാരികവേദിയുടെ തോറ്റയുദ്ധത്തിന്റെ ബാക്കിപത്രമായിരുന്നു ആ ചിന്ത.\nദാസിന്റെ മരണം കവി സച്ചിദാനന്ദനെക്കൊണ്ട് വീണ്ടും എഴുതിച്ച ‘ഒഴിഞ്ഞമുറി’യിലെ ”ഒരമ്മയുടെ കണ്ണീരിന് കടലുകളില് ഒരു രണ്ടാംപ്രളയമാരംഭിക്കാന് കഴിയും” എന്ന വരികള് ഒരാഗ്രഹചിന്തയാണ്. ഒന്നും സംഭവിച്ചിട്ടില്ല. അമ്മമാർ വീണ്ടും പ്രളയങ്ങളുണ്ടാകാത്ത കണ്ണുനീർ പൊഴിച്ചു കൊണ്ടേയിരിക്കുന്ന കേരളമാണ് അതിജീവിച്ചു നിൽക്കുന്നത്.\n‘സുബ്രഹ്മണ്യദാസ് ഇന്നും’ എന്ന പേരിൽ ദാസിന്റെ ഓർമ്മക്ക് കൂട്ടുകാർ പണിത പുസ്തകസ്മാരകം പുറത്തിറങ്ങിയിട്ട് വർഷങ്ങളായി. അതിന്റെ തൃശൂരിലെ പ്രകാശനച്ചടങ്ങിൽ ദാസിന്റെ അമ്മ പാര്‍വതിടീച്ചര് സാക്ഷിയായിരുന്നു. ദാസിന്റെ കൂട്ടുകാര്‍ക്ക് ചരിത്രത്തോട് ചെയ്യാവുന്ന ഏറ്റവും വലിയ കാവ്യനീതിയായിരുന്നു ആ അമ്മ ജീവിച്ചിരിക്കുമ്പോൾ ആ പുസ്തകം പുറത്തിറക്കാൻ കഴിഞ്ഞത്.\nഅമ്മ അറിയാന്, അമ്മയെ അറിയാന് പുറപ്പെട്ടു പോയി തിരിഞ്ഞു നോക്കാത്ത മക്കള് തിരിച്ചെത്തുന്ന നിമിഷം പോലെ ഒരനുഭവം അന്ന് ആ സദസ്സിലിരിക്കുമ്പോൾ അനുഭവിക്കാനായിരുന്നു .\nരാജന് നീതികിട്ടാന് ഇൗച്ചരവാര്യര് കാത്തിരുന്നത് പോലുള്ള കാത്തിരിപ്പായിരുന്നു ദാസിന്റെ അമ്മ പാര്‍വ്വതി ടീച്ചറുടെ കാത്തിരുപ്പ് എന്ന് തോന്നി. പിന്നെ അവരും ദൗത്യങ്ങൾ അവസാനിപ്പിച്ച് ഈ ലോകത്ത് നിന്നും തിരിച്ചു പോയി. കൊടുങ്ങല്ലൂരിലെ സൂര്യകാന്തിയില്ലാക്കാലത്ത് ടി.എൻ. ജോയിയും നജ്മൽ എൻ ബാബു വായി മരണത്തിലേക്ക് തിരിച്ചു പോയി.\n1984 ! തിരഞ്ഞു നോക്കുമ്പോൾ വലിയ അടയാള വർഷമാണ്. ഓർവെൽ അത് മുമ്പേ പറഞ്ഞു. അന്ന് സോവിയറ്റ് യൂണിയൻ ഉണ്ടായിരുന്നു. സോവിയറ്റ് യൂണിയനിൽ സോഷ്യൽ ഫാസിസമാണ് എന്ന് മുദ്രാവാക്യം വിളിച്ച് രാഷ്ട്രീയത്തിലിറങ്ങിയവർ തളർന്ന് വീടുകളിലേക്ക് പിൻവാങ്ങിയിരുന്നു.\nപിന്നെ ഗോർബച്ചേവ് വന്നു. ഗ്ലാസ്സ്നോസ്ത് വന്നു. പെരിസ്ട്രോയിക്ക വന്നു. സോവിയറ്റ് യൂണിയനും ബെർലിൻ മതിലും ഇല്ലാതായി. ഭൂപടം പല തവണ മാറ്റിവയ്ക്കപ്പെട്ടു. എന്നാൽ നീതിയുടെ വൃക്ഷം പൂത്തോ ?\nനീതിയുടെ വൃക്ഷം പൂക്കും എന്നൊക്കെ കവിതയിൽ പ്രത്യാശിക്കാം. സച്ചിദാനന്ദന്റെ നീതിയുടെ വൃക്ഷം മറക്കാതിരിക്കാനുള്ള ഞങ്ങളുടെ തലമുറക്കുള്ള ഓർമ്മപ്പെടുത്തലായിരുന്നു. ആ പാഠം മറന്നിട്ടില്ല. അതു കൊണ്ട് ഇന്നും രാജനെ ഓർക്കുന്നു. ദാസിനെ ഓർക്കുന്നു. രാജന്റെ മൃതദേഹം എന്തു ചെയ്തു എന്നു പറയാൻ അവന്റെ അമ്മയും (അമ്മമാർ പേരോർക്കപ്പെടാൻ പോലും കഴിയാത്ത ആൺ ചരിത്രങ്ങളുടെ ഇരുട്ടിലാണിന്നും ) അച്ഛൻ ഈച്ചരവാര്യരും ഇല്ലെങ്കിലും ആരും പറഞ്ഞില്ല . അത് ചെയ്തവർ ഇന്നും ഇവിടെ എവിടെയൊക്കെയോ ഉണ്ടാകും.\nതോറ്റ ജനത എന്ന പേരിനേക്കാളും യോജിക്കുന്ന മറ്റൊരു പേര് 35 വർഷമായിട്ടും നമ്മുടെ ജനതക്ക് കിട്ടിയില്ലല്ലോ പ്രിയപ്പെട്ട ദാസ് ….”\nTags: FB PostpoetPrem ChandSocial MediaSUBRAMANYA DAS


Police arrested kidnappers | ക്ലോറോഫോം ഉപയോഗിച്ച് കുട്ടികളെ തട്ടിക്കൊണ്ടു പോകുന്ന യാചകസംഘം പോലീസ് പിടിയില് - Malayalam Oneindia\n8 min ago 74ാം സ്വാതന്ത്ര്യദിനത്തിന്റെ നിറവില് രാജ്യം, പ്രധാനമന്ത്രി രാജ്യത്തെ അഭിസംബോധന ചെയ്യും\n14 min ago രാഹുലും സോണിയയും കളത്തിലിറങ്ങി, ബിജെപി പത്തിമടക്കി ഒളിച്ചു! ഐതിഹാസിക വിജയമെന്ന് കെസി\n33 min ago കൊല്ലത്ത് ഇതുവരെ കൊവിഡ് സ്ഥിരീകരിച്ചത് 2401 പേർക്ക്, നെഗറ്റീവ് ആയത് 31567 പേർ, 12 മരണം\nLifestyle വാനില കേക്ക് 15 മിനിറ്റില് തയ്യാറാക്കാം\nക്ലോറോഫോം ഉപയോഗിച്ച് കുട്ടികളെ തട്ടിക്കൊണ്ടു പോകുന്ന യാചകസംഘം പോലീസ് പിടിയില്\nPublished: November 30 2016, 10:17 [IST]\nകൊച്ചി: ക്ലോറോഫോം ഉപയോഗിച്ച് കുട്ടികളെ തട്ടിക്കൊണ്ടു പോകുന്ന യാചകസംഘത്തെ കൊച്ചിയില് വച്ച് പോലീസ് പിടികൂടി. വീട്ടുമുറ്റത്ത് കളിച്ചുകൊണ്ടിരുന്ന പെണ്‍കുട്ടിയെ തട്ടിക്കൊണ്ടുപോകാന് ശ്രമിച്ച കേസിലെ പ്രതികളാണ് അറസ്റ്റിലായത്. പള്ളുരുത്തി കല്ലുചിറയില് അന്‍വര് നല്‍കിയ പരാതിയെത്തുടര്‍ന്നാണ്3ആന്ധ്രാപ്രദേശ് സ്വദേശികളെ അറസ്റ്റ് ചെയ്തത്. വീട്ടുമുറ്റത്ത് കളിച്ചു കൊണ്ടിരിക്കുകയായിരുന്ന4വയസ്സുള്ള പെണ്‍കുട്ടിയെ തട്ടിക്കൊണ്ടു പോകാന് ശ്രമിച്ചതിനാണ് ഇവര് പിടിയിലായത്\nനവംബര് 19 നാണ് സംഭവം നടന്നത്. അന്‍വറിന്റെ വീട്ടിലെത്തിയ ആന്ധ്രാ സ്വദേശി മുറ്റത്ത് കളിച്ചു കൊണ്ടിരിക്കുന്ന ഇളയ കുട്ടിയുടെ കൈയില് പിടിച്ചു വലിച്ചു. കുട്ടിയുടെ കരച്ചില് കേട്ട് സഹോദരി വന്നതോടെ ഇവര് വീട്ടില് നിന്നും ഓടിപ്പോയി. സംഭവത്തെക്കുറിച്ച് പോലീസില് പരാതി നല്‍കിയിരുന്നില്ല.\nചൊവ്വാഴ്ച പള്ളുരുത്തി എംഎല്‍എ റോഡില് സംശയ സാഹചര്യത്തില് കണ്ട ഇവരെ നാട്ടുകാര് പിടികൂടി പോലീസില് ഏല്‍പ്പിക്കുകയായിരുന്നു. ക്ലോറോഫോം അടക്കമുള്ള സാധനങ്ങളും കണ്ടെത്തിയിട്ടുണ്ട്. അന്‍വറിന്റെ മകള് ഇവരെ തിരിച്ചറിഞ്ഞതോടെയാണ് അന്‍വര് പോലീസില് പരാതി നല്‍കിയത്. പ്രതികളെ പോലീസ് റിമാന്‍ഡ് ചെയ്തു.\nകൂടുതൽ kochi വാർത്തകൾ\nകോടി മൂല്യമുള്ള നൂറ് രൂപ; ചെല്ലാനത്തുകാര്‍ക്ക് ഭക്ഷണപൊതിയില് ഒളിപ്പിച്ച കരുതല് ഈ വീട്ടമ്മയുടേത്\nപ്രളയമുണ്ടാവില്ലെന്ന് സൂചന.... പക്ഷേ ഇവര് ജാഗ്രതയിലാണ്, വിളിപ്പാട് അകലെ ഇരുമ്പ് ചങ്ങാടം!!\nകണ്ടെയിന്‍മെന്റ് സോണ് പ്രഖ്യാപനത്തില് വ്യാപക പരാതി.... എറണാകുളത്ത് നട്ടംതിരിഞ്ഞ് നാട്ടുകാര്!!\n'പൊതിച്ചോറിനുളളിൽ പ്ലാസ്റ്റിക് കൊണ്ട് ഭദ്രമായി പൊതിഞ്ഞ ഒരു 100 രൂപാ നോട്ട്', കോടി രൂപയുടെ മൂല്യം\nഅയവില്ലാതെ മഴ: ലോവർപെരിയാർ, കല്ലാർ കുട്ടി ഡാമുകളുടെ ഷട്ടറുകൾ തുറന്നു; എറണാകുളത്ത് ജാഗ്രതാ നിർദേശം\nകൊച്ചി നഗരം വെള്ളകെട്ടില്; നഗരസഭയും ജില്ലാ ഭരണകൂടവും പഴിചാരിയിട്ട് കാര്യമില്ലെന്ന് ഹൈക്കോടതി\nബ്ലാക്‌മെയിലിംഗ് കേസ്: ഷംനാ കാസിമിനെ വിളിച്ചത് ഷെരീഫിന്റെ ഭാര്യ, അറസ്റ്റ്, വരന്റെ മാതാവായി അഭിനയം!!\nകൊച്ചിയില് 75 കാരിയ്ക്ക് ക്രൂരമായ ലൈംഗിക പീഡനം, സ്വകാര്യഭാഗങ്ങളില് ആയുധം കൊണ്ട് മുറിവ്\n37 ദിവസത്തിനിടെ6മോഷണം.... വിജയിച്ചത്3തവണ, കള്ളനെ പിടിക്കാന് ഉറക്കമിളച്ച് നാട്ടുകാര്!!\nപശ്ചിമ കൊച്ചിയില് സമ്പൂര്‍ണ്ണ ലോക്ക്ഡൗണ്; കടുത്ത നടപടി;4ദിവസത്തിനിടെ 57 പേര്‍ക്ക് കൊവിഡ്\nസുഹൃത്തിനൊപ്പം മീൻ പിടിക്കാൻ പോയി: യുവാവ് വേലിയിൽ നിന്ന് ഷോക്കേറ്റ് മരിച്ചു, സംഭവം അങ്കമാലിയിൽ!!\nനാണയം വിഴുങ്ങിയ കുട്ടി മരിച്ച സംഭവം: സമഗ്ര അന്വേഷണം വേണമെന്ന് കെസി വേണുഗോപാല്\nkochi police arrest andhra pradesh child complaint bag കൊച്ചി പോലീസ് അറസ്റ്റ് ആന്ധ്രാപ്രദേശ് തട്ടിക്കൊണ്ടുപോകല് പരാതി ബാഗ്\nKochi Police arrested3kidnappers here on Tuesday. Police find chloroform from their bag.\nStory first published: Wednesday, November 30, 2016, 10:17 [IST]\nOther articles published on Nov 30, 2016\nട്രംപ് ഇത്തവണ തോല്‍ക്കും.... വിജയം പ്രവചിച്ച പ്രൊഫസര് പറയുന്നു, കാരണങ്ങള് നിരത്തി വിശദീകരണം!!\n'കിളി പോയ മനോരമ', 'നന്നായി ബാറ്റ് ചെയ്യുമ്പോൾ റണ്ണൗട്ടാകുന്നത് എന്തൊരു കഷ്ടമാണ്'! ട്രോളി എഎ റഹീം!\n'യുഎഇ പലസ്തീനെ ചതിക്കുകയായിരുന്നു, ചരിത്രം നിങ്ങള്‍ക്ക് മാപ്പ് നല്‍കുകയില്ല'; ആഞ്ഞടിച്ച് തുര്‍ക്കി


buy the book Irumbazhikal written by Jarasandhan in category Novel, ISBN 8184230168, Published by Green Books from Kerala Book Store - Online Shopping Store to buy Malayalam Books, eBooks, Audio Books and Movies\nISBN : 8184230168\nBook Name in Malayalam : ഇരുമ്പഴികള്\nതടവറകളിലെ ജീവിതമാണ് ജsരാസന്ധന്റെ ഇരുമ്പഴികള്. വര്‍ഷങ്ങളായി നൂറുനൂറു ജോഗന്മാര് ഇവിടെ അകത്തു പോകുന്നു, മടങ്ങിവരുന്നു. ഈ ഇരുമ്പഴികളുടെ ബാഹുബന്ധത്തിന് അടിപ്പെടുന്നു. എന്തൊരു പ്രചണ്ഡനത്തിന് അടിപ്പെടുന്നു. എന്തൊരു പ്രചണ്ഡമായ ആകര്‍ഷണം! ജീവിതത്തിലെങ്ങും ഈ വട്ടം ചുറ്റലിന് അവസാനമില്ല. നാട്ടില് നിന്നും ജയിലിലേക്ക്. അവിടെ നിന്ന് പുറത്തേക്ക്, വീണ്ടും ജയിലിലേക്ക്. ജയിലിന് പുറത്ത് എന്തെങ്കിലും തൊഴിലെടുത്ത് ജീവിക്കാന് ഒരു പ്രയാസവും വരില്ല. പക്ഷേ അവര് ആ വഴിക്കു പോകുകയില്ലെന്നു മാത്രം. അതിനു വേണ്ടി ആഗ്രഹിച്ചാലും സമൂഹം സമ്മതിക്കില്ല, ഫലമോ? കുറ്റവാളിയായി അയാള് വീണ്ടും ജയിലില് തിരിച്ചെത്തുന്നു. സങ്കീര്‍ണ്ണമായ ഈ വിഷമ വൃത്തത്തിന്റെ ചുരളഴിക്കാന് ജീവിതമത്രയും ഒരു ജയില് വാര്‍ഡനായി കഴിഞ്ഞ ജരാസന്ധനേക്കള് മറ്റാരാണ് ഉള്ളത്? ഇന്ത്യന് ഭാഷയിലെ ക്ലാസിക്കാണ് ഇരുമ്പഴികള്.\nപരിഭാഷ: നിലീന അബ്രഹാം\nWrite Your Review about Irumbazhikal


വീണ്ടും യുക്രെയ്ന് മുന്നേറ്റം; മറ്റൊരു റഷ്യന് കപ്പല് കൂടി കരിങ്കടലില് താഴ്ത്തി » Newsthen\nകീവ്: കരിങ്കടലിലെ റഷ്യൻ ആധിപത്യത്തിന്റെ ചിഹ്നമായിരുന്ന മോസ്ക്വയ്ക്കു പിന്നാലെ, മറ്റൊരു റഷ്യൻ കപ്പൽ കൂടി കരിങ്കടലിൽ താഴ്ത്തി യുക്രെയ്ന്റെ മുന്നേറ്റം. ഇത്തവണ സായുധ ഡ്രോൺ ആക്രമണത്തിലൂടെയാണ് കരിങ്കടലിലെ സ്നേക് ദ്വീപിനു സമീപം റഷ്യൻ കപ്പൽ യുക്രെയ്ൻ തകർത്തത്. ഇതിന്റെ വിഡിയോ ദൃശ്യങ്ങൾ യുക്രെയ്ൻ സൈന്യം പുറത്തുവിട്ടു. ബേയ്‌റക്തർ വിഭാഗത്തിൽപ്പെട്ട ഡ്രോണിന്റെ സഹായത്തോടെ വിക്ഷേപിച്ച മിസൈൽ ഉപയോഗിച്ചാണ് കപ്പൽ തകർത്തതെന്ന് യുക്രെയ്ൻ സൈന്യം വ്യക്തമാക്കി.\nകരിങ്കടലിൽ റഷ്യൻ നിയന്ത്രണത്തിലുള്ള സ്നേക് ദ്വീപിനു സമീപം സെർണ പ്രോജക്ട് ലാൻഡിങ് കപ്പലും അതിന്റെ ഭാഗമായ മിസൈൽ പ്രതിരോധ സംവിധാനവുമാണ് യുക്രെയ്ൻ ഡ്രോൺ ഉപയോഗിച്ചുള്ള മിസൈലാക്രമണത്തിലൂടെ തകർത്തത്. യുക്രെയ്ന്റെ ബേയ്‌റക്തർ ടിബി2 എന്ന ഡ്രോണാണ് ആക്രമണത്തിനായി ഉപയോഗിച്ചത്.\n‘യുക്രേനിയൻ ബേയ്റക്തർ ടിബി2 മറ്റൊരു റഷ്യൻ കപ്പൽ കൂടി തകർത്തിരിക്കുന്നു. ഇത്തവണ സെർണ പ്രോജക്ടിന്റെ ഭാഗമായ ലാൻഡിങ് കപ്പലാണ് തകർത്തത്. സ്നേക് ദ്വീപിനു സമീപം റഷ്യയുടെ കരിങ്കടൽ കപ്പൽപ്പട മേയ് ഒൻപതിനു നടത്താനിരുന്ന പരമ്പരാഗത പരേഡ് ഇനി കടലിന്റെ അടിയിൽവച്ചു നടക്കും’ – കപ്പൽ ആക്രമണത്തിലൂടെ തകർത്ത് കരിങ്കടലിൽ മുക്കുന്ന വിഡിയോ സഹിതം യുക്രെയ്ൻ പ്രതിരോധ വകുപ്പ് ട്വീറ്റ് ചെയ്തു.\nയുക്രേനിയൻ ഡ്രോണിൽനിന്ന് വിക്ഷേപിച്ച മിസൈൽ റഷ്യൻ യുദ്ധക്കപ്പൽ തകർക്കുന്നതാണ് ദൃശ്യങ്ങളിലുള്ളത്. ബ്ലാക്ക് ആൻഡ് വൈറ്റിലുള്ള ഓവർഹെഡ് ഫുട്ടേജിൽ ഒരു ഡ്രോൺ കപ്പലിൽ മുകളിലെത്തുന്നതും തൊട്ടുപിന്നാലെ കപ്പൽ പൊട്ടിത്തെറിക്കുന്നതും കാണിക്കുന്നുണ്ട്.\nനേരത്തെ, ഇക്കഴിഞ്ഞ ഏപ്രില് 14നാണ് പാഞ്ഞെത്തിയ യുക്രെയ്ന് ക്രൂയിസ് മിസൈലുകള് റഷ്യയുടെ ‘മോസ്ക്വ’ എന്ന യുദ്ധകപ്പല് തകർത്ത് കരിങ്കടലില് മുക്കിയിരുന്നു. യുക്രെയ്നെതിരായ ആക്രമണം ആരംഭിച്ച ശേഷം റഷ്യ നേരിടുന്ന ഏറ്റവും വലിയ തിരിച്ചടികളിലൊന്നായാണ് ഈ ആക്രമണത്തെ വിശേഷിപ്പിച്ചത്. ഇതിനു പിന്നാലെയാണ് മറ്റൊരു യുദ്ധക്കപ്പൽ കൂടി യുക്രെയ്ൻ തകർത്തത്.\nകൊച്ചിയില്‍നിന്ന് ആദ്യ രാജ്യാന്തര സര്‍വീസുമായി ഗോ എയര്; 16ന് ആരംഭിക്കും


പെഗാസസ് സ്‌പൈവെയര് ആക്രമണം; രാജ്യസഭയില് സര്‍ക്കാരിനെതിരെ ചോദ്യശരങ്ങളുമായി പ്രതിപക്ഷം | pegasus spyware whatsapp hacking oppostion grills government in rajyasabha\nNov 29, 2019, 09:57 PM IST\nസര്‍ക്കാരോ ഏതെങ്കിലും സര്‍ക്കാര് ഏജന്‍സികളോ നിരീക്ഷണത്തിനായി പെഗാസസ് സോഫ്റ്റ് വെയര് നിയമപരമായി വാങ്ങിയിട്ടുണ്ടോ എന്ന് അദ്ദേഹം ചോദിച്ചു. അങ്ങനെ സംഭവിച്ചിട്ടുണ്ടെങ്കില് സ്വകാര്യത സംബന്ധിച്ച സുപ്രീംകോടതി വിധിയുടെ ലംഘനമാണതെന്നും അദ്ദേഹം ചൂണ്ടിക്കാട്ടി.\nScrenshot from RStv Video\nന്യൂഡല്‍ഹി: ഇന്ത്യക്കാരെയുള്‍പ്പടെ ബാധിക്കുന്ന പെഗാസസ് സ്‌പൈവെയര് ആക്രമണം സംബന്ധിച്ച വിവാദത്തില് രാജ്യസഭയില് സര്‍ക്കാരിനെതിരെ ചോദ്യശരങ്ങളെയ്ത് പ്രതിപക്ഷം. പെഗാസസ് സ്‌പൈവെയര് നിര്‍മാതാക്കളായ ഇസ്രായേലി സ്ഥാപനം എന്‍എസ്ഒ ഗ്രൂപ്പിനെതിരെ സര്‍ക്കാര് എന്തുകൊണ്ട് അന്വേഷണം നടത്തിയില്ല എന്ന് കോണ്‍ഗ്രസ് നേതാവ് ദിഗ്വിജയ് സിങ് ചോദിച്ചു.\nവാട്സാപ്പ് ഹാക്കിങ് കേസില് മൂന്ന് സാധ്യതകളാണുള്ളതെന്ന് ദിഗ്വിജയ് സിങ് ചൂണ്ടിക്കാട്ടി. ഒന്ന് സര്‍ക്കാര് നിയമപരമായി രഹസ്യനിരീക്ഷണം നടത്തി. രണ്ടാമത്തേത്, സര്‍ക്കാരിന്റെ അറിവോടെയല്ലാതെ നിയമവിരുദ്ധമായി രഹസ്യ നിരീക്ഷണം നടന്നു. മൂന്നാമത്തേത് സര്‍ക്കാര് നേരിട്ട് നിയമവിരുദ്ധമായി രഹസ്യ നിരീക്ഷണം നടത്തി. സംഭവം അന്വേഷിക്കാന് ഒരു സംയുക്ത പാര്‍ലമെന്ററി സമിതിയെ ചുമതലപ്പെടുത്തണമെന്നും അദ്ദേഹം രാജ്യ സഭയില് ആവശ്യപ്പെട്ടു.\nസര്‍ക്കാരിന് ഇതില് പങ്കില്ലെങ്കില്, എന്‍എസ്ഓ ഗ്രൂപ്പ് സ്വന്തമായി രഹസ്യ നിരീക്ഷണം നടത്തിയതായി കരുതണം. അപ്പോള് അത് ഒരു രാജ്യസുരക്ഷാ പ്രശ്‌നമായി മാറുമെന്നും സിങ് പറഞ്ഞു.\nചോദ്യങ്ങള്‍ക്ക് നല്‍കിയ മറുപടിയില് വാട്‌സാപ്പിന്റെ സുരക്ഷാ സംവിധാനങ്ങള് സര്‍ക്കാര് പരിശോധനയ്ക്ക് വിധേയമാക്കുമെന്ന് ഐടി മന്ത്രി രവിശങ്കര് പ്രസാദ് പറഞ്ഞു.\nഎന്നാല് കാര് മോഷ്ടിക്കപ്പെട്ടതിന് പോലീസ് കള്ളനെ പിടിക്കാന് പോവുന്നതിന് പകരം കാറിന്റെ ഉടമയെ ചോദ്യംചെയ്യുന്നതിന് തുല്യമാണ് ഇതെന്ന് ദിഗ്വിജയ് സിങ് കുറ്റപ്പെടുത്തി. ഇന്ത്യയില് ആരെയല്ലാം പെഗാസസ് ആക്രമണം ബാധിച്ചിട്ടുണ്ടെന്നും. ബാധിക്കപ്പെട്ടവരുടെ വിവരങ്ങള് വാട്‌സാപ്പ് കൈമാറിയിട്ടുണ്ടോ എന്നും കോണ്‍ഗ്രസ് ചോദിച്ചു.\nഇസ്രായേല് പ്രതിരോധ വകുപ്പ് സൈബര് ആയുധമെന്ന വിഭാഗത്തില് ഉള്‍പ്പെടുത്തിയ പെഗാസസ് സ്‌പൈവെയര് അനുവാദമില്ലാതെ വില്‍ക്കാന് സാധിക്കില്ലെന്നാണ് വിവരം. തീവ്രവാദവും സമാനമായ പ്രശ്‌നങ്ങളും കൈകാര്യം ചെയ്യുന്നതിന് സര്‍ക്കാരുകള്‍ക്കും നിയമനിര്‍വഹണ ഏജന്‍സികള്‍ക്കും മാത്രമാണ് പെഗാസസ് വില്‍ക്കാറുള്ളത് എന്നാണ് എന്‍എസ്ഒ ഗ്രൂപ്പ് അവകാശപ്പെടുന്നത്.\nഅതേസമയം, സ്പൈവെയറുമായി ബന്ധപ്പെട്ട പ്രതിപക്ഷത്തിന്റെ ചോദ്യങ്ങള്‍ക്കൊന്നും വ്യക്തമായ ഉത്തരം നല്‍കാന് ഐടി മന്ത്രി തയ്യാറായില്ല. അനുവാദമില്ലാതെ ഒരു നുഴഞ്ഞുകയറ്റവും ഉണ്ടായിട്ടില്ലെന്ന് അദ്ദേഹം പറഞ്ഞു. സ്വകാര്യത മൗലികാവകാശമാണെന്നാണ് സുപ്രീംകോടതി വിധി. എന്നാല് തീവ്രവാദികള്‍ക്കും അഴിമതിക്കാര്‍ക്കും സ്വകാര്യതയ്ക്കുള്ള അവകാശം പ്രതീക്ഷിക്കാനാവില്ല- അദ്ദേഹം പറഞ്ഞു.\nContent Highlights: pegasus spyware whatsapp hacking oppostion grills government in rajyasabha\nജിസ്യൂട്ട് സേവനങ്ങള്‍ക്കായി എയര്‍ടെലും ഗൂഗിള് ക്ലൗഡും സഹകരിക്കുന്നു\nഓപ്പോ എഫ് 11 വെറും 2,999 രൂപയ്ക്ക് ! ഫ്‌ളിപ്കാര്‍ട്ടിന്റെ പേരിലുള്ള പരസ്യം കണ്ട് ചതിയില് വീഴരുത്


ഒമിക്രോണ് ജര്‍മനിയിലും സ്ഥിരീകരിച്ചു; വാക്‌സിന് വികസിപ്പിക്കാന് കഴിയുമെന്ന് ആസ്ട്രാസെനക്ക | Suspected Omicron case found in Germany\nNov 27, 2021, 06:01 PM IST\nഒമിക്രോണ് സ്ഥിരീകരിക്കുന്ന രണ്ടാമത്തെ യൂറോപ്യന് രാജ്യമാണ് ജര്‍മനി\nജര്‍മനിയിലെ ഫ്രാങ്ക്ഫര്‍ട്ടില് വാക്‌സിന് സ്വീകരിക്കാന് കാത്തുനില്‍ക്കുന്നവര് I Photo: Reuters\nബെര്‍ലിന്: കോവിഡിന്റെ പുതിയ വകഭേദമായ ഒമിക്രോണ് യൂറോപ്യന് രാജ്യമായ ജര്‍മനിയിലും സ്ഥിരീകരിച്ചു. ദക്ഷിണാഫ്രിക്കയില്‍നിന്നെത്തിയ യാത്രക്കാരനിലാണ് വൈറസ് സ്ഥിരീകരിച്ചതെന്ന് ഹെസ്സെയുടെ സാമൂഹ്യകാര്യ വകുപ്പ് മന്ത്രി കയ് ക്ലോസെ ട്വീറ്റ് ചെയ്തു.\nയാത്രക്കാരന് നിലവില് ഐസൊലേഷനിലാണെന്നും കൂടുതല് പരിശോധനകള്‍ക്ക് വിധേയമാക്കുമെന്നും ക്ലോസെ വ്യക്തമാക്കി. കഴിഞ്ഞ കുറച്ചു ആഴ്ചകള്‍ക്കിടയില് ദക്ഷിണാഫ്രിക്കയില്‍നിന്ന് വന്നവര് ആളുകളുമായി ഇടപഴകുന്നത് കുറയ്ക്കണമെന്നും കോവിഡ് ടെസ്റ്റിന് വിധേയമാകണമെന്നും മന്ത്രി നിര്‍ദേശിച്ചു. ഒമിക്രോണ് സ്ഥിരീകരിക്കുന്ന രണ്ടാമത്തെ യൂറോപ്യന് രാജ്യമാണ് ജര്‍മനി. നേരത്തെ ബെല്‍ജിയത്തില് പുതിയ കോവിഡ് വകഭേദം സ്ഥിരീകരിച്ചിരുന്നു.\nഒമിക്രോണ് വകഭേദം യൂറോപ്പിലുമെത്തിയതോടെ ഏഷ്യന് രാജ്യങ്ങള്‍ക്ക് ലോകാരോഗ്യ സംഘടന മുന്നറിയിപ്പ് നല്‍കി. നിരീക്ഷണവും ജാഗ്രതയും മുന്‍കരുതലും ശക്തമാക്കണമെന്നാണ് ലോകാരോഗ്യ സംഘടനയുടെ മുന്നറിയിപ്പ്.\nഅതേസമയം കോവിഡ് വകഭേദമായ ഒമിക്രോണിനെ നേരിടാന് വാക്‌സിന് വികസിപ്പിക്കാന് കഴിയുമെന്ന് ബയോ ഫാര്‍മസ്യൂട്ടിക്കല് കമ്പനിയായ ആസ്ട്രാസെനക്ക വ്യക്തമാക്കി. ഈ വാക്‌സിന് വേഗത്തില് വികസിപ്പിക്കാന് കഴിയുമെന്നും ആസ്ട്രാസെനക്ക ഗവേഷണ വിഭാഗം അവകാശപ്പെടുന്നു.


ഇക്കിളി പുസ്തകങ്ങള് (കാരൂര് സോമന്, ലണ്ടന്)\nമലയാള ഭാഷാ സാഹിത്യത്തിന് അവിസ്മരണീയമായ സ്ഥാനം നേടികൊടുക്കുന്നതില് പുസ്തകപ്രസാധനത്തിന് നല്ലൊരു പങ്കുണ്ട്. 1772 ല് റോമില് അച്ചടിച്ച് 1774 ല് കേരളത്തില് ഇറക്കിയ "സംക്ഷേപ വേദാര്‍ഥം" ആണ് മലയാളത്തില് ഇറങ്ങിയ ആദ്യ പുസ്തകം. ഇറ്റലിയിലെ വൈദികന് ക്ലമന്റ് പിയോണിയസ് ക്രിസ്തിയാനികള്‍ക്കായി ചോദ്യോത്തര രൂപത്തില് ഇറക്കിയത്. 1821 ല് കേരളത്തിലെ ആദ്യ അച്ചടി യന്ത്രം കോട്ടയം സി.എം.എസ്. പ്രസ്സില് ബ്രിട്ടീഷുകാരനായ റവ.ബെഞ്ചമിന് ബെയ്‌ലി സ്ഥാപിച്ചതാണ്. മലയാള ഭാഷയ്ക്ക് വിദേശ മിഷനറിമാരുടെ സഹായത്താല് ആദ്യ കാലങ്ങളില് ധാരാളം പുസ്തകങ്ങള് ലഭിച്ചിട്ടുണ്ട്. മലയാളത്തിലെ ആദ്യ നോവല്, അപ്പു നെടുങ്ങാടി എഴുതിയ കുന്ദലത 1887 ലും ഒ.ചന്ദുമേനോന്‍റ് ഇന്ദുലേഖ 1889 ലും ഇറങ്ങി. ഇത്രയും പാരമ്പര്യമുള്ളതാണ് മലയാള ഭാഷയും അച്ചടി മേഖലയും.\nലോകത്തു ഏറ്റവും കൂടുതല് പുസ്തകങ്ങള് വായിക്കപ്പെടുന്നത് ബ്രിട്ടനെപോലുള്ള വികസിത രാജ്യങ്ങളിലെങ്കില് ഇന്ത്യയില് ഏറ്റവും കൂടുതല് പുസ്തകങ്ങങ്ങള് വായിക്കപ്പെടുന്നത് കേരളത്തിലാണ്. 2010 ന് മുന്‍പ് സ്ത്രീകളുടെ ഇക്കിളിപ്പെടുത്തുന്ന ആത്മ കഥയില്ലാതെ തന്നെ സാക്ഷര കേരളമെന്ന പേര് നമുക്ക് ലഭിച്ചു. ബൈബിള് വായിച്ചിട്ടുള്ളവര്‍ക്ക്രറിയാം ജെറുശലേമില് ജീവിച്ചിരുന്ന ദാവീദ് രാജാവിന്റ മകന് സഭാപ്രസംഗി ലോകത്തോട് വിളിച്ചു പറഞ്ഞു. ഈ ഭൂമിയില് കാണുന്നത് എന്തും മായ. അതൊരു അധികപ്രസംഗമല്ല. വശ്യ സൗന്ദര്യമുള്ള ഈ പ്രപഞ്ചത്തെ മനുഷ്യന് ഈശ്വരന് നല്‍കിയത് എത്ര സമ്പത്തു വാരി കുട്ടിയാലും എത്ര കെട്ടിടങ്ങള് കെട്ടിപൊക്കിയാലും ഇതെല്ലം വിട്ട് ഒരു നാള് പോകേണ്ടി വരുമെന്നാണ്. ആദ്യ അദ്ധ്യായത്തില് പറയുന്നു. " എല്ലാവരേക്കാള് അധിക ജ്ഞാന0 എനിക്കുണ്ട്. അതിനാല് ജ്ഞാനം ഗ്രഹിപ്പാനും, ഭ്രാന്തും, ഭോഷത്വമറിയുവാനും ഞാന് മനസ്സുവെച്ചു." ഇന്നത്തെ കുറെ പുസ്തകങ്ങളുടെ നാഡീഞരമ്പുകള് പരിശോധിച്ചാല് ഈ സഭാപ്രസംഗിയുടെ വാക്കുകള് പ്രസക്തമാണ്. ജ്ഞാനത്തില് വളര്‍ന്നു വളര്‍ന്ന് ഭോഷത്വം നിറഞ്ഞ ഒരു ഒരു ലോകത്തേക്കാണോ നമ്മള് സഞ്ചരിക്കുന്നത്? ചില പ്രസാധക തൊഴിലാളികള് മനഃപൂര്‍വ്വം സംവാദത്തേക്കാള് വിവാദമുണ്ടാക്കുന്നത് ആധുനിക കലയുടെ ദാര്‍ശനിക ഭാവമാണോ?\nസമുഹത്തില് എന്ത് അനീതി നടന്നാലും അത് പ്രസാധകമാധ്യമ രംഗത്തായാലും പലരുടേയും സ്വാതന്ത്ര്യബോധ0 ഉണരാറില്ല. ആണും പെണ്ണും തമ്മിലുള്ള പ്രേമവും കാമവുമാണ് വിഷയമെങ്കില് അതിന്റ തീവ്രത വര്‍ദ്ധിക്കുക മാത്രമല്ല അത്യന്തം ആകര്‍ഷകവുമാണ്. സ്ത്രീയുടെ നഗ്‌ന ഭാഗങ്ങള് കാട്ടി സിനിമ രംഗത്തുള്ളവര് ചെറുപ്പക്കാരുടെ കാശ് അടിച്ചു മാറ്റാറുണ്ട്. സ്വന്തം അനുഭവക്കുറുപ്പുകള് ആര്‍ക്കും പറയാം എഴുതാം. അത് പലര്‍ക്കും ആത്മസുഖം നല്‍കാം. എന്നോര്‍ത്ത് ചിലരെയെങ്കിലും ദുഃഖത്തിന്റ, അപമാനത്തിന്റ തീച്ചൂളയിലേക്ക് തള്ളി വിടാറുണ്ട്. അതിന് ആരാണ് ഉത്തരം പറയേണ്ടത്? അധികാരത്തിന്റെ, അന്തഃപുരത്തിന്റ അകത്തളങ്ങളില് എത്രയോ കാമലീലകള് നടക്കുന്നു. അതൊക്കെ അറിഞ്ഞാലും പുസ്തകരൂപത്തില് പുറത്തു വരാറില്ല. അതിന് പകരം വലയില് കുരുങ്ങുന്നത് പാവം സ്ത്രീകള്. ധാരാളം വായിച്ചുവളര്‍ന്ന മലയാളി ഇന്ന് പുരോഗമിക്കുന്നത് വൈകാരികമായ നിന്ദ, വെറുപ്പ്, വിദ്വഷം തുടങ്ങിയവ വളര്‍ത്തിക്കൊണ്ടാണ്. ചില മാധ്യമങ്ങള്, പ്രസാധകര് സമ്പന്നരാകുന്നത് വായനക്കാരന്റെ ബോധമണ്ഡലം ഇത്തരത്തില് നവീകരിച്ചുകൊണ്ടാണ്. സ്ത്രീയും പുരുഷനും ഇഷ്ടപ്പെട്ടാല് 'അതിവിശുദ്ധ'മായ ശൃംഗാരം നടക്കും. അതിലിത്ര പുതുമയെന്താണ്? ആസ്വാദക മനസ്സുകളില് തെളിമയോടെ, പുതുമയോടെ എന്താണ് വായിക്കാനുള്ളത്?\nഏത് രംഗമെടുത്താലും അവിടെയെല്ലാം കുറെ മാന്യന്മാരെ കാണാം. അവരുടെ ഉള്ളിന്റെയുള്ളിലെ മൂടുപടം ആര്‍ക്കുമറിയില്ല. പ്രസാധക മുതലാളിക്ക് കാശു വേണം. ബാക്കിയെല്ലാം അവിടെ കുറ്റിയടിച്ചിരിക്കുന്ന ചില കുത്തക തൊഴിലാളികളിലാണ്. അവരുടെ സ്ഥാപിത താല്പര്യമൊന്നും അതിന്റ മുതലാളിമാര് അറിയാറില്ല. ഇവരുമായി സംസാരിച്ചാല് നമ്മുടെ ഒരു പഴമൊഴി ഓര്‍മ്മ വരും. "എരന്നു തിന്നാലും മീശ മേലോട്ട്". . ഇവരുടെ മീശ മേലോട്ട് തന്നെ. ഈ കുട്ടര്‍ക്ക് തന്‍കാര്യം വന്‍കാര്യമാണ്. ഇക്കിളി പുസ്തങ്ങളുടെ, സ്ത്രീകളുടെ, പാവങ്ങളുടെ വിഷയങ്ങളിലും "കാട്ടിലെ മരം, തേവരുടെ ആന, വലിയെടാ വലി". അതിനെ വലിച്ചു വലിച്ചു ഭൂമിയുടെ ഒരറ്റംമുതല് മറ്റേ അറ്റംവരെ എത്തിക്കും. അതിന് പറ്റിയ ബെല്ലും ബ്രേക്കുമില്ലത്ത ആധുനിക സോഷ്യല് മീഡിയ തയ്യാറാണ്. ഇറങ്ങിയ പുസ്തകത്തിന്റ പ്രചാരം കൂടുമ്പോള് പുസ്തകത്തിന്റ വില്പനയും കുടും. മാധ്യമ മുതലാളി സന്തുഷ്ടന്. ആയിരം കോപ്പിക്ക് അയ്യായിരം എന്നെഴുതി വിടും. വലിയ സ്ഥാപനമല്ലേ എണ്ണം കുറയാന് പാടില്ല. ഈ പണച്ചാക്കുകളെ നിയന്ത്രിക്കാന് സര്‍ക്കാരിന് പോലും സാധിക്കില്ല. ഇവര് അധികാരികള്‍ക്കും പ്രിയപ്പെട്ടവരാണ്. ഒരു സ്ത്രീയുടെ കദന കഥ പുസ്തകരൂപത്തില് പുറത്തു വരുമ്പോള് അവരെയൊക്കെ ഒരു പറ്റം വായനക്കാര് കാണുന്നത് മന്ദഹാസം പൊഴിച്ചു നില്‍ക്കുന്ന നിശാസുന്ദരിമാരായിട്ടാണ്. ഇത് ഭീതിജനകമായ ഒരന്തിരിഷമാണ് സ്ത്രീകളുടെ ഇടയില് വളര്‍ത്തുന്നത്.\nജീവിതത്തിന്റ ദുരിതശതങ്ങളില് പിടയുന്ന പ്രവാസി എഴുത്തുകാരുമുണ്ട്. അവര്‍ക്ക് യാതൊരുവിധ പ്രോത്സാഹനവും കേരളത്തില് നിന്ന് ലഭിക്കാറില്ല. അവസരം കിട്ടുമ്പോഴൊക്കെ അവരെ പരിഹസിക്കുക, അവഗണിക്കുക ഈ കുറ്റിയടിച്ചിരിക്കുന്നവരുടെ തൊഴിലാണ്. ഒപ്പം ജോലി ചെയ്യുന്നവരെയും ഇവര് ഒരു കോണില് കെട്ടിയിടാറുണ്ട്. ഇത് എല്ലാം പ്രസാധകരെപ്പറ്റി പറയുന്ന കാര്യമല്ല. ആരെങ്കിലും ഒരു കെണിയില് വീണാല്, എന്തെങ്കിലും പാളിച്ചകളുണ്ടായാല് ആ മുറിവ് ഉണക്കുന്നതിന് പകരം ആ മുറിവ് തല്പരകഷികകളെ കൂട്ടുപിടിച്ചു ആഴത്തിലാഴ്ത്തി പരിഹസിക്കുന്ന സ്വയം അക്ഷര ജ്ഞാനികളെന്നു ധരിക്കുന്ന, ഒരു പത്ര മാസിക കണ്ടപ്പോള് എഴുത്തുകാരായവരെയോര്‍ത്തു സഹതാപം മാത്രം. സാഹിത്യകാരന്മാര്, കവികള്, എഴുത്തുകാരിലൂടെ വളര്‍ന്ന് സമ്പത്തുണ്ടാക്കിയ പ്രസാധകര് അതിനുള്ളില് നടക്കുന്ന മുറിവും ചികിത്സയും നടത്താന് ബാധ്യസ്ഥരാണ്. മനുഷ്യരിലെ നന്മയും കാരുണ്യവും അക്ഷരത്തിലെ ഈ ദരിദ്രനാരായണന്മാര് തിരിച്ചറിയുന്നില്ല. പ്രസാധക സ്ഥാപനത്തില് ജോലി ചെയ്തതുകൊണ്ട് എല്ലാവര്ക്കും അറിവുണ്ടാകണമെന്നില്ല. ഇവരുടെ അറിവിന്റ അല്‍പത്വം അവരുടെ സംസാരത്തിലും എഴുത്തിലും ഇക്കിളി പുസ്തകങ്ങളിലും വെളിപ്പെടുന്നു. ഒരു ഭാഗത്തു് ഇവര് പ്രസാധക മുതലാളിമാരുടെ മുന്നില് വിശുദ്ധന്‍മാരും മിടുക്കരും മറ്റുള്ളവരുമായുള്ള അവിശുദ്ധകൂട്ടുകെട്ടുകള് മുടിവെക്കുന്നവരുമാണ്. ഇതൊന്നും എല്ലാം എഴുത്തുകാരും തുറന്ന് പറയില്ല. അതിന്റ കാരണം അടുത്ത പുസ്തകം ഇറങ്ങില്ലെന്നുള്ള ഭയം അവരെ ഭരിക്കുന്നു. (www.karoorsoman.net)


ഇവനെ' കണ്ടാല് സംശയം, പെണ്ണാണോ? | Here is the list of girly things that men usually do but won’t admit doing. - Malayalam Indiansutras\nഇന്ത്യന്‍സൂത്ര » മലയാളം » മന്മഥം » ഇവനെ' കണ്ടാല് സംശയം, പെണ്ണാണോ?\nഇവനെ' കണ്ടാല് സംശയം, പെണ്ണാണോ?\nUpdated: Thursday, October 24, 2013, 9:44 [IST]\nചില പ്രത്യേക കാര്യങ്ങളുണ്ട്. ഇന്നത് ആണിനും ഇന്നത് പെണ്ണിനും എന്ന് തരം തിരിച്ചു വച്ചവ. തൊട്ടതിനും പിടിച്ചതിനും പിണങ്ങുന്നതും പിങ്ക് നിറവും സ്‌ട്രോബറിയും ഇഷ്ടപ്പെടുന്നതും പൊതുവെ 'മസ്‌കുലിന്' ലക്ഷണങ്ങളല്ല. എന്നാല് മറ്റ് ചില കാര്യങ്ങളുണ്ട്. പെണ്ണുങ്ങളുടെ തനി സ്വഭാവമാണെങ്കിലും പുരുഷന് ചെയ്തുപോകുന്നവ. എന്നാല് ഇതൊന്നും പെണ്ണത്തമാണെന്ന് അവന് ഒരിക്കലും സമ്മതിക്കുകയുമില്ല.\nകരച്ചില് - കരയുന്നതിനുമുണ്ടോ ആണ് പെണ് വ്യത്യാസം എന്ന് ചോദിക്കാന് വരട്ടെ. ഉണ്ട്. തീര്‍ച്ചയായും ഉണ്ട്. കരഞ്ഞുകാര്യം നേടുക എന്നത് സ്ത്രീകളുടെ ലക്ഷണമായാണ് കരുതുന്നത്. അതില് ആണത്തത്തിന്റെ കണികയില്ല എന്ന് കരുതുന്നവരാണ് പൊതുവേ. എന്നാല് അതങ്ങനെയല്ല എന്ന് പറയുന്നവരുമുണ്ട്, ആരാണെന്നല്ലേ, കരയുന്ന പുരുഷന്മാര് തന്നെ!\nറൊമാന്റിക് സിനിമകള് കാണുന്നത് പെണ്ണുങ്ങളുടെ കാര്യമാണെന്നോ. അതെയെന്നാണ് പലരും പറയുന്നത്. ആണുങ്ങളാണെങ്കില് ഇടിപ്പടങ്ങളാണ് കാണേണ്ടത്. സെന്റിമെന്റ്‌സ് സിനിമകള് കണ്ട് കരയുന്നത് ആണുങ്ങള്‍ക്ക് ചേര്‍ന്നതല്ല എന്നര്‍ഥം. മദ്യപാനത്തിനുമുണ്ടോ ആണ് പെണ് വ്യത്യാസം. ഉണ്ടത്രെ. റമ്മും ബ്രാന്‍ഡിയുമൊക്കെ പുരുഷന്മാര്‍ക്കും വോഡ്ക പോലുള്ളവ സ്ത്രീകള്‍ക്കുമാണെന്നാണ് വെയ്പ്പ്. വൈനിന്റെ കാര്യം എടുത്തുപറയേണ്ടല്ലോ.\nബ്യൂട്ടി സലൂണില് കസേരയിട്ട് ഊഴം കാത്തിരിക്കുന്നവരില് പുരുഷന്മാരുടെ എണ്ണം കൂടി വരികയാണ് എന്നാണ് പഠനങ്ങള്. നെഞ്ചും മുഖവും ഷേവ് ചെയ്ത് വൃത്തിയാക്കിവെക്കുന്നതും തലയിലും ദേഹത്തും ഓയിലും ഷാംപൂവും സ്പായും പരീക്ഷിക്കുന്നതും സ്ത്രീലക്ഷണങ്ങളാണ് എന്ന് ആരൊക്കെ പറഞ്ഞാലും സമ്മതിച്ചുതരാന് പ്രയാസമാണ് എന്ന് പറയുന്നവരാണ് കൂടുതല് പുരുഷന്മാരും.\nRead more about: women, woman, സ്ത്രീ, പുരുഷന്, സിനിമ\nHere is the list of girly things that men usually do but won’t admit doing.\nസെക്സിനിടെ അവൾ കരഞ്ഞാൽ എന്തർഥം?


യൂറോ കപ്പ് : ജര്‍മനി പോളണ്ട് മത്സരം ഗോള് രഹിത സമനിലയില് - Eizy News\nയൂറോ കപ്പ് : ജര്‍മനി പോളണ്ട് മത്സരം ഗോള് രഹിത സമനിലയില്\nJune 17, 2016 Sivaji Narayanan Featured, Sports\nസെന്റ് ഡെനിസ്: യൂറോ 2016 ലെ ആദ്യ ഗോള് രഹിത സമനിലയില് കലാശിച്ച് ജര്‍മനി പോളണ്ട് മത്സരം. ഗ്രൂപ്പ് സിയിലെ ഏറ്റവും മികച്ച രണ്ടു ടീമുകള് ഏറ്റുമുട്ടിയ മത്സരത്തില് ഇരു ശക്തികള്‍ക്കും ഒരു ഗോള് പോലും അടിക്കാനായില്ല. മത്സരം സമനിലയില് ഒതുങ്ങിയതോടെ അടുത്ത മത്സരം ഇരു ടീമിനും നിര്‍ണായകമാവും.\nജര്‍മന് നിരയില് മെസൂദ് ഓസിലും തോമസ് മുള്ളറും പലതവണ മുന്നേറ്റം നടത്തിയെങ്കിലും പോളണ്ട് പ്രതിരോധത്തില് തട്ടി വിഫലമായി. ബോള് പൊസിഷനില് ജര്‍മനി മുന്നിട്ട് നിന്നെങ്കിലും പോളണ്ട് കീഴടങ്ങാന് കൂട്ടാക്കിയില്ല. സൂപ്പര്‍താരം റോബേര്‍ട്ട് ലെവന്‍ഡോസ്‌കിയുടെ നേതൃത്വത്തില് ഒറ്റപ്പെട്ട ആക്രമണം നടത്തി മൂന്നു തവണ ചാമ്പ്യന്‍മാരയ ജര്‍മനിയെ പോളണ്ടും വിറപ്പിച്ച് നിര്‍ത്തിയെങ്കലും ഗോളിലെത്തിയില്ല.\n46-ാം മിനിറ്റില് പോളണ്ട് താരം മിലികിന് ക്രോസ് ചെയത് കിട്ടിയ ഹെഡ്ഡറിനുള്ള അവസരം നഷ്ടമായത് ചെറിയ വ്യത്യാസത്തിലായിരുന്നു.\nജര്‍മനി 1-3-2-4 എന്ന രീതിയിലും പോളണ്ട് 2-2-2-4 എന്ന പൊസിഷനിലുമാണ് കളത്തിലിറങ്ങിയത്. ആദ്യ മത്സരത്തല് പോളണ്ട് വടക്കന് അയര്‍ലന്‍ഡിനേയും ജര്‍മ്മനി യുക്രൈനെയും പരാജയപ്പെടുത്തിയിരുന്നു. ഗ്രൂപ്പിലെ മറ്റൊരു മത്സരത്തില് വടക്കന് അയര്‍ലന്‍ഡ് യുക്രൈനെ പരാജയപ്പെടുത്തിയത് അടുത്ത ഘട്ടത്തിലേക്കുള്ള അടുത്ത മത്സരങ്ങള്‍ക്ക് വാശിയേറുമെന്നുറപ്പ്.\nമഴ ലഭിക്കാന് കര്‍ണാടകയില് കുട്ടിയെ നഗ്നനായി നടത്തി\nആരാധകരെ ആവേശത്തിലാക്കി കബാലിയിലെ “നെരുപ്പ് ഡാ” ഗാനത്തിന്റെ ടീസര് പുറത്തിറങ്ങി


ആരാണ് കള്ളൻ പവിത്രൻ ? - Moviesmatinee\nമലയാളത്തിന്റെ യുവതാര നിരയിലെ പ്രേക്ഷക ശ്രദ്ധ വളരെ പിടിച്ചു പറ്റിയ നടനാണ് ടോവിനോ തോമസ്. മോഡലിങ്ങിൽ കൂടിയും പരസ്യ ചിത്രങ്ങളിൽ കൂടിയും സിനിമയിലേക്ക് എത്തിയ ടോവിനോ തോമസ് മാർട്ടിൻ പ്രക്കാട്ട് സംവിധാനം ചെയ്ത എ ബി സി ഡി എന്ന ചിത്രത്തിലൂടെ പ്രേക്ഷക ശ്രദ്ധ പിടിച്ചു പറ്റി. അഖിലേഷ് എന്ന കഥാപാത്രത്തെ എ ബി സി ഡി യിൽ ടോവിനോ അവതരിപ്പിച്ചു, വില്ലൻ കഥാപാത്രമായിരുന്നു. പിന്നീട് നിരവധി ചിത്രങ്ങളിൽ കൂടി ടോവിനോ തോമസ് മലയാളത്തിന്റെ പ്രിയ നടനായി. ടോവിനോയുടെ ഏറ്റവും പുതിയ ചിത്രം ഗോദയാണ്.\nതമിഴ് നടനും നിർമാതാവുമായ ധനുഷ് മലയാളത്തിൽ നിർമിക്കുന്ന ചിത്രത്തിന്റെ നായകൻ ടോവിനോയാണ്. ധനുഷിന്റെ നിർമ്മാണ കമ്പനിയാണ് വണ്ടർ ബാർ. ധനുഷിന്റെ സഹാനിർമ്മാണത്തിൽ ഡൊമിനിക് അരുൺ സംവിധാനം ചെയ്യുന്ന ചിത്രത്തിന് തരംഗം എന്നാണ് പേര്. ചിത്രത്തിന്റെ ആദ്യ പോസ്റ്റർ ധനുഷ് റിലീസ് ചെയ്തു. സിനിനയുടെ ടാഗ് ലൈൻ വളരെ ശ്രദ്ധിക്കപ്പെട്ടു.. അത് ഇങ്ങനെയാരുന്നു ‘ ദി ക്യൂരിയസ് കേസ് ഓഫ് കള്ളൻ പവിത്രൻ’.\nകള്ളൻ പവിത്രൻ എന്ന പേര് മലയാളി സിനിമപ്രേമികൾ മറക്കാത്ത ഒന്നാണ്.1981ൽ പത്മരാജന്റെ സംവിധാനത്തിൽ നെടുമുടി വേണു ടൈറ്റിൽ റോളിൽ എത്തിയ ക്ലാസിക് ചിത്രമാണ് കള്ളൻ പവിത്രൻ. ഈ പേര് ചിത്രത്തിന്റെ ടാഗ് ലൈൻ ആയപ്പോൾ പ്രേക്ഷകരുടെ ആകാംക്ഷയും വർദ്ധിച്ചു എന്താണ് സംഭവമെന്ന് അറിയാൻ.\nടോവിനോ തോമസ് കഥാപാത്രം എസ് ഐ പത്മനാഭൻ പിള്ള, ബാലു വർഗീസ് കഥാപാത്രം സിവിൽ പൊലീസ് ഓഫീസർ ജോയ് സി എന്നിവർക്ക് ലഭിക്കുന്ന സസ്‌പെൻഷൻ ഓഡർ മാതൃകയിലാണ് ആദ്യ പോസ്റ്റർ .\nകാക്കമുട്ടൈ, നാനും റൗഡി താൻ, വിസരണൈ, അമ്മ കണക്ക് എന്നി തമിഴ് ചിത്രങ്ങൾക്ക് ശേഷം ധനുഷിന്റെ നിർമ്മാണ കമ്പനിയായ വണ്ടർബാർ ഫിലിംസിന്റെ രണ്ടു മലയാള ചിത്രങ്ങളാണ് എത്തുന്നത്.മസാല റിപ്പബ്ലിക്ക് എന്ന ചിത്രത്തിന്റെ രചയിതാവ് അരുൺ ജോർജ് ഡേവിഡിന്റെ ലഡു പിന്നെ ഡൊമിനിക് അരുണിന്റെ തരംഗം.. തരംഗത്തിന്റ രചന ഡൊമിനിക് അരുൺ അനിൽ നാരായണൻ എന്നിവർ ചേർന്നാണ്. ദീപക് ഡി മേനോൻ ഛായാഗ്രഹണം നിർവഹിക്കും.സംഗീതം ആശാ അവിൻ രാജു ആണ്


Emalayalee.com - സ്വാതന്ത്ര്യദിനത്തിന് വയസ് 68 - ജോസ് കാടാപുറം\nസ്വാതന്ത്ര്യദിനത്തിന് വയസ് 68 - ജോസ് കാടാപുറം\nEMALAYALEE SPECIAL 17-Aug-2015 ജോസ് കാടാപുറം\nEMALAYALEE SPECIAL 17-Aug-2015\nഇന്‍ഡ്യന് സ്വാതന്ത്ര്യത്തിന് ഷഷ്ടിപൂര്‍ത്തി കഴിഞ്ഞിട്ട് വര്‍ഷങ്ങള് കഴിഞ്ഞെങ്കിലും സ്വാതന്ത്ര്യത്തിന്റെ ഗുണഫലം അനുഭവിക്കാന് ഇനിയും കഴിഞ്ഞിട്ടില്ലാത്ത മഹാ ഭൂരിപക്ഷം ഇന്‍ഡ്യാക്കാര് എല്ലാ ആഘോഷങ്ങളും അവര്‍ക്ക് നിര്‍ത്ഥകമാണ്. ലോകത്തേറ്റവും തൊഴില് അന്വേഷകരായ യുവജനങ്ങളും. ഭവനരഹിതരായ കുടുംബങ്ങളും, കടംകൊണ്ട് പൊറുതിമുട്ടി ആത്മഹത്യ ചെയ്യുന്ന കര്‍ഷകരും ഇന്‍ഡ്യയിലാണെന്ന് വസ്തുത സ്വാതന്ത്ര്യദിനാഘോഷങ്ങളുടെ ശോഭ കെടുത്തുന്നു എന്നത് പരമാര്‍ത്ഥമാണ്.\nബ്രിട്ടീഷ്‌കാര്‍ക്കെതിരെ യുദ്ധം ചെയ്ത ഊര്‍ജ്ജം വെറുതെ കളയരുതെന്ന് ആഹ്വാനം ചെയ്തവരെ യജമാനന്‍മാരായി കണ്ട് തിളങ്ങുന്ന ഉടുപ്പിട്ട് വിദേശയാത്രകള്‍ക്ക് സുഖം കണ്ടെത്തുന്ന ഭരണകര്‍ത്താക്കള് നമുക്കിവിടെയാണ് ആശ്വാസം തരിക. ഇന്‍ഡ്യയില് ഇന്ന് സ്വാതന്ത്ര്യത്തിന്റെ ആകാശം കാര്‍മേഘാവൃതമാണ്. ഇപ്പോള് നമ്മുക്ക് യാഥാര്‍ത്ഥ്യങ്ങളൊക്കെ കയ്പ്പുള്ളതായി മാറിയിരിക്കുന്നു. മതനിരപേക്ഷത കേവലമൊരു വാക്കു മാത്രമായി. ഇന്‍ഡ്യ സ്വാതന്ത്ര്യ രാജ്യമായി നിലനില്‍ക്കണമെങ്കില് മതനിരപേക്ഷത പോറലേല്‍ക്കാതെ സംരക്ഷിക്കപ്പെടണം. നമ്മളെ ഒരു രാജ്യമാക്കി നിര്‍ത്തുന്ന മതനിരപേക്ഷ സംസ്‌കാരമാണ് വര്‍ഗീയത നമ്മെ നോക്കുന്ന ഭീമമായ കൊടുങ്കാറ്റാണ്. വര്‍ഗ്ഗീയ ചേരിതിരിവുകളും കലാപങ്ങളും നമ്മുടെ ചരിത്രത്തിലെ തീരാമുറിവുകളാണ്. മതനിരപേക്ഷതയുടെ കടയ്ക്കല് കോടാലി വയ്ക്കുന്ന ഭരണകൂടങ്ങള് നമ്മുക്ക് ശാപമാണ്. മതനിരപക്ഷേ ചിന്താഗതി പേറുന്നവര്‍ക്ക് ഇന്‍ഡ്യയിലെ അഭിമാന സ്ഥാപനങ്ങളില് തുടരാന് പറ്റാത്ത സ്ഥിതിയാണ്. നാഷ്ണല് ബുക്ക്സ്റ്റാള്, ചിത്രരചനാ കൗണ്‍സില്, പൂനാഫിലിം ഇന്‍സ്റ്റിറ്റിയൂട്ട്, നളന്ദ സര്‍വ്വകലാശാല ഇവിടെ സ്ഥാനം വഹിച്ചിരുന്നവരുടെ സ്ഥാനത്ത് വര്‍ഗ്ഗീയവാദികളും കൊടുംക്രിമിനലുകളുമായ ആശാറാമും, രാംദേവും വിലസുന്നു.\nവര്‍ഗീയത സംഘരൂപമായ പ്രസ്ഥാനങ്ങലെ അധികാരത്തിലെത്തിച്ചത് അഴിമതിക്ക് ലോകറിക്കാര്‍ഡ് ഇട്ട് മിടുക്കനായ സാമ്പത്തിക വിദഗ്ദനായ പ്രധാനമന്ത്രിയുടെ കാര്യശേഷികൊണ്ടാണ്. അക്ഷരാര്‍ത്ഥത്തില് രാഷ്ട്രം അപഹരിക്കപ്പെട്ട നാളുകളായിരുന്നു. എല്ലാ ഇടപാടുകളും 2ജി, കല്‍ക്കരി, കോമണ്‍വെല്‍ത്ത് എല്ലാം സംഘടിത മോഷണത്തിന്റെ മറക്കാനാവാത്ത അദ്ധ്യായങ്ങളാണ്. സുരേഷ് കല്‍മാഡിയും, രാജയും ഒക്കെ സ്വാതന്ത്ര്യ സമരത്തില് പങ്കെടുത്തതിനല്ലായിരുന്നു ജയിലില് പോയതെന്ന് ജനം തിരിച്ചറിഞ്ഞപ്പോള് 484 അംഗങ്ങളില് നിന്ന് 44 ലേക്ക് താഴെപോയവര് വീണ്ടും ആവഴിയെ നടക്കുന്നതിന്റെ സൂചനകളാണ് നമ്മുടെ കൊച്ചു കേരളത്തില് നിന്ന് നമ്മളറിയുന്നത്. പാര്‍ലമെന്റില് ഭരിക്കുന്ന കക്ഷി നേരിടുന്ന അഴിമതി ആരോപണങ്ങളെ പ്രതിരോധിക്കാന് അവര് ഉപയോഗിക്കുന്ന ആയുധം ഉമ്മന്‍ചാണ്ടിയെന്ന പേരാണ്. നമ്മുടെ മുഖ്യമന്ത്രിയുടെ നേതൃത്വത്തില് കേരളത്തില് നടക്കുന്ന തീവെട്ടിക്കൊള്ളയുടെ കണക്കുകള് ഡല്‍ഹി ഭരിക്കുന്നവര് നിരത്തുമ്പോള് എവിടെയും ഉള്ള മലയാളികള്‍ക്ക് തലതാഴ്‌ത്തേണ്ടി വരുന്നു. സോളാറും, നാഷ്ണല് ഗെയിംസും, ഭൂമി കുംഭകോണങ്ങളും, ബാര്‍കോഴയും, പ്ലസ്ടുകോഴയും, സര്‍വകലാശാല ഭൂമി തട്ടിപ്പും പാഠപുസ്തക അഴിമതിയും മാത്രമല്ല പുതിയവ ഓരോ ദിവസവും വരുന്നു. കോഴപ്പണം എണ്ണിതിട്ടപ്പെടുത്താന് യന്ത്രമുന്ടന്ന വിവരമാണ് കേരളവും കേന്ദ്രവും ഭരിക്കുന്നവര് ജനങ്ങള്‍ക്ക് നല്‍കുന്നത്. സ്വാതന്ത്ര്യസമരകാഹളം അതിനു ശേഷവും സമരമുഖങ്ങളില് സ്വന്തമെന്ന പദം മറന്ന് പൊരുതിയ ദേശസ്‌നേഹികളായ മുന് ജവാന്മാരെ ഡല്‍ഹിയില് തല്ലി ചതക്കുന്നതിന്റെ ചിത്രം നിങ്ങളില് ചിലര് കണ്ടു കാണും. നമ്മുടെ പ്രധാനമന്ത്രിയുടെ സുരക്ഷയ്ക്ക് വേണ്ടിയാണ് വൃദ്ധരായനമ്മുടെ ജവാന്‍മാരെ മൃഗീയമായി തല്ലിച്ചതച്ചത്. നമ്മുക്ക് എന്തെങ്കിലും അവര്‍ക്ക് നൽകണമല്ലോ?\nഅവസാനമായി നമ്മുടെ ചിന്തയുടെ ഓര്‍മ്മകളിലേക്ക് എത്തിനോക്കിയിട്ട് ഈ ലേഖനം അവസാനിപ്പിക്കാം... 1931 മാര്‍ച്ച് 23നാണ് ഭഗത് സിംഗ് രക്തസാക്ഷിത്വം വരിച്ചത്. രാത്രി7മണിക്കാണ് തൂക്കിലേറ്റാന് സമയമായ വിവരം മജിസ്‌ട്രേറ്റ് അറിയിച്ചത്. അപ്പോള് ആ നിസ്വാര്‍ത്ഥനായ പോരാളി സ്‌റ്റേ് ആന്റ് റവലൂഷന്(ഭരണകൂടവും വിപ്ലവവും)എന്ന പുസ്തകം ആര്‍ത്തിയോടെ വായിക്കുമായിരുന്നു. കുറച്ചു പേജുകള് മാത്രം അവശേഷിക്കുന്നു. ഏതാനും മിനുട്ട് ക്ഷമിക്കണം ഇതൊന്നു വായിച്ചു തീര്‍ത്തോട്ടെ എന്നുള്ള ഭഗത് സിംങ്ങിന്റെ അഭ്യര്‍ത്ഥന മജിസ്‌ട്രേറ്റിനെ അത്ഭുതപ്പെടുത്തി. വായിച്ചു തീര്‍ത്ത പുസ്തകം മടക്കി വച്ച് പുഞ്ചിരി തൂകി മജിസ്‌ട്രേറ്റിനോട് പറഞ്ഞു. മിസ്റ്റര് മജിസ്‌ട്രേറ്റും ഭാരതത്തിന്റെ വീരപുത്രന്മാര് എത്രമാത്രം ധീരതയോടെയാണ് തങ്ങളുടെ ഉന്നതാദര്‍ശങ്ങള്‍ക്കു വേണ്ടി കഴുമരത്തെ സ്വീകരിക്കുന്നതെന്ന് നേരിട്ടു കാണാന് പോകുന്ന നിങ്ങള് ഭാഗ്യവാന് തന്നെ!!\nഎല്ലാവര്‍ക്കും സ്വാതന്ത്ര്യദിനത്തിന്റെ ആശംസകള്...


Emalayalee.com - കോവിഡ് 19: ഒരു മാസത്തിനിടെ യു.എസില് തൊഴിലില്ലാതായത് 1.6 കോടി ആളുകള്‍ക്ക്\nവാഷിങ്ടണ്: കോവിഡ് വൈറസ് പടര്‍ന്നുപിടിച്ച മൂന്നാഴ്ചയില് യു.എസില് തൊഴില് നഷ്ടപ്പെട്ടത് 1.6 കോടിപ്പേര്‍ക്ക്. ഈയാഴ്ചമാത്രം 66 ലക്ഷംപേര് പുതുതായി തൊഴില്‍രഹിത ആനുകൂല്യങ്ങള്‍ക്കായി അപേക്ഷിച്ചിട്ടുണ്ടെന്ന് യു.എസ്. തൊഴില്‍മന്ത്രാലയം വ്യക്തമാക്കി. കാലിഫോര്‍ണിയയിലാണ് ഏറ്റവുംകൂടുതല്‍പ്പേര് അപേക്ഷ നല്‍കിയത്. 9,25,000 പേര്. കടുത്ത പ്രതിസന്ധി നേരിടുന്ന സന്പദ്!രംഗത്തേക്ക് 2.3 ലക്ഷം കോടി ഡോളര് അനുവദിക്കുമെന്ന ഫെഡറല് റിസര്‍വിന്റെ ഉത്തരവിനുപിന്നാലെയാണ് വെളിപ്പെടുത്തല്.\nഏപ്രില് അവസാനത്തോടെ രണ്ടുകോടിയിലേറെപ്പേര് തൊഴില്‍രഹിതരാകുമെന്നാണ് പ്രതീക്ഷിക്കുന്നത്. ഇതോടെ തൊഴിലില്ലായ്മ നിരക്ക് 15 ശതമാനമായി വര്‍ധിക്കും. ഫെബ്രുവരിയില് ഇത് വെറും 3.5 ശതമാനമായിരുന്നു.\nഅതിനിടെ, യു.എസില് കോവിഡ് ബാധിച്ച് മരിച്ചവരുടെ എണ്ണം പതിനയ്യായിരത്തോടടുത്തു. ഇതുവരെ 14,865 പേരാണ് മരിച്ചത്. 4.35 ലക്ഷം പേര്‍ക്ക് വൈറസ് സ്ഥിരീകരിച്ചു. 22,941 പേര്‍ക്കു മാത്രമാണ് രോഗം ഭേദമായത്.


Naseem- Facebook post | 'കോപ്പി അടിച്ചെങ്കിൽ അത് എന്റെ കഴിവ്': പിഎസ്‌സി പരീക്ഷാ തട്ടിപ്പ് കേസിലെ പ്രതി നസീം വീരവാദം മുഴക്കി ഫേസ്‌ബുക്കിൽ; 'തോൽക്കാൻ മനസ്സില്ലെന്ന് ഞാൻ തീരുമാനിച്ച നിമിഷമായിരുന്നു ഞാൻ ആദ്യമായി വിജയിച്ചത്' എന്ന കുറിപ്പോടെ പുതിയ ഫോട്ടോയും പങ്കുവെച്ചു - MarunadanMalayalee.com\n'കോപ്പി അടിച്ചെങ്കിൽ അത് എന്റെ കഴിവ്': പിഎസ്‌സി പരീക്ഷാ തട്ടിപ്പ് കേസിലെ പ്രതി നസീം വീരവാദം മുഴക്കി ഫേസ്‌ബുക്കിൽ; 'തോൽക്കാൻ മനസ്സില്ലെന്ന് ഞാൻ തീരുമാനിച്ച നിമിഷമായിരുന്നു ഞാൻ ആദ്യമായി വിജയിച്ചത്' എന്ന കുറിപ്പോടെ പുതിയ ഫോട്ടോയും പങ്കുവെച്ചു\nNovember 05, 201901:10 PM IST Permalink\nതിരുവനന്തപുരം: കോപ്പി അടിച്ചെങ്കിൽ അത് തന്റെ കഴിവാണെന്ന് വീരവാദം മുഴക്കി പിഎസ് സി പരീക്ഷാ തട്ടിപ്പു കേസിലെ പ്രതി നസീം ഫേസ്‌ബുക്കിൽ. യൂണിവേഴ്സിറ്റി കോളജ് വിദ്യാർത്ഥി അഖിൽ ചന്ദ്രനെ കുത്തിയ കേസിലും പ്രതിയാണ് നസീ. പിഎസ്‌സി പരീക്ഷാ തട്ടിപ്പ് കേസിലും 90 ദിവസത്തിനകം പൊലീസ് കുറ്റപത്രം നൽകാതിരുന്നതോടെ നസീമും ശിവരഞ്ജിത്തും സ്വാഭാവിക ജാമ്യത്തിൽ ജയിൽ മോചിതരായിരുന്നു. ഇതിന് പിന്നാലെയാണ് കോപ്പിയടി അടക്കം തന്റെ കഴിവാണെന്ന് വ്യാഖ്യാനവിച്ചു കൊണ്ട് നസീം ഫേസ്‌ബുക്കിൽ രംഗത്തെത്തിയത്.\n'തോൽക്കാൻ മനസ്സില്ലെന്ന് ഞാൻ തീരുമാനിച്ച നിമിഷമായിരുന്നു. ഞാൻ ആദ്യമായി വിജയിച്ചത്' എന്ന കുറിപ്പോടെ ഫോട്ടോ പങ്കുവെയ്ക്കുകയായിരുന്നു. എന്നാൽ കോപ്പിയടിക്കുന്നതിനാൽ എങ്ങിനെ തോൽക്കുമെന്ന് ഒരാൾ കമന്റിട്ടു. ഇതിന് മറുപടിയായാണ് കോപ്പി അടിച്ചെങ്കിൽ അത് തന്റെ കഴിവെന്ന് നസീം മറുപടി നൽകിയത്. എസ്എഫ്ഐ പ്രവർത്തകനായ അഖിലിനെ കുത്തിയതിലുള്ള വധശ്രമ കേസിൽ ഒന്നാം പ്രതിയായ ശിവരഞ്ജിത്തിനും രണ്ടാം പ്രതിയായ നസീമിനും കോടതി ജാമ്യം അനുവദിച്ചിരുന്നു.\nഇതിന് പിന്നാലെയാണ് എസ്എഫ്ഐ മുൻ യൂണിറ്റ് പ്രസിഡന്റായ ശിവരഞ്ജിത്തിനും സെക്രട്ടറിയായ നസീമിനും പിഎസ്‌സി പരീക്ഷാ ക്രമക്കേടിലും സ്വാഭാവിക ജാമ്യം നൽകാമെന്ന് ഉത്തരവുണ്ടായത്. വധശ്രമക്കേസിൽ 19 പ്രതികളാണെന്നും ഒരാൾ കൂടി പിടിയിലാകാനുണ്ടെന്നും ഇതിനാലാണ് കുറ്റപത്രം വൈകുന്നതെന്നുമാണ് പൊലീസ് വാദം. പിഎസ്‌സി പരീക്ഷാ തട്ടിപ്പ് കേസിൽ അന്വേഷണം വൈകിയതുകൊണ്ടാണ് കാലതാമസമുണ്ടാകുന്നതെന്നാണ് വിശദീകരണം. ജയിലിനുള്ളിലേക്ക് കഞ്ചാവ് കടത്തുകയും ഉപയോഗിക്കുകയും ചെയ്തെന്ന കേസിലും നസീമിന് ജാമ്യം ലഭിച്ചിരുന്നു. അതേസമയം പരീക്ഷാ തട്ടിപ്പ് കേസിലെ മറ്റ് പ്രതികളായ ഗോകുൽ, സഫീർ, പ്രണവ് എന്നിവർ ഇപ്പോഴും ജയിലിലാണ്.\nഓഗസ്റ്റ് 8 നാണ് ശിവരഞ്ജിത്ത് നസീം എന്നിവർ ഉൾപ്പെടെ5പേർക്കെതിരെ പരീക്ഷാ ക്രമക്കേടിൽ പൊലീസ് കെസേടുത്തത്. കോപ്പിയടിച്ചെന്ന് പ്രതികൾ സമ്മതിച്ചെന്ന് പൊലീസ് വ്യക്തമാക്കിയിരുന്നു. പിഎസ്‌സിയുടെ സിവിൽ പൊലീസ് ഓഫീസർ പരീക്ഷയിൽ സ്മാർട്ട് വാച്ച് ഉപയോഗിച്ച് തട്ടിപ്പ് നടത്തിയെന്നാണ് ക്രൈംബ്രാഞ്ചിന്റെ കണ്ടെത്തൽ. റാങ്ക് പട്ടികയിൽ ഉള്ളവരാണ് കുത്തുകേസിലെ പ്രതികളെന്ന് കണ്ടെത്തിയതോടെയാണ് അന്വേഷണമുണ്ടാകുന്നതും ക്രമക്കേട് വെളിപ്പെടുന്നതും. നസീമിന് പൊലീസ് പട്ടികയിൽ 28 ആം റാങ്കായിരുന്നു.


മെഴ്‌സിഡസ് ബെന്‍സ് ജിഎല്‍എസ് മേയ് 18 മുതല് ഇന്ത്യന് വിപണിയില് - Eizy News\nന്യൂഡല്‍ഹി : മെഴ്‌സിഡസ് ബെന്‍സ് ജിഎല്‍എസ് മെയ് 18ന് ഇന്ത്യന് റോഡുകളിലെത്തും. മെഴ്‌സിഡസ് ബെന്‍സിന്റെ എസ്.യു.വി ആയ ജിഎല്-ക്ലാസിന്റെ പരിഷ്‌കരിച്ച പുതിയ പതിപ്പാണ് ജിഎല്‍എസ്. ഔദ്യോഗികമായി വില പുറത്തുവിട്ടിട്ടില്ലെങ്കിലും 80 ലക്ഷം മുതല് 1.5 കോടിവരെയാണ് ജിഎല്‍എസിന് ഇന്ത്യയില് പ്രതീക്ഷിക്കപ്പെടുന്ന വില.\nജിഎല്-ക്ലാസില്‍നിന്ന് സൗന്ദര്യപരമായ മുഖംമിനുക്കലുകള് ജിഎല്‍എസില് വരുത്തിയിട്ടുണ്ട്. വാഹനത്തിന്റെ ഉള്‍ഭാഗത്ത് വരുത്തിയിരിക്കുന്ന പരിഷ്‌കാരങ്ങളാണ് എടുത്തുപറയേണ്ടത്.\nബോണറ്റ്, സില്‍വര് ലോഗോ എന്നിവയും പരിഷ്‌കരിച്ച മള്‍ട്ടി ബീം എല്‍ഇഡി ഹെഡ്‌ലൈറ്റുമാണ് കാറിന്റെ മുന്‍ഭാഗത്ത് വരുത്തിയിരിക്കുന്ന പ്രധാന മാറ്റങ്ങള്. അല്‍പം വലിപ്പം കൂടുതലുള്ള മുന്‍വശത്തെ ബംപര് ജിഎല്‍എസിന് കൂടുതല് ഗാംഭീര്യം നല്‍കുന്നുണ്ട്. പുതിയ എല്‍ഇഡി ടെയില് ലാമ്പ്, ചെറിയ മാറ്റങ്ങളോടെയുള്ള ബംപര് എന്നിവയാണ് പിന്‍വശത്ത് വരുത്തിയിരിക്കുന്ന മാറ്റങ്ങള്. വാഹനത്തിന്റെ വശങ്ങളില് പരിഷ്‌കാരങ്ങളൊന്നും വരുത്തിയിട്ടില്ല.\nജിഎല്‍എസിന്റെ ഉള്‍ഭാഗത്തിനാണ് കാര്യമായ വ്യത്യാസങ്ങള് വന്നിട്ടുള്ളത്. നാപ്പ ലതര് കവറുള്ള ത്രീ-സ്‌പോക് സ്റ്റിയറിംഗ് വീല് ആണ് ജിഎല്‍എസില് ഉള്ളത്. ഉള്‍ഭാഗത്തെ വായുവിന്റെ ഗുണനിലവാരം ഉയര്‍ത്തുന്നതിനായി ഒരു അയണൈസേഷന് സംവിധാനവും പ്രത്യേക ഓപ്ഷനായി നല്‍കിയിട്ടുണ്ട്. മൂന്ന് നിരകളായി ക്രമീകരിച്ചിരിക്കുന്ന7സീറ്റുകളുടെ വിന്യാസത്തില് മാറ്റങ്ങളൊന്നും വരുത്തിയിട്ടില്ല. ലതര്, വുഡ് തുടങ്ങിയവകൊണ്ടുള്ള ഉള്‍ഭാഗമാണ് ജിഎല്‍എസിന്റേത്. കൊളിഷന് പ്രിവന്‍ഷന്, ക്രൂയിസ് കണ്‍ട്രോള് എന്നിവയടക്കമുള്ള മെഴ്‌സിഡസ് ബെന്‍സിന്റെ ഏറ്റവും പുതിയ സുരക്ഷാ സംവിധാനങ്ങള് ജിഎല്‍എസില് ഉണ്ട്.\nഡെങ്കിപ്പനിയ്ക്കുള്ള പുതിയ മരുന്നുമായി സണ് ഫാര്‍മ\nആകാശചുഴി : എത്തിഹാദിലെ 31 യാത്രക്കാര്‍ക്ക് പരിക്ക്


അന്താരാഷ്ട്ര ഫുട്ബോളിൽ ഏറ്റവും കൂടുതൽ ഗോൾ നേടുന്ന താരം; ചരിത്രമെഴുതി ക്രിസ്റ്റ്യാനോ - Keralabhooshanam Daily അന്താരാഷ്ട്ര ഫുട്ബോളിൽ ഏറ്റവും കൂടുതൽ ഗോൾ നേടുന്ന താരം; ചരിത്രമെഴുതി ക്രിസ്റ്റ്യാനോ\nHome/SPORTS/അന്താരാഷ്ട്ര ഫുട്ബോളിൽ ഏറ്റവും കൂടുതൽ ഗോൾ നേടുന്ന താരം; ചരിത്രമെഴുതി ക്രിസ്റ്റ്യാനോ\nവെബ് ഡെസ്ക് Send an email September 2, 2021\n180 മത്സരങ്ങളിൽ നിന്നായി 111 ഗോളുകളാണ് റൊണാൾഡോ പോർച്ചുഗലിനായി നേടിയത്. ഇതോടെ ഇറാൻ ഇതിഹാസ താരം അലി ദേയിയുടെ 109 ഗോൾ എന്ന റെക്കോർഡ് റൊണാൾഡോ മറികടക്കുകയും ചെയ്തു. ലോകകപ്പ് യോഗ്യതാ മത്സരത്തിൽ അയർലൻഡിനെതിരെയായിരുന്നു ക്രിസ്റ്റ്യാനോയുടെ ചരിത്ര നേട്ടം.\nഅയർലൻഡിനെതിരെയുള്ള ലോകകപ്പ് യോഗ്യതാ മത്സരത്തിൽ രണ്ട് ഗോളുകളാണ് റൊണാൾഡോ നേടിയത്. ആദ്യം ലഭിച്ച പെനാൽറ്റി റൊണാൾഡോ പാഴാക്കിയിരുന്നു. ഇതിന് ശേഷമായിരുന്നു ചരിത്രത്തിലേക്കുള്ള ഗോളുകൾ പിറന്നത്. 88 മിനിറ്റു വരെ പിന്നിലായിരുന്ന പോർച്ചുഗലിനായി 89-ാം മിനിട്ടിൽ റൊണാൾഡോ സമനില ഗോൾ നേടി. മികച്ച ഒരു ഹെഡ്ഡറിലൂടെയാണ് താരം പറങ്കികൾക്കായി വലകുലുക്കിയത്. പിന്നാലെ മത്സരമവസാനിക്കാൻ സെക്കൻഡുകൾ മാത്രം ബാക്കിനിൽക്കേ വീണ്ടുമൊരു ഹെഡ്ഡർ കൂടി സമ്മാനിച്ച് റൊണാൾഡോ അവിശ്വസനീയമായ വിജയം പോർച്ചുഗലിന് സമ്മാനിച്ചു. ഇതോടെ ചരിത്രനേട്ടം താരം സ്വന്തമാക്കി.\n2003-ൽ തന്റെ 18-ാം വയസ്സിൽ കസാഖ്സ്താനെതിരേയാണ് റൊണാൾഡോ പോർച്ചുഗലിനായി അന്താരാഷ്ട്ര മത്സരങ്ങളിൽ അരങ്ങേറ്റം കുറിച്ചത്.\nഏറ്റവും അധികം അന്താരാഷ്ട്ര മത്സരങ്ങൾ കളിച്ച യൂറോപ്യൻ താരമെന്ന സെർജിയോ റാമോസിന്റെ റെക്കോഡിന് ഒപ്പമെത്താനും ഇതോടെ റൊണാൾഡോയ്ക്കായി.\nപണി മുടക്കി ഇൻസ്റ്റഗ്രാം; ആപ്പ് ഉപയോഗിക്കുന്നതിൽ തടസം നേരിട്ടതായി പരാതികൾ\nഈസ്റ്റ് ബംഗാള് തോല്‍വികള് തുടരുന്നു, ഇന്ന് കേരള ബ്ലാസ്‌റ്റേഴ്‌സ് ഗോവയെ നേരിടും\nകളിക്കളത്തില് ദുരന്തം? യൂറോകപ്പ് കണ്ണീരണിഞ്ഞു


കൊളോണിയൽ ഭംഗി നിറയുന്ന വീട് Colonial House | Homestyle | Manoramaonline | Manoramanews\nമനസ്സ് നിറയ്ക്കും ഈ വെണ്മ; സ്‌റ്റൈലാണ് ഈ വീട്\nഅജിത് October 05, 2020 09:02 PM IST\nമലപ്പുറം തിരൂരിനടുത്ത് വെട്ടം എന്ന സ്ഥലത്താണ് പ്രവാസിയായ ഷാഹുലിന്റെ പുതിയ വീട്. സമകാലിക ശൈലിക്കൊപ്പം കൊളോണിയൽ ഘടകങ്ങളും കലർത്തിയ രൂപഭംഗിയുള്ള വീട് എന്നതായിരുന്നു ഇവരുടെ ആവശ്യം. ഡിസൈനർ സാലിമാണ് വീട് രൂപകൽപന ചെയ്തത്.\nസിറ്റൗട്ട്, ഫോർമൽ ലിവിങ്, ഫാമിലി ലിവിങ്, ഡൈനിങ്, കിച്ചൻ, വർക്കേരിയ, നാലു കിടപ്പുമുറികൾ, അപ്പർ ലിവിങ്. ബാൽക്കണി എന്നിവയാണ് 2900 ചതുരശ്രയടിയിൽ ഒരുക്കിയത്.\nവെള്ള നിറത്തിന്റെ തെളിമയാണ് വീടിന്റെ അകം പുറം കാഴ്ചകളെ നിർവചിക്കുന്നത്. കാറ്റും വെളിച്ചവും ക്രോസ് വെന്റിലേഷനും ഉറപ്പാക്കാൻ ധാരാളം ജനാലകളും ഓപ്പണിങ്ങുകളും നൽകി. മറൈൻ പ്ലൈ, വെനീർ ഫിനിഷിലാണ് ഫർണിഷിങ്. വിട്രിഫൈഡ് ടൈലാണ് നിലത്തുവിരിച്ചത്. ഇവിടെയും വൈറ്റ് തീം തുടരുന്നു. ലിവിങ്, കിച്ചൻ എന്നിവിടങ്ങളിൽ വുഡൻ, ഗ്രേ ഫിനിഷ് നൽകി വേർതിരിച്ചു. ജിപ്സം ഫോൾസ് സീലിങ്ങിലും വുഡൻ എലമെന്റുകൾ നൽകി. എൽഇഡി ലൈറ്റുകൾ അകത്തളം പ്രസന്നമാക്കുന്നു.\nL ഷേപ്ഡ് ലെതർ സോഫയാണ് സ്വീകരണമുറി അലങ്കരിക്കുന്നത്. ഇവിടെ വുഡൻ ഫ്ളോറിങ് നൽകി ഹൈലൈറ്റ് ചെയ്തു. സുതാര്യമായ നയത്തിൽ സസ്‌പെൻഡഡ് ശൈലിയിൽ ഒരുക്കിയ സ്‌റ്റെയറാണ് അകത്തളത്തിലെ ശ്രദ്ധാകേന്ദ്രം. ലിവിങ്- ഡൈനിങ് ഇടങ്ങളെ വേർതിരിക്കുന്ന സെമി-പാർടീഷനായും ഇത് വർത്തിക്കുന്നു. മെറ്റൽ+ ഗ്ലാസ് ഫിനിഷിലാണ് സ്‌റ്റെയർ ഒരുക്കിയത്. എട്ടുപേർക്കിരുന്നു ഭക്ഷണം കഴിക്കാൻ പാകത്തിൽ ഊൺമേശയും കസേരകളും ഒരുക്കി. ഇവിടം ഡബിൾ ഹൈറ്റിലാണ്. ഇതുവഴി കാറ്റും വെളിച്ചവും സമൃദ്ധമായി ഉള്ളിലേക്കെത്തുന്നു.\nമുകളിലും താഴെയും രണ്ടുവീതം കിടപ്പുമുറികൾ നൽകി. അറ്റാച്ഡ് ബാത്റൂം, വാഡ്രോബ് സൗകര്യം ഒരുക്കി.\nനടുക്ക് കൗണ്ടർ നൽകി ഐലൻഡ് ശൈലിയിലാണ് കിച്ചൻ ഒരുക്കിയത്. കൗണ്ടറിൽ ഗ്രാനൈറ്റ് വിരിച്ചു. മൾട്ടിവുഡ്+ അക്രിലിക് ഫിനിഷിലാണ് കിച്ചൻ ക്യാബിനറ്റുകൾ ഒരുക്കിയത്.\nവീടിന്റെ സമീപത്തു കൂടി പുഴയുടെ കൈവഴി ഒഴുകുന്നുണ്ട്. ഇവിടെ നിന്നുള്ള കാറ്റും വീടിനെ തണുപ്പിക്കുന്നു.\nLocation- Vettom, Tirur\nArea- 2900 SFT


Sudinam Online | Malayalam news website from Kannur News Paper Sudinam Kannur രാജ്‌കോട്ടില് ഇന്ത്യ – Sudinam Online | Malayalam news website from Kannur News Paper Sudinam Kannur.\nഹിറ്റ്മാന് കരുത്തില് ഇന്ത്യ\nPublished On:Nov 8, 2019 | 9:20 am\nരാജ്‌കോട്ട്: രണ്ടാം ട്വന്റി20യില് ബംഗ്ലാദേശിനെതിരെ ഇന്ത്യക്ക് എട്ടു വിക്കറ്റിന്റെ ജയം. ബംഗ്ലാദേശ് ഉയര്‍ത്തിയ 154 വിജയലക്ഷ്യം ഇന്ത്യ 15.4 ഓവറില് രണ്ടു വിക്കറ്റ് നഷ്ടത്തില് മറികടന്നു. നൂറാം രാജ്യാന്തര ട്വന്റി20 മത്സരത്തില് തകര്‍ത്തടിച്ച ക്യാപ്റ്റന് രോഹിത് ശര്‍മയുടെ കരുത്തിലാണ് ഇന്ത്യയുടെ ജയം. 43 പന്തില് ആറു വീതം സിക്‌സും ഫോറും നേടിയ രോഹിത് 85 റണ്‍സെടുത്ത് പുറത്തായി. ജയത്തോടെ മൂന്നു മത്സരങ്ങളുടെ പരമ്പരയില് ഇന്ത്യ 1-1ന് ബംഗ്ലാദേശിനൊപ്പമെത്തി. ഓപ്പണിംഗ് വിക്കറ്റില് 118 റണ്‍സാണ് ശിഖര് ധവാന്-രോഹിത് ശര്‍മ സഖ്യം അടിച്ചുകൂട്ടിയത്. ധവാന് ശ്രദ്ധയോടെ ബാറ്റ് വീശിയപ്പോള് മറുവശത്ത് രോഹിത് അടിച്ചുതകര്‍ക്കുകയായിരുന്നു. വെറും 23 പന്തില് നിന്നാണ് രോഹിത് അര്‍ധ സെഞ്ചുറി തികച്ചത്. 27 പന്തില് 31 റണ്‍സെടുത്ത ധവാനെ അമിനുള് ഇസ്ലാം പുറത്താക്കി. രോഹിതിന്റെ വിക്കറ്റും അമിനുള് തന്നെ വീഴ്ത്തി. രണ്ടാം വിക്കറ്റില് ഒത്തുചേര്‍ന്ന കെ.എല്. രാഹുലും ശ്രേയ്യസ് അയ്യറും വിക്കറ്റ് വീഴ്ച്ചയുണ്ടാകാതെ ഇന്ത്യയെ വിജയത്തില് എത്തിച്ചു. അയ്യര് 13 പന്തില് 24 റണ്‍സും രാഹുല് 11 പന്തില് എട്ടു റണ്‍സും നേടി പുറത്താകാതെ നിന്നു. ബംഗ്ലാദേശിനായി അമിനുള് രണ്ടു വിക്കറ്റ് വീഴ്ത്തി.\nനേരത്തെ, ടോസ് നഷ്ടപ്പെട്ട് ആദ്യം ബാറ്റ് ചെയ്ത ബംഗ്ലാദേശ് നിശ്ചിത ഓവറില് ആറു വിക്കറ്റ് നഷ്ടത്തില് 153 റണ്‍സാണ് എടുത്തത്. ഓപ്പണിംഗ് വിക്കറ്റില് 60 റണ്‍സ് കൂട്ടിച്ചേര്‍ത്ത ശേഷമാണ് ലിറ്റണ് ദാസ്മുഹമ്മദ് നയീം സഖ്യം പിരിഞ്ഞത്. 21 പന്തില് നാലു ബൗണ്ടറികളോടെ 29 റണ്‍സെടുത്ത ദാസിനെ ഋഷഭ് പന്ത് റണ്ണൗട്ടാക്കി. ആറാം ഓവറില് ഋഷഭ് പന്ത് ദാസിനെ സ്റ്റമ്പു ചെയ്‌തെങ്കിലും സ്റ്റമ്പിനു മുന്നില് കയറി പന്തു പിടിച്ചെന്ന കാരണത്താല് വിക്കറ്റ് അനുവദിച്ചിരുന്നില്ല.\nപതിനൊന്നാം ഓവറില് 31 പന്തില് 36 റണ്‍സെടുത്ത ഓപ്പണര് നയീമിനെ വാഷിങ്ടണ് സുന്ദറിന്റെ പന്തില് ശ്രേയസ് അയ്യര് ക്യാച്ചെടുത്തു പുറത്താക്കി. മുഷ്ഫിഖുര് റഹീം(4), സൗമ്യ സര്‍ക്കാര്(30), മഹ്മദുള്ള(30), അഫീഫ് ഹുസൈന് (6) എന്നിവരാണ് പുറത്തായ മറ്റു താരങ്ങള്. ഇന്ത്യക്കായി ചാഹല് രണ്ട് വിക്കറ്റ് വീഴ്ത്തി. ദീപക് ചാഹര്, ഖലീല് അഹമ്മദ്, വാഷിംഗ്ടണ് സുന്ദര് എന്നിവര് ഓരോ വിക്കറ്റും നേടി.\nഇനിയും ലോക്ഡൗണ് ലംഘിച്ചാല് ബലം പ്രയോഗിക്കും’ റൊണാള്‍ഡോക്ക് അധികൃതരുടെ മുന്നറിയിപ്പ്\nകോവിഡ് ഭീഷണി: ഇന്ത്യയില് നടക്കാനിരുന്ന അണ്ടർ 17 വനിതാ ലോകകപ്പ് മാറ്റിവെച്ചു


സിപിഐക്കുള്ള ഒളിയമ്പുകള് അവിടെ നില്‍ക്കട്ടെ; വിവരാവകാശത്തിലെ ഈ ഉരുണ്ടുകളി എന്തിനാണ്? – Azhimukham\nകാബിനറ്റ് തീരുമാനങ്ങള് വിവരാവകാശ പരിധിയില് ഉള്‍പ്പെടുത്താനാവില്ല എന്ന് ഇത് രണ്ടാം തവണയാണ് മുഖ്യമന്ത്രി പറയുന്നത്. നേരത്തെ സംസ്ഥാന വിവരാവകാശ കമ്മീഷന് ഇക്കാര്യം ആവശ്യപ്പെട്ടപ്പോഴും ഇത് തന്നെയാണ് പറഞ്ഞത്.\nJan 25 2017 06:29 PM\nഇടതുപക്ഷ സര്‍ക്കാര് മുന് യുഡിഎഫ് സര്‍ക്കാരിനെ പോലെ തന്നെയാണെന്ന് വരുത്തിത്തീര്‍ക്കാന് ആരെങ്കിലും ശ്രമിക്കുന്നുണ്ടോ? ഉണ്ടെന്നാണ് മുഖ്യമന്ത്രി പിണറായി വിജയന് ആരോപിക്കുന്നത്. ഇത്തരത്തില് തെറ്റിദ്ധാരണ പരത്തുന്നവരെ തടയേണ്ടവര് അത് ചെയ്യാതെ തെറ്റിദ്ധരിപ്പിക്കുന്നതിന് കൂട്ട് നില്‍ക്കുകയാണെന്നും പിണറായി ആരോപിക്കുന്നു. വിവരാവകാശ നിയമത്തില് സര്‍ക്കാര് വെള്ളം ചേര്‍ക്കുന്നു എന്ന ആരോപണം നിഷേധിച്ചുകൊണ്ടാണ് മുഖ്യമന്ത്രി ഇക്കാര്യം പറഞ്ഞത്. ഉന്നം സിപിഐ ആണെന്ന് വ്യക്തം. സിപിഐ സംസ്ഥാന സെക്രട്ടറി കാനം രാജേന്ദ്രനാണ് വിവരാവകാശ നിയമത്തില് വെള്ളം ചേര്‍ക്കാനുള്ള ശ്രമം അംഗീകരിക്കാനാവില്ലെന്ന് പറഞ്ഞത്.\nമന്ത്രിസഭ എടുക്കുന്ന എല്ലാ തീരുമാനങ്ങളും വിവരാവകാശ പ്രകാരം നല്‍കാനാവില്ലെന്ന മുഖ്യമന്ത്രിയുടെ പ്രസ്താവനയെ തിരുത്തിക്കൊണ്ടാണ് കാനം ഇക്കാര്യം പറഞ്ഞത്. ചില മന്ത്രിസഭാ തീരുമാനങ്ങള് നടപ്പാക്കിയ ശേഷം മാത്രമേ പുറത്തറിയിക്കാന് സാധിക്കൂ എന്ന് പിണറായി പറഞ്ഞിരുന്നു. വിവരാവകാശ സെമിനാറിലായിരുന്നു ഇത്. വിവരാവകാശ നിയമം ശക്തിപ്പെടുത്തേണ്ടതിന്റെ ആവശ്യകതയെ കുറിച്ച് മുഖ്യമന്ത്രി ഫേസ്ബുക്ക് പോസ്റ്റിട്ടതും അതേ ദിവസമാണ്. സംഗതി വലിയ ചര്‍ച്ചയും വിവാദവുമായതോടെയാണ് വിശദീകരണ പ്രസ്താവനയുമായി മുഖ്യമന്ത്രി രംഗത്തെത്തിയിരിക്കുന്നത്.\nഏതായാലും വിവരാവകാശ നിയമവുമായി ബന്ധപ്പെട്ട പ്രശ്‌നം മാത്രമല്ല ഇത്. പിണറായി വിജയന്‌റെ നേതൃത്വത്തിലുള്ള എല്‍ഡിഎഫ് സര്‍ക്കാര് അധികാരത്തില് വന്ന ശേഷം പൊലീസ് അതിക്രമങ്ങള് അടക്കം വിവിധ വിഷയങ്ങള് ചൂണ്ടിക്കാട്ടി സര്‍ക്കാരിനും മുഖ്യമന്ത്രിക്കുമെതിരെ എല്‍ഡിഎഫിലെ രണ്ടാമത്തെ കക്ഷിയായ സിപിഐ ഉയര്‍ത്തുന്ന നിരന്തര വിമര്‍ശനങ്ങളിലെ അസ്വസ്ഥത തന്നെയാണ് മുഖ്യമന്ത്രി ഇന്നത്തെ പ്രസ്താവനയിലൂടെ പ്രകടിപ്പിച്ചത്. മുണ്ടുടുത്ത മോദി എന്ന് പിണറായിയെ സിപിഐ നേതാക്കള് വിശേഷിപ്പിക്കുന്നത് വരെ കാര്യങ്ങളെത്തിയിരുന്നു. സിപിഐ മുഖപത്രം ജനയുഗം സര്‍ക്കാരിനും മുഖ്യമന്ത്രിക്കുമെതിരെ രൂക്ഷ വിമര്‍ശനം നടത്തി. നിലമ്പൂരിലെ വനമേഖലയില് രണ്ട് മാവോയിസ്റ്റുകളെ കേരള പൊലീസ് വെടിവച്ച് കൊന്നത് വലിയ പ്രതിഷേധമുയര്‍ത്തുകയും വിവാദമാവുകയും ചെയ്തിരുന്നു. ലോക്കപ്പ് മര്‍ദ്ദനങ്ങളും പൊലീസ് അതിക്രമങ്ങളും ചൂണ്ടിക്കാട്ടി പൊലീസ് നയത്തെ സിപിഐ രൂക്ഷമായി വിമര്‍ശിച്ചിരുന്നു. ഇതിന്റെയെല്ലാം തുടര്‍ച്ചയായി കൂടി വേണം മുഖ്യമന്ത്രിയുടെ ഇന്നത്തെ പ്രസ്താവനയെ കാണാന്. സിപിഐയ്ക്കുള്ള ഒളിയമ്പുകളും വിവരാവകാശ നിയമവുമായി ബന്ധപ്പെട്ട് നടത്തിയ പ്രസ്താവനകളില് ഉരുണ്ടുകളിയുമാണ് മുഖ്യമന്ത്രി നടത്തുന്നത്. സിപിഐമായുള്ള വാക് പോര് ഒരു പുതിയ കാര്യമല്ല. അതിങ്ങനെ കൊണ്ടും കൊടുത്തും മുന്നോട്ട് പോകും.\nഅതേസമയം കേരള മന്ത്രിസഭാ തീരുമാനങ്ങളുടെ കാര്യം സെമിനാറില് പരാമര്‍ശിച്ചിട്ടില്ലെന്നും കേന്ദ്രമന്ത്രിസഭാ യോഗ തീരുമാനങ്ങളെ കുറിച്ചാണ് പറഞ്ഞതെന്നുമാണ് മുഖ്യമന്ത്രിയുടെ വിശദീകരണം. ഇന്നത്തെ ഫേസ്ബുക്ക് പോസ്റ്റിലും മുഖ്യമന്ത്രിയുടെ ഈ ന്യായീകരണമുണ്ട്. മുഖ്യമന്ത്രിയുടെ വാദങ്ങള് ഇങ്ങനെ പോകുന്നു:\n“രാജ്യരക്ഷാവിഷയവുമായി ബന്ധപ്പെട്ട രഹസ്യങ്ങള് പുറത്തുപോയാല് ആ നിമിഷം രാജ്യത്തിന്റെ പ്രതിരോധ ശക്തി ദുര്‍ബലമാകുമെന്നും ശത്രുക്കള്‍ക്ക് അതുകൊണ്ട് ഗുണമുണ്ടാകുമെന്നും രാജ്യത്തെ അസ്ഥിരപ്പെടുത്തുന്നത് സാമ്രാജ്യത്വം ഉപയോഗിക്കുമെന്നുമുള്ള സൂചനയാണ് നല്‍കിയത്. വിമര്‍ശിക്കുന്നവര്‍ക്ക് മറിച്ചാണോ അഭിപ്രായം? വിവരാവകാശനിയമം രാജ്യരക്ഷാകാര്യത്തില് വിവേചനരഹിതമായി ഉപയോഗിക്കട്ടെ, സാമ്രാജ്യത്വം അത് പ്രയോജനപ്പെടുത്തി ഇന്ത്യയെ അസ്ഥിരപ്പെടുത്തട്ടെ എന്നൊക്കെയാണോ അഭിപ്രായം. ഏതായാലും ആ നിയമം വിഭാവനം ചെയ്തവര്‍ക്കാര്‍ക്കും ആ അഭിപ്രായമില്ല. അതുകൊണ്ടുതന്നെയാണ് വിവരാവകാശ നിയമം എവിടെ ബാധകമാകാം, എവിടെ അരുത് എന്ന് അവര് കൃത്യമായി വേര്‍തിരിച്ചുവെച്ചത്. ഈ വേര്‍തിരിവ് വേണമെന്ന ചര്‍ച്ച ഈ നിയമം പരിഗണനയ്ക്കുവന്നപ്പോള് പാര്‍ലമെന്റിലും വന്നു. അത് നിയമത്തില് പ്രതിഫലിച്ചിട്ടുമുണ്ട്. അക്കാര്യം ശ്രദ്ധയില് വയ്ക്കണമെന്ന് വിവരാവകാശ കമ്മിഷനെ ഓര്‍മിപ്പിക്കുന്നത് എങ്ങനെ വിവരവാകാശ നിയമത്തിന് വിരുദ്ധമാകും?”\nവിവരാവകാശ നിയമം എല്ലാം തുറന്ന് കാട്ടണം എന്ന് ആവശ്യപ്പെടുന്ന നിയമല്ല. മറിച്ച് ഭരണരംഗത്ത് സുതാര്യത ഉറപ്പ് വരുത്തുക എന്ന ലക്ഷ്യത്തോടെ രൂപം നല്‍കിയതാണ്. പക്ഷെ സംസ്ഥാന വിവരാവകാശ കമ്മീഷന് ആവശ്യപ്പെട്ട കേരളത്തിലെ മന്ത്രിസഭാ യോഗ വിവരങ്ങളും മുകളില് മുഖ്യമന്ത്രി പറഞ്ഞ കാര്യങ്ങളും തമ്മില് എന്ത് ബന്ധമാണുള്ളത് എന്ന് ചോദ്യമുണ്ട്. 2005ല് പാസാക്കിയ കേന്ദ്ര വിവരാവകാശ നിയമത്തിന്‌റെ 8 (1) ഐ വിവരാവകാശ പരിധിയില് വരാത്ത വിവരങ്ങളെ കുറിച്ച് വ്യക്തമാക്കുന്നുണ്ട്. രാജ്യസുരക്ഷ, പ്രോസിക്യൂഷന് നടപടികള്, കേസ് അന്വേഷണ നടപടികള്, നിയമസഭയുടേയോ പാര്‍ലമെന്‌റിന്‌റേയോ അവകാശ, അധികാരങ്ങളെ ബാധിക്കുന്ന വിവരങ്ങള്, വ്യാപാര രഹസ്യങ്ങള്, വിദേശ രാജ്യങ്ങളില് നിന്നുള്ള രഹസ്യവിവരങ്ങള്, പൗരന്മാരുടെ സുരക്ഷയ്ക്കും ജിവനും സ്വത്തിനും ഭീഷണിയുണ്ടാക്കുന്ന വിവരങ്ങള്, വ്യക്തിപരമായ കാര്യങ്ങള് അതായത് പൊതുതാല്‍പര്യമില്ലാത്ത സ്വകാര്യവിഷയങ്ങള് തുടങ്ങിയവ വിവരാവകാശ പരിധിയില് വരില്ല. ഇങ്ങനെയുള്ള വിവരങ്ങളൊന്നും സംസ്ഥാന സര്‍ക്കാരിനോട് ആരും ആവശ്യപ്പെട്ടിട്ടുമില്ല. രാജ്യരക്ഷ, പ്രതിരോധം, വിദേശത്ത് നിന്നുള്ള ഭീഷണികള് തുടങ്ങിയവയൊന്നും സംസ്ഥാന സര്‍ക്കാരിന്‌റെ അധികാരപരിധിയിലുള്ള കാര്യങ്ങളുമല്ല. പിന്നെന്തിനാണ് ഇത്ര കഷ്ടപ്പെട്ട് സംസ്ഥാന വിവരാവകാശ കമ്മീഷന് ഇതൊക്കെ ബോദ്ധ്യപ്പെടുത്താന് മുഖ്യമന്ത്രി ശ്രമിക്കുന്നത് എന്ന് മനസിലാകുന്നില്ല. കാബിനറ്റ് തീരുമാനങ്ങള് വിവരാവകാശ പരിധിയില് ഉള്‍പ്പെടുത്താനാവില്ല എന്ന് ഇത് രണ്ടാം തവണയാണ് മുഖ്യമന്ത്രി പറയുന്നത്. നേരത്തെ സംസ്ഥാന വിവരാവകാശ കമ്മീഷന് ഇക്കാര്യം ആവശ്യപ്പെട്ടപ്പോളും ഇത് തന്നെയാണ് പറഞ്ഞത്.\nമുഖ്യമന്ത്രിയുടെ ഇന്നത്തെ ഫേസ്ബുക് പോസ്റ്റ്:\nവിവരാവകാശ നിയമത്തില് ഏതെങ്കിലും തരത്തില് വെള്ളം ചേര്‍ക്കുന്ന ഒരു നടപടിയും കേരളത്തിലെ ഇടതുപക്ഷ ജനാധിപത്യ മുന്നണി സര്‍ക്കാരില് നിന്നുണ്ടാവുകയില്ല. മറിച്ചു സൂചനകള് നല്‍കുന്ന വിധത്തിലുള്ള വ്യാഖ്യാനങ്ങള്‍ക്കു ഒരടിസ്ഥാനവുമില്ല. ‘അറിയുവാനുള്ള അവകാശം സംരക്ഷിക്കാന് ഇന്ത്യയിലുണ്ടായ സുപ്രധാനമായ നിയമ നിര്‍മ്മാണ നാഴികക്കല്ലാണ് 2005 ലെ വിവരാവകാശ നിയമം. ഭരണതലത്തില് ജനങ്ങള്‍ക്കു ഫലപ്രദമായ ഒരു ഇടപെടലിനാണു ഇതു അവസരമൊരുക്കിയത്’ ഈ വാക്കുകളോടെയാണു വിവരാവകാശ സെമിനാറില് ഉദ്ഘാടന പ്രസംഗം തുടങ്ങിയതു തന്നെ. ഈ പറഞ്ഞതിനര്‍ത്ഥം വിവരാവകാശ നിയമത്തിനു എതിരാണു സര്‍ക്കാര് എന്നാണോ?\nസര്‍ക്കാരിന്റെ പൊതു അധികാര സ്ഥാനങ്ങളില് സൂക്ഷിച്ചിട്ടുള്ള എല്ലാ വിവരങ്ങളും ജനങ്ങളുമായി ബന്ധപ്പെട്ടതോ ജനങ്ങള്‍ക്കു അവകാശപ്പെട്ടതോ ആയ വിവരങ്ങളാണെന്നും ഭരണ സംവിധാനം നിലനില്‍ക്കുന്നതു തന്നെ ജനങ്ങളുടെ നികുതിപ്പണം കൊണ്ടാണെന്നും ജനങ്ങള് നല്‍കിയ നികുതിപ്പണത്തിന്റെ വിനിയോഗത്തെക്കുറിച്ചു ജനങ്ങള്‍ക്കറിയാന് അവകാശമുണ്ടെന്നും പറഞ്ഞു. ഇന്നലെകളില് വളരെ രഹസ്യമായി ചെയ്തിരുന്ന പല കാര്യങ്ങളും വെളിച്ചത്തുകൊണ്ടുവരാനും അതു വഴി അഴിമതിക്കാരെ പൊതുജനമധ്യത്തില് തുറന്നു കാട്ടാനും ശിക്ഷിപ്പിക്കാനും ഈ നിയമത്തിലൂടെ ജനങ്ങള്‍ക്കു കഴിഞ്ഞു എന്നും പ്രസംഗത്തില് പറഞ്ഞു. നിയമത്തില് വെള്ളം ചേര്‍ക്കാനാണ് ഉദ്ദേശമെങ്കില് ഇതാണോ പറയുക.\nഭരണ രംഗം ശുദ്ധീകരിക്കുന്നതിന് സര്‍ക്കാര് നടപടി സ്വീകരിക്കുകയാണെന്നും ഈ പശ്ചാത്തലത്തില് അഴിമതി രഹിതമായ ഒരു ഭരണ സംവിധാനം നാട്ടില് നിലനിര്‍ത്തുന്നതിന് ഈ നിയമത്തിന് കാര്യമായ തോതില് സഹായിക്കാനാവുമെന്നും പറഞ്ഞു. ഇത് നിയമത്തിനെതിരായ പ്രസ്താവനയായി ഏതുകാടുകയറിയ ഭാവനയ്ക്കും ചിത്രീകരിക്കാനാവില്ല. വിവരാവകാശ നിയമപ്രകാരം നിശ്ചിത ഫീസടച്ച് സര്‍ക്കാര് ഓഫീസുകളിലെ ബന്ധപ്പെട്ട പബ്ലിക് ഇന്‍ഫര്‍മേഷന് ഓഫീസര്‍മാര്‍ക്ക് നല്‍കപ്പെടുന്ന അപേക്ഷകളില് ബന്ധപ്പെട്ട ഉദ്യാഗസ്ഥന് മറുപടി നല്‍കാന് ബാധ്യസ്ഥനാണെന്ന് കര്‍ശനമായ വിധത്തില് ആ പ്രസംഗത്തില് ഉദ്യോഗസ്ഥരെ ഓര്‍മിപ്പിച്ചു. ഇത് നിയമത്തിന്റെ നടത്തിപ്പിന് ഉദ്യോഗസ്ഥ തലത്തില് ഒരുതടസ്സവും ഉണ്ടാവില്ലെന്ന് ഉറപ്പുവരുത്താനാണ് എന്നത് ആര്‍ക്കാണ് മനസ്സിലാകാത്തത്.\nരേഖകള് ഇരുമ്പുമറയ്ക്കകത്താവേണ്ട കാര്യമില്ലാ എന്നും പൊതു ജീവിതത്തിലെ ശുദ്ധി നിലനിര്‍ത്താനുള്ള സുതാര്യതയാണ് വിവരാവകാശ നിയമം കൊണ്ട് ഉദ്ദേശിച്ചത് എന്നും പറഞ്ഞ പ്രസംഗത്തില് ഈ നിയമം ദുരുദ്ദേശങ്ങള്‍ക്കായി ദുരുപയോഗിക്കുന്നവരുണ്ടെന്ന് ചൂണ്ടിക്കാട്ടി. അങ്ങനെയുള്ളവരില്ലായെന്ന് ഇപ്പോള് വിമര്‍ശിക്കുന്നവര്‍ക്ക് പറയാന് പറ്റുമോ? അതു ചൂണ്ടിക്കാട്ടുമ്പോഴും സര്‍ക്കാര് അതില് ഇടപെടുമെന്നല്ല പറഞ്ഞത്. വിവരാവകാശ കമ്മിഷനു അത് തിരിച്ചറിയാന് കഴിയണമെന്ന് പറയുകയാണ് ചെയ്തത്. അതായത് കമ്മിഷനുള്ള അധികാരത്തെക്കുറിച്ച് കമ്മിഷനെത്തന്നെ ഓര്‍മ്മിപ്പിക്കുകയാണ് ചെയ്തത്. കമ്മിഷനുള്ള പരമാധികാരത്തെക്കുറിച്ച് പറയുന്നത് കമ്മിഷന്റെ അധികാരം കുറയ്ക്കലാണോ? എന്നുമാത്രമല്ല, ചിലര് ദുരുപയോഗിക്കാന് ശ്രമിക്കുന്നു എന്നത് മറയാക്കി വിവരങ്ങള് പൗരന് നിഷേധിക്കുന്നത് ആശാസ്യമായിരിക്കില്ല എന്നുകൂടി ആ പ്രസംഗത്തില് പറഞ്ഞു. ഇതൊക്കെ സൗകര്യപൂര്‍വ്വം കണ്ണടച്ചിരുട്ടാക്കിക്കൊണ്ടാണ് വിവരാവകാശ നിയമത്തെ ദുര്‍ബലപ്പെടുത്താന് ശ്രമിക്കുന്നു എന്ന് ചിലര് ആരോപിക്കുന്നത്. ചിലര് ഇതു ദുരുപയോഗിക്കുന്നു എന്നതുപോലും വിവര വിനിമയത്തിന് തടസ്സമായികൂടാ എന്നാണ് പറഞ്ഞത് എന്നിരിക്കെ എത്രയോ വ്യക്തമാണ് സര്‍ക്കാര് നിലപാട്.\nഇതിനൊപ്പം മറ്റൊരുകാര്യം ചൂണ്ടിക്കാട്ടി. അത് കേരളത്തിന്റെ കാര്യമല്ല, കേന്ദ്ര മന്ത്രിസഭായോഗ തീരുമാനവുമായി ബന്ധപ്പെട്ട കാര്യമാണത്. രാജ്യരക്ഷാവിഷയവുമായി ബന്ധപ്പെട്ട രഹസ്യങ്ങള് പുറത്തുപോയാല് ആ നിമിഷം രാജ്യത്തിന്റെ പ്രതിരോധ ശക്തി ദുര്‍ബലമാകുമെന്നും ശത്രുക്കള്‍ക്കതുകൊണ്ട് ഗുണമുണ്ടാകുമെന്നും രാജ്യത്തെ അസ്ഥിരപ്പെടുത്തുന്നത് സാമ്രാജ്യത്വം ഉപയോഗിക്കുമെന്നുമുള്ള സൂചനയാണ് നല്‍കിയത്. വിമര്‍ശിക്കുന്നവര്‍ക്ക് മറിച്ചാണോ അഭിപ്രായം? വിവരാവകാശനിയമം രാജ്യരക്ഷാകാര്യത്തില് വിവേചനരഹിതമായി ഉപയോഗിക്കട്ടെ, സാമ്രാജ്യത്വം അത് പ്രയോജനപ്പെടുത്തി ഇന്ത്യയെ അസ്ഥിരപ്പെടുത്തട്ടെ എന്നൊക്കെയാണോ അഭിപ്രായം. ഏതായാലും ആ നിയമം വിഭാവനം ചെയ്തവര്‍ക്കാര്‍ക്കും ആ അഭിപ്രായമില്ല. അതുകൊണ്ടുതന്നെയാണ് വിവരാവകാശ നിയമം എവിടെ ബാധകമാകാം, എവിടെ അരുത് എന്ന് അവര് കൃത്യമായി വേര്‍തിരിച്ചുവെച്ചത്. ഈ വേര്‍തിരിവ് വേണമെന്ന ചര്‍ച്ച ഈ നിയമം പരിഗണനയ്ക്കുവന്നപ്പോള് പാര്‍ലമെന്റിലും വന്നു. അത് നിയമത്തില് പ്രതിഫലിച്ചിട്ടുമുണ്ട്. അക്കാര്യം ശ്രദ്ധയില് വയ്ക്കണമെന്ന് വിവരാവകാശ കമ്മിഷനെ ഓര്‍മിപ്പിക്കുന്നത് എങ്ങനെ വിവരവാകാശ നിയമത്തിന് വിരുദ്ധമാകും?\nഇതിനര്‍ത്ഥം സര്‍ക്കാര് രേഖകള് ഇരുമ്പുമറയ്ക്കപ്പുറം വെച്ചുപൂട്ടണമെന്നല്ല. അഴിമതികള് പുറത്തുപോകാത്ത വിധം രേഖകള് പൂഴ്ത്തിവയ്ക്കണമെന്നല്ല. ചില സംഭവ്യതകള് സൂചിപ്പിച്ചുവെന്നേയുള്ളു. കേരള മന്ത്രിസഭായോഗ കാര്യത്തിലേയ്ക്ക് പ്രസംഗത്തില് കടന്നിട്ടേയില്ല എന്നതാണ് സത്യം.\nവിവരാവകാശ കമ്മിഷനെ ശക്തിപ്പെടുത്താന് വേണ്ട നടപടികളെടുക്കുമെന്ന് പ്രഖ്യാപിച്ചു. ആ നിയമം പാഠ്യ പദ്ധതിയില് ഉള്‍പ്പെടുത്തുന്നകാര്യം പരിശോധിക്കാമെന്നും ആ നിയമത്തെക്കുറിച്ച് കൂടുതല് പേരെ ബോധവല്‍ക്കരിക്കണമെന്നും പറഞ്ഞുകൊണ്ടാണ് പ്രസംഗം ഉപസംഹരിച്ചത്. ഇപ്പറഞ്ഞ കാര്യങ്ങളൊന്നും കാണാതെ, നിയമത്തെ ദുര്‍ബലപ്പെടുത്താന് ആരോ ശ്രമിക്കുന്നു എന്ന് വ്യാഖ്യാനിക്കപ്പെട്ടത് നിര്‍ഭാഗ്യകരം മാത്രമല്ല സത്യവിരുദ്ധം കൂടിയാണ്. അഴിമതിയെക്കുറിച്ചുള്ള വിവരങ്ങള് വിവരാവകാശ നിയമം വഴി ചോദിച്ചിട്ടും കൊടുക്കാതിരുന്ന മുന് സര്‍ക്കാരിനെപ്പോലെയാണ് ഈ സര്‍ക്കാരും എന്നുവരുത്തി തീര്‍ത്ത് അപകീര്‍ത്തിപ്പെടുത്താന് ശ്രമിക്കുന്നത് ഇടതുപക്ഷ ജനാധിപത്യ മൂല്യങ്ങളുടെ താല്‍പര്യത്തിലല്ല. ആ നിയമത്തിനുവേണ്ടി ദീര്‍ഘകാലം പൊരുതിയ പ്രസ്ഥാനത്തിന്റെ ഭാഗമായി നില്‍ക്കുന്ന വ്യക്തിയില് നിന്ന് മറിച്ച് ഒരു സമീപനം ഉണ്ടാവുമെന്നു കരുതുന്നതില് അര്‍ത്ഥമില്ല. വിവരാവകാശം സംബന്ധിച്ച നിലപാടില് തെറ്റിദ്ധാരണ പടര്‍ത്താന് ശ്രമിക്കുന്നവരുണ്ടാകാം. എന്നാല് തെറ്റിദ്ധാരണ പരത്തുന്നവരെ സത്യാവസ്ഥ ബോധ്യപ്പെടുത്താന് ചുമതലയുള്ളവര് മറിച്ചൊരു നിലപാടെടുത്താലോ?\nവിവരാവകാശ നിയമത്തിൽ ഏതെങ്കിലും തരത്തിൽ വെള്ളം ചേർക്കുന്ന ഒരു നടപടിയും കേരളത്തിലെ ഇടതുപക്ഷ ജനാധിപത്യ മുന്നണി സർക്കാരിൽ നി…\nPosted by Pinarayi Vijayan on Mittwoch, 25. Januar 2017\nഇനി മുഖ്യമന്ത്രിയുടെ വിശദീകരണങ്ങള് അനുസരിച്ച് ചില കാര്യങ്ങള്. മന്ത്രിസഭാ തീരുമാനങ്ങള് വിവരാവകാശ പ്രകാരം വെളിപ്പെടുത്തണമെന്ന് സംസ്ഥാന വിവരാവകാശ കമ്മീഷന് ആവശ്യപ്പെട്ടത് കേരള സര്‍ക്കാരിനോട് ആയിരിക്കുമല്ലോ. കേന്ദ്രസര്‍ക്കാരിനോടാവാന് യാതൊരു സാദ്ധ്യതയുമില്ല. ഇത് ചോദ്യം ചെയ്താണല്ലോ പിണറായി വിജയന്‌റെ നേതൃത്തിലുള്ള സംസ്ഥാന സര്‍ക്കാര് ഹൈക്കോടതിയെ സമീപിച്ചതും. ചില വ്യക്തതകള് ആവശ്യമായതിനാലാണ് ഹൈക്കോടതിയെ സമീപിച്ചതെന്നാണ് ഇതുമായി ബന്ധപ്പെട്ട് വിഡി സതീശന്‌റെ സബ്മിഷന് മറുപടിയായി മുഖ്യമന്ത്രി നിയമസഭയില് പറഞ്ഞത്. എന്നാല് ഹൈക്കോടതിയില് സമര്‍പ്പിച്ച സത്യവാങ്മൂലത്തില് മന്ത്രിസഭാ തീരുമാനങ്ങള് വിവരാവകാശ പരിധിയില് പെടുത്താനാവില്ല എന്നാണ് സര്‍ക്കാര് നിലപാട് അറിയിച്ചിരിക്കുന്നത്. ഇക്കാര്യങ്ങള് തെളിവായി മുന്നില് നില്‍ക്കെ, വിവരാവകാശ നിയമവുമായി ബന്ധപ്പെട്ട പിണറായി സര്‍ക്കാരിന്‍റേത് ഇരട്ടത്താപ്പ് അല്ല എന്നെങ്ങനെ പറയും?\nവിവരാവകാശത്തെ പേടിക്കുന്നതെന്തിന്? സുതാര്യത ഇരുമ്പ് മറക്കുള്ളിലാവരുത്\nഉമ്മന്‍ചാണ്ടി മുഖ്യമന്ത്രിയായിരിക്കെ വിവാദ ഉത്തരവുകളുമായി ബന്ധപ്പെട്ട് വിവരാവകാശത്തോടുള്ള അന്നത്തെ സര്‍ക്കാരിന്‌റെ നിഷേധാത്മക നിയമനം കണ്ടതാണല്ലോ. പ്രത്യേകിച്ച് യുഡിഎഫ് സര്‍ക്കാരിന്‌റെ അവസാന കാലത്ത്. അന്ന് സിപിഎം പൊളിറ്റ് ബ്യൂറോ അംഗമെന്ന നിലയില് പിണറായി വിജയനും മറ്റ് നേതാക്കളുമെല്ലാം യുഡിഎഫ് സര്‍ക്കാരിനേയും മുഖ്യമന്ത്രി ഉമ്മന്‍ചാണ്ടിയേയും രൂക്ഷമായി വിമര്‍ശിച്ചിരുന്നു. “ജനം ആട്ടിപ്പുറത്താക്കും എന്ന ഭയം കൊണ്ടാണ് വിവരാവകാശം അട്ടിമറിക്കാന് ഉമ്മന് ചാണ്ടി ശ്രമിക്കുന്നത്” എന്നായിരുന്നു പിണറായി അന്ന് പറഞ്ഞത്. അന്ന് പറഞ്ഞതും ഇപ്പോള് പറയുന്നതും കേള്‍ക്കുന്നവര്‍ക്ക് യുഡിഎഫ് സര്‍ക്കാരിന്റെ അതേ സമീപനം തന്നെയാണല്ലോ പല കാര്യങ്ങളിലും എല്‍ഡിഎഫ് സര്‍ക്കാരിനുള്ളത് എന്ന് തോന്നിയാല് അവരെ കുറ്റം പറയാനാവില്ല. അത് പിണറായി പറയുന്ന പോലെ ഇടതുപക്ഷ ജനാധിപത്യ മൂല്യബോധം ഇല്ലാത്തത് കൊണ്ടാണെന്ന് കരുതാനാവില്ല.\nനിലവില് മുഖ്യ വിവരാവകാശ കമ്മീഷണര് വിന്‍സന് എം പോള് മാത്രമേ സംസ്ഥാന വിവരാവകാശ കമ്മീഷനില് അംഗമായിട്ടുള്ളൂ. നിലവില് 13,000-ല് അധികം വിവരാവകാശ അപേക്ഷകളാണ് സംസ്ഥാനത്ത് കെട്ടിക്കിടക്കുന്നത്. അഞ്ച് തസ്തികകള് ഒഴിഞ്ഞു കിടക്കുന്നു. പുതിയ അംഗങ്ങളെ നിയമിക്കുമെന്ന് നേരത്തെ മുഖ്യമന്ത്രി വ്യക്തമാക്കിയിരുന്നു. എന്നാല് അംഗങ്ങളെ നിയമിച്ചത് കൊണ്ട് മാത്രം, അതിന് അതിന്‌റെ പ്രവര്‍ത്തനങ്ങള് സ്വതന്ത്രമായും നീതിപൂര്‍വമായും നിര്‍ഭയമായും നടത്താന് കഴിയില്ല. വിവരാവകാശ നിയമത്തോട് സര്‍ക്കാരിന്‌റ സമീപനം എന്താണ് എന്നതിനെ ആശ്രയിച്ചിരിക്കും, വിവരാവകാശ കമ്മീഷന്റെ പ്രവര്‍ത്തനങ്ങളും പ്രസക്തിയും. വിവരാവകാശ കമ്മീഷന്റെ അധികാരത്തെ കുറിച്ച് കമ്മീഷനെ തന്നെ ബോദ്ധ്യപ്പെടുത്താന് ശ്രമിക്കുകയാണ് താന് ചെയ്തതെന്നാണ് മുഖ്യമന്ത്രിയുടെ വാദം. ഹൈക്കോടതിയില് സര്‍ക്കാര് സ്വീകരിച്ചിരിക്കുന്ന നിലപാടും മുഖ്യമന്ത്രിയുടെ നേരത്തെയുള്ള പ്രസ്താവനകളും ഇതിന് വിരുദ്ധമാണ് എന്ന കാര്യ വ്യക്തം.\nവൈകി വന്നവര് അവിടെ നില്‍ക്കട്ടെ; കുട്ടികളെ എഴുന്നേല്‍പ്പിച്ചവരെ ശാസിച്ച് മുഖ്യമന്ത്രി\nഅരിവില അവിടെ നില്‍ക്കട്ടെ, കേരളത്തിലെ നെല്‍കൃഷിക്ക് എന്തു സംഭവിച്ചു എന്നറിയാമോ?\nശ്രീജിത്തിനെ പുറത്താക്കിയോ എന്നതവിടെ നില്‍ക്കട്ടെ; ജിഷ്ണു കേസ് എങ്ങനെയാണ് അട്ടിമറിക്കപ്പെടുന്നതെന്ന് നോക്കൂ


24 പേർ ആത്മഹത്യ ചെയ്തെന്ന് മുഖ്യമന്ത്രി പോലും സമ്മതിച്ചു : എന്നിട്ടും ഒന്നും ശരിയാകാതെ കെ‌എസ്‌ആർടിസി പെൻഷൻകാർ.\nJanam TV Web Desk Aug 13, 2017, 04:57 pm IST\nതിരുവനന്തപുരം : ഓണമിങ്ങെത്താറായപ്പോൾ നിവേദനങ്ങളുമായി ഓഫീസുകൾ കയറിയിറങ്ങുകയാണ് കെഎസ്ആർടിസി പെൻഷൻകാർ. ഓണമാഘോഷിക്കാൻ കാണം വിൽക്കേണ്ടി വരുന്ന അവസ്ഥയിലാണെന്ന് മാത്രമല്ല ചിലരെങ്കിലും ആത്മഹത്യയുടെ വക്കിലുമാണ് .\nപിഎസ്‌സി പരീക്ഷ വഴി സർക്കാർ സർവീസിലെത്തിയ മറ്റുള്ളവരെപ്പോലെ തന്നെയാണ് കെ‌എസ്‌ആർടി‌സി ജീവനക്കാരും . എന്നാൽ വിരമിച്ചവർക്ക് നൽകുന്നത് സ്റ്റാറ്റ്യൂട്ടറി പെൻഷനല്ല താനും . കോർപ്പറേഷൻ വക നൽകിക്കൊണ്ടിരുന്ന പെൻഷനാകട്ടെ മാസങ്ങളായി മുടക്കത്തിലുമാണ് .\nനാലുമാസം കൂടുമ്പോൾ പതിനായിരം രൂപയാണ് പെൻഷൻ ലഭിക്കുന്നതെന്ന് അനുഭവസ്ഥർ പറയുന്നു . അധികാരത്തിലേറി കുറച്ചു ദിവസങ്ങൾക്ക് ശേഷം പങ്കെടുത്ത പരിപാടിയിൽ 24 പേർ പെൻഷൻ കിട്ടാതെ ആത്മഹത്യ ചെയ്തെന്ന് മുഖ്യമന്ത്രി പറഞ്ഞിരുന്നു . എന്നാൽ വർഷം ഒന്നു കഴിഞ്ഞിട്ടും കെ‌എസ്‌ആർടിസി പെൻഷൻകാരുടെ അവസ്ഥയിൽ മാറ്റമൊന്നുമില്ല .\nകഴിഞ്ഞ മാർച്ച് 30 നാണ് കെ‌എസ്‌ആർടി‌സി പെൻഷൻകാരുടെ കാര്യത്തിൽ എത്രയും പെട്ടെന്ന് വേണ്ടത് ചെയ്യണമെന്നാവശ്യപ്പെട്ട് ഭരണ പരിഷ്കാര കമ്മീഷൻ ചെയർമാൻ വി എസ് അച്യുതാനന്ദൻ മുഖ്യമന്ത്രിക്ക് കത്തയച്ചത് . നാലുമാസം കഴിഞ്ഞിട്ടും നടപടിയൊന്നുമില്ല. പ്രകടന പത്രികയിൽ എല്ലാം ശരിയാക്കാമെന്ന് പറഞ്ഞ് വോട്ട് ചോദിച്ചവർ ഇപ്പോൾ കൈ മലർത്തുകയാണ്.\nപെൻഷൻ സ്റ്റാറ്റ്യൂട്ടറി ആണെന്നും സർക്കാർ നേരിട്ടു നൽകണമെന്നും ഹൈക്കോടതി വിധിച്ചത് 2014 ൽ ആണ് . ഇതിനും നടപടിയൊന്നുമുണ്ടായില്ല . ഇടത് വലത് സർക്കാരുകൾ ഒരേ പോലെ കയ്യൊഴിയുമ്പോൾ കഷ്ടപ്പെടുന്നത് 42,000 പേരുടെ കുടുംബങ്ങളാണ്. പ്രധാനമന്ത്രിയുടെ ഓഫീസിൽ നിന്ന് അന്വേഷണമുണ്ടായതോടെ ഇനിയെങ്കിലും തങ്ങളുടെ കാര്യം ശരിയാകുമെന്ന പ്രതീക്ഷയിലാണ് ഇവർ


"ബാബു ആന്റണി" എന്ന താളിന്റെ പതിപ്പുകൾ തമ്മിലുള്ള വ്യത്യാസം - വിക്കിപീഡിയ\n"ബാബു ആന്റണി" എന്ന താളിന്റെ പതിപ്പുകൾ തമ്മിലുള്ള വ്യത്യാസം\nബാബു ആന്റണി (തിരുത്തുക)\n03:27, 25 മാർച്ച് 2021-നു നിലവിലുണ്ടായിരുന്ന രൂപം\n4,478 ബൈറ്റുകൾ കൂട്ടിച്ചേർത്തിരിക്കുന്നു ,6മാസം മുമ്പ്\n02:59, 25 മാർച്ച് 2021-നു നിലവിലുണ്ടായിരുന്ന രൂപം (തിരുത്തുക)\n03:27, 25 മാർച്ച് 2021-നു നിലവിലുണ്ടായിരുന്ന രൂപം (തിരുത്തുക) (മാറ്റം തിരസ്ക്കരിക്കുക)\nകോട്ടയം ജില്ലയിലെ കാഞ്ഞിരപ്പള്ളി താലൂക്കിലെ പൊൻകുന്നത്ത് ടി.ജെ.ആൻ്റണിയുടേയും മറിയത്തിൻ്റെയും മകനായി 1966 ഫെബ്രുവരി 22 ന് ജനിച്ചു.\nപ്രാഥമിക വിദ്യാഭ്യാസം എസ്.എച്ച്. ഹൈസ്കൂൾ, ഗവ.ഹൈസ്കൂൾ, പൊൻകുന്നം സെൻ്റ് ഡോമിനിക് ഹൈസ്കൂൾ കാഞ്ഞിരപ്പള്ളി എന്നിവിടങ്ങളിൽ നിന്നായിരുന്നു.\nവിദ്യാഭ്യാസ കാലത്ത് നല്ലൊരു കായിക താരമായിരുന്നു ബാബു ആൻറണി. ട്രിപ്പിൾ, ഹൈ, ലോംഗ് ജമ്പ്, പോൾവാൾട്ട്, 800 മീറ്റർ റിലേ, വോളിബോൾ എന്നിവയിൽ കേരളത്തെ പ്രതിനിധീകരിച്ച് പങ്കെടുത്തു. പൂനൈ കോളേജിൽ നിന്നും ഇംഗ്ലീഷ് സാഹിത്യത്തിൽ ബിരുദം നേടിയ ബാബു ആൻറണി എച്ച്.ആർ. മാനേജ്മെൻറിൽ മാസ്റ്റേഴ്സ് ഡിഗ്രി പഠിക്കുന്ന സമയത്ത് പൂനൈ യൂണിവേഴ്സിറ്റി വോളിബോൾ ടീം ക്യാപ്റ്റനായിരുന്നു.\nആയോധന കലയായ കരാട്ടെയിൽ ഫിഫ്ത്ത് ഡാൻ ബ്ലാക്ക് ബെൽറ്റ് നേടിയ അപൂർവ്വം താരങ്ങളിലൊരാളാണ് ബാബു ആൻ്റണി. പഠനശേഷം സിനിമാറ്റോഗ്രാഫറായി കുറച്ച് നാൾ പൂനൈ ഫിലിം ഇൻസ്റ്റിറ്റൂട്ടിൽ പ്രവർത്തിച്ചത് സിനിമയിലേക്കുള്ള പ്രവേശനത്തിന് അദ്ദേഹത്തിന് സഹായകരമായി.\n1986-ൽ ഭരതൻ സംവിധാനം ചെയ്ത ചിലമ്പ് എന്ന സിനിമയിലൂടെ അഭിനയരംഗത്തെത്തി. ആദ്യകാലങ്ങളിൽ വില്ലൻ വേഷങ്ങളിലൂടെ പ്രശസ്തനായി.\nസംഘട്ടന രംഗങ്ങളിലുള്ള പ്രകടനം അദ്ദേഹത്തെ പ്രേക്ഷകരുടെ പ്രിയ താരമാക്കി മാറ്റി.\nമൂന്നാം മുറ, ദൗത്യം, വ്യൂഹം, കോട്ടയം കുഞ്ഞച്ചൻ, നാടോടി തുടങ്ങിയ സിനിമകളിലെ വില്ലൻ വേഷങ്ങളിലൂടെ മലയാള സിനിമയിലെ ശ്രദ്ധേയ നടനായി മാറിയ ബാബു ആൻ്റണി മമ്മൂട്ടി, മോഹൻലാൽ, സുരേഷ് ഗോപി തുടങ്ങിയ എല്ലാ സൂപ്പർ താരങ്ങളുടേയും സിനിമകളിലെ വില്ലനായി 1990-കളുടെ തുടക്കത്തിൽ ബാബു ആൻ്റണി മലയാള സിനിമയിൽ നിറഞ്ഞുനിന്നു.\nപിന്നീട് വില്ലൻ വേഷങ്ങളിൽ നിന്നൊഴിഞ്ഞ് നായകനായി അഭിനയിക്കുന്നത് 1994-ൽ ആണ്.\nനെപ്പോളിയൻ, ഭരണകൂടം, കടൽ, ദാദ, രാജധാനി, കമ്പോളം എന്നീ സിനിമകളിലാണ് നായകനായി വേഷമിട്ടത്. ഏതാനും വർഷങ്ങൾക്ക് ശേഷം ബാബു ആൻ്റണി സ്വഭാവ നടനവേഷങ്ങളിലേക്ക് മാറി.\nമലയാളത്തിൽ മാത്രമല്ല തമിഴ്, തെലുങ്ക് സിനിമകളിലും അദ്ദേഹം അഭിനയിച്ചു.\n== പുറമേക്കുള്ള കണ്ണികൾ ==\n"https://ml.wikipedia.org/wiki/പ്രത്യേകം:മൊബൈൽവ്യത്യാസം/3539504" എന്ന താളിൽനിന്ന് ശേഖരിച്ചത്


manasa ragil case: മാനസയെ മറക്കാൻ കഴിയില്ലെന്ന് രാഖിൽ പറഞ്ഞു; സുഹൃത്തിൻ്റെ മൊഴി ഇങ്ങനെ, കോതമംഗലം പോലീസ് കണ്ണൂരിൽ, വീഡിയോ കാണാം - kothamangalam police investigation in kannur ragil home in manasa murder case | Samayam Malayalam\nkothamangalam police investigation in kannur ragil home in manasa murder case\nമാനസയെ മറക്കാൻ കഴിയില്ലെന്ന് രാഖിൽ പറഞ്ഞു; സുഹൃത്തിൻ്റെ മൊഴി ഇങ്ങനെ, കോതമംഗലം പോലീസ് കണ്ണൂരിൽ, വീഡിയോ കാണാം\nEdited by Samayam Desk | Lipi | Updated: Aug 1, 2021, 12:07 AM\nകോതമംഗലത്തെ കൊലപാതകത്തിൽ പ്രതി രാഖിലിൻ്റെ വീട്ടിൽ പോലീസ് സംഘം എത്തി. കണ്ണൂർ പാലയാട് മേലൂർ കടവിലെ വീട്ടിലാണ് കൂടുതൽ അന്വേഷണത്തിനായി കോതമംഗലം പോലീസെത്തിയത്.\nകോതമംഗലം പോലീസ് രാഖിലിൻ്റെ വീട്ടിൽ; വിവരമറിഞ്ഞ് വൻ ജനക്കൂട്ടം\nരാഖിലിൻ്റെ വീട്ടിൽ പോലീസ് സംഘം.\nബന്ധുക്കളുടെയും സുഹൃത്തുകളുടെയും മൊഴി രേഖപ്പെടുത്തി.\nകണ്ണൂർ പാലയാട് മേലൂർ കടവിലെ വീട്ടിലാണ് പോലീസ് എത്തിയത്.\nകണ്ണൂർ: മെഡിക്കൽ വിദ്യാർഥിനിയെ വെടിവെച്ചുകൊന്ന കേസില് പ്രതി രാഖിലിൻ്റെ പാലയാട് മേലൂർ കടവിലെ വീട്ടിൽ കൂടുതൽ അന്വേഷണത്തിനായി കോതമംഗലം പോലീസെത്തി. ധർമടം പോലീസിൻ്റെ സഹായത്തോടെയാണ് പാലയാട് മേലൂർ കടവിലെ വീട്ടിൽ ശനിയാഴ്ച്ച രാവിലെ അന്വേഷണം നടത്തിയത്. കൊലപാതകത്തിനെ കുറിച്ച് കൂടുതൽ വിവരങ്ങൾ അന്വേഷിക്കാൻ കണ്ണൂരിലെത്തിയ അന്വേഷണ സംഘം രാഖിലിൻ്റെ ബന്ധുക്കളുടെയും സുഹൃത്തുകളുടെയും മൊഴി രേഖപ്പെടുത്തി. രാഖിലിന് എങ്ങനെയാണ് തോക്ക് ലഭിച്ചതെന്നാണ് പ്രധാനമായും ചോദിച്ചറിഞ്ഞ്.\nരാഖിലിനെതിരെ മാനസയുടെ കുടുംബം നേരത്തേ തന്നെ പോലീസില് പരാതി നല്‍കിയിരുന്നുവെന്ന് മാനസയുടെ ബന്ധുക്കള് പറഞ്ഞിരുന്നു. ഇവർ തമ്മില് ഇത്ര ഗുരുതര പ്രശ്നമുണ്ടെന്ന് അറിഞ്ഞിരുന്നില്ലെന്ന് മാനസയുടെ ബന്ധുക്കൾ പോലീസിന് വിവരം നൽകിയിട്ടുണ്ട്. മറ്റൊരു പ്രണയം തകർന്ന ശേഷമായിരുന്നു രാഖില് മാനസയെ പരിചയപ്പെട്ടതെന്ന് രാഖിലിന്‍റെ സഹോദരന് രാഹുല് മൊഴി നൽകിയിട്ടുണ്ട്. മാനസ തള്ളിപ്പറഞ്ഞത് രാഖിലിനെ ഏറെ വിഷമത്തിലാക്കിയിട്ടുണ്ടെന്നാണ് സഹോദരൻ്റെ മൊഴി. കുറേ ദിവസങ്ങളായി ആരോടും കൂടുതൽ സംസാരിക്കാറില്ലായിരുന്നു. പണമുണ്ടാക്കിയാൽ ബന്ധം തുടരാൻ കഴിയുമെന്നായിരുന്നു രാഖിലിന്‍റെ പ്രതീക്ഷയെന്നും സഹോദരൻ പറഞ്ഞു. ഡിവൈഎസ്പി വിളിപ്പിച്ച ശേഷവും ബന്ധം വിടാൻ തയാറായിരുന്നില്ലെന്നും രാഹുൽ വ്യക്തമാക്കി.\nസർക്കാർ ചെയ്യുന്നത് അനീതി, "മദ്യവില്‍പ്പനശാലകള് തുറക്കാമെങ്കിൽ വ്യാപാര സ്ഥാപനങ്ങളും തുറക്കാം", സർക്കാരിനെതിരെ കണ്ണൂർ മേയർ\nകൊലപാതകത്തിന് തൊട്ടുമുമ്പുള്ള ദിവസങ്ങളിൽ നാലു തവണ രാഖിൽ മാനസയുമായി സംസാരിച്ചിരുന്നുവെന്ന് സുഹൃത്ത് ആദിത്യൻ പറഞ്ഞു. രാഖിലിന്‍റെ ബിസിനസ് പങ്കാളി കൂടിയാണ് ആദിത്യൻ. ആദിത്യനുമൊത്താണ് രാഖിൽ ഇന്‍റീരിയർ ഡിസൈനിങ് ബിസിനസ് നടത്തിയത്. മാനസ അവഗണിച്ചിട്ടും അവന് പിന്തിരിയാൻ കഴിഞ്ഞില്ല. അവളെ മറക്കാൻ കഴിയില്ലെന്ന് അവൻ പറയുമായിരുന്നു. എന്തുകൊണ്ടാണ് തന്നെ ഒഴിവാക്കുന്നതെന്ന് അറിയണമെന്നുണ്ടായിരുന്നുവെന്നും രാഖിൽ പറഞ്ഞതായി ആദിത്യൻ മൊഴി നൽകിയിട്ടുണ്ട്.\nമാധ്യമപ്രവർത്തകനെയും ഭാര്യയെയും കെട്ടിയിട്ട് കവർച്ച; ഇതരസംസ്ഥാന തൊഴിലാളികൾ അറസ്റ്റിൽ\nഅന്വേഷണ സംഘം രാഖിലിൻ്റെ വീട്ടിലെത്തിയ വിവരമറിഞ്ഞ് വൻ ജനക്കൂട്ടം തടിച്ചുകൂടിയിരുന്നു. ധർമ്മടം സിഐ അബ്ദുൽ കരീമും അന്വേഷണത്തിൽ പങ്കെടുത്തു. രാഖിലിന് നാട്ടുകാരുമായി വലിയ ബന്ധമുണ്ടായിരുന്നില്ലെന്ന് ധർമ്മടം പഞ്ചായത്ത് പ്രസിഡൻ്റ് എൻ കെ രവി പറഞ്ഞു. നാട്ടിലെ ചെറുപ്പക്കാരുടെ കൂട്ടായ്മകളിലൊന്നും ഇയാൾ പങ്കാളിയായിരുന്നില്ല. മാനസയുമായുള്ള ബന്ധം തകർന്നത് കുടുംബത്തിന് അറിയാമായിരുന്നു. തോക്ക് എവിടെ നിന്നാണ് കിട്ടിയതെന്ന കാര്യത്തിൽ സംശയമുണ്ടെന്നും അദ്ദേഹം പറഞ്ഞു.\nരഖിൽ മാനസ രാഖിൽ മാനസ കൊലപാതകം കോതമംഗലം കൊലപാതകം കണ്ണൂര് രാഖിൽ manasa ragil case manasa murder Kothamangalam Murder kothamangalam manasa murder kannur\nWeb Title : kothamangalam police investigation in kannur ragil home in manasa murder case


കരാര് നിയമനങ്ങള് നടക്കുന്നില്ലെന്ന നിലപാട് വിചിത്രം; പി.എസ്.സി ചെയര്‍മാന് ഉദ്യോഗാര്‍ത്ഥികളോട് മാപ്പു പറയണമെന്ന് മുല്ലപ്പള്ളി രാമചന്ദ്രന് – Jaihind TV\nകരാര് നിയമനങ്ങള് നടക്കുന്നില്ലെന്ന നിലപാട് വിചിത്രം; പി.എസ്.സി ചെയര്‍മാന് ഉദ്യോഗാര്‍ത്ഥികളോട് മാപ്പു പറയണമെന്ന് മുല്ലപ്പള്ളി രാമചന്ദ്രന്\nതിരുവനന്തപുരം: ഉദ്യോഗാര്‍ത്ഥികളെ വഞ്ചിക്കുകയും അവഹേളിക്കുകയും ചെയ്ത പി.എസ്.സി ചെയര്‍മാന് അഭ്യസ്തവിദ്യരായ യുവതീ യുവാക്കളോട് മാപ്പു പറയണമെന്ന് കെ.പി.സി.സി പ്രസിഡന്‍റ് മുല്ലപ്പള്ളി രാമചന്ദ്രന്. നീറോ ചക്രവര്‍ത്തിയുടെ മാനസികാവസ്ഥയാണ് പി.എസ്.സി ചെയര്‍മാനുള്ളത്. ഈ സര്‍ക്കാര് പി.എസ്.സിയുടെ ഗരിമയും വിശ്വാസ്യതയും തകര്‍ത്തു. കഷ്ടപ്പെട്ട് പഠിച്ച് റാങ്ക് ലിസിറ്റില് ഉള്‍പ്പെട്ടിട്ടും സര്‍ക്കാര് നിയമനം നടത്തുന്നില്ല. പതിനായിരക്കണക്കിന് ഉദ്യോഗാര്‍ത്ഥികള് പൊട്ടിത്തെറിയുടെ വക്കിലാണ്.\nകരാര് നിയമനങ്ങള് നടക്കുന്നില്ലെന്ന പി.എസ്.സി ചെയര്‍മാന്‍റെ നിലപാട് വിചിത്രമാണ്. കഴിഞ്ഞ ഏഴുമാസത്തിനിടെ വളരെ ചുരുക്കം നിയമനങ്ങളാണ് പി.എസ്.സി റാങ്ക് ലിസ്റ്റില് നിന്നും നടന്നിട്ടുള്ളത്. കൊവിഡിന്‍റെ പശ്ചാത്തലത്തില് അറുപതോളം പി.എസ്.സി പരീക്ഷകള് റദ്ദാക്കി. റാങ്ക് ലിസ്റ്റുകളുടെ കാലാവധി നീട്ടണമെന്ന ആവശ്യം മുഖ്യമന്ത്രി നിരാകരിച്ചു. സി.പി.എമ്മുകാരെയും ഇഷ്ടക്കാരെയും സംസ്ഥാന വ്യാപകമായി എല്ലാ മേഖലയിലും പിന്‍വാതില് വഴി താല്‍ക്കാലിമായി നിയമിച്ച ശേഷം ഇവരെ സ്ഥിരപ്പെടുത്തുന്നതാണ് പതിവ്. കേരള ബാങ്ക്, പൊതുമേഖലാ സ്ഥാപനങ്ങള്, സഹകരണ സ്ഥാപനങ്ങള് ഉള്‍പ്പെടെ എല്ലായിടത്തും വഴിവിട്ട നിയമനങ്ങളാണ്. ഇനിയൊരിക്കലും അധികാരത്തില് വരില്ലെന്ന ധാരണയോടെ മുഖ്യമന്ത്രിയും സംഘവും നടത്തുന്ന കടുംവെട്ടാണിത്.


എന്ത് മോശം ഷോട്ടാണ് അത് : പന്തിന്റെ വിമർശിച്ച് ഇതിഹാസ താരം - volleyliveindia\nഎന്ത് മോശം ഷോട്ടാണ് അത് : പന്തിന്റെ വിമർശിച്ച് ഇതിഹാസ താരം\nടെസ്റ്റ് ക്രിക്കറ്റിൽ മോശം ഫോം തുടരുന്ന ഇന്ത്യൻ താരം റിഷഭ് പന്ത് കഴിഞ്ഞ ദിവസം ദക്ഷിണാഫ്രിക്കക്കെതിരെ പുറത്തായത് ഏറെ വിമർശനങ്ങൾക്ക് ഇടയാക്കിയിരുന്നു. രണ്ടാം ഇന്നിങ്സിൽ വെറും മൂന്ന് ബോളുകൾ മാത്രം നേരിട്ട പന്ത് റൺസ് ഒന്നും നേടാതെ ആണ് മടങ്ങിയത്. ദക്ഷിണാഫ്രിക്കൻ താരം കാഗിസോ റബാഡയാണ് പന്തിൻ്റെ വിക്കറ്റ് വീഴ്ത്തിയത്.\nഈ ഒരു വിക്കറ്റ് അമിതാവേശം കാട്ടി വലിച്ചെറിഞ്ഞു കളയുകയായിരുന്നു എന്ന് മുൻ ഇന്ത്യൻ താരം സുനിൽ ഗാവസ്കർ പറയുന്നു. ഷോട്ട് ബോൾ ക്രീസിന് പുറത്തേക്കിറങ്ങി വലിയൊരു ഷോട്ട് കളിക്കാൻ ശ്രമിച്ച പന്തിന് പിഴച്ചു. ബോൾ ബാറ്റിൽ തട്ടി നേരെ എത്തിയത് കീപ്പറുടെ കൈകളിൽ. ഈ ഒരു പുറത്താകൽ ഒരിക്കലും അംഗീകരിക്കാൻ കഴിയില്ല എന്നും ഇതിന് മാപ്പ് നൽകാൻ കഴിയില്ല എന്നുമാണ് ഗവാസ്കർ പറയുന്നത്. മറ്റ് താരങ്ങൾ ദേഹത്ത് ബോൾ കൊള്ളിച്ച് കൊണ്ട് പോലും ബാറ്റ് ചെയ്യുമ്പോൾ ഇത്തരം ഷോട്ടുകൾ കളിച്ച് വിക്കറ്റ് തുലക്കാൻ പന്ത് ശ്രമിക്കരുതായിരുന്നു എന്നും അദ്ദേഹം കൂട്ടിച്ചേർത്തു.\nരഹാനെയും പൂജാരയും ആണ് ഇന്ത്യൻ നിരയിൽ തിളങ്ങിയത്. ഇരുവരും ക്ഷമയോടെ ബാറ്റ് ചെയ്തു. എന്നാൽ പന്ത് തീരെ ക്ഷമ കാണിക്കാതെ വിക്കറ്റ് വലിച്ചെറിഞ്ഞു.ലോക ടെസ്റ്റ് ചാമ്പ്യൻഷിപ്പിന് ശേഷം പന്തിൻ്റെ പ്രകടനം നിരാശജനകമാണ്. അദ്ദേഹം അവസാന 13 ഇന്നിങ്സുകളിൽ നിന്നും 250 റൺസ് മാത്രമാണ് അദ്ദേഹത്തിന് നേടാൻ സാധിച്ചത്.\nഇത്രയും മത്സരങ്ങളിൽ നിന്നും ഒരു സെഞ്ച്വറി പോലും അദ്ദേഹത്തിന് നേടാൻ കഴിഞ്ഞില്ല. 50 റൺസാണ് ഉയർന്ന സ്കോർ. അദ്ദേഹം അവസാനമായി സെഞ്ച്വറി നേടുന്നത് ഇംഗ്ലണ്ടിനെതിരെ 2021 മാർച്ചിലാണ്.\nബുംറ മുൻപും ഇതുപോലെ ചെയ്തിട്ടുണ്ട് 😱ബുംറക്കെതിരെ മുൻ ദക്ഷിണാഫ്രിക്കൻ പേസർ ഡെയ്ൽ സ്റ്റെയ്ൻ\nസച്ചിനെ അറിയില്ലേ 😱ഷറപ്പോവക്ക് കിട്ടിയ എട്ടിന്റെ പണി


ആസന്ന മരണചിന്തകളില് പെട്ടുപോയ കോണ്‍ഗ്രസ്, അതിജീവനത്തിന് ഡി കെ ശിവകുമാറുമാര് മതിയാവില്ല\n10 July 2019 7:22 AM GMT\n134 വര്‍ഷം പ്രായമുള്ള ഇന്ത്യന് നാഷണല് കോണ്‍ഗ്രസ് അതിന്റെ ചരിത്ര ദൗത്യം പുര്‍ത്തിയാക്കി എന്ന തോന്നലിലാണോ എന്ന് സംശയിക്കാവുന്നതിന് നിരവധി കാരണങ്ങളുണ്ട്. സ്വതന്ത്ര്യത്തിന് ശേഷം കോണ്‍ഗ്രസ് അതിന്റെ ഉദ്ദേശ ലക്ഷ്യങ്ങള് പൂര്‍ത്തിയാക്കിയെന്നും അതുകൊണ്ട് തന്നെ സംഘടന പിരിച്ചുവിടണമെന്നുമുള്ള മഹാത്മഗാന്ധിയുടെ ഉപദേശം മറികടന്നുകൊണ്ടാണ് പിന്നീടുള്ള വര്‍ഷങ്ങള് ആ പാര്‍ട്ടി ഇന്ത്യയില് നിറഞ്ഞു നിന്നത്. എന്നാല് 1980-കളില് തീവ്രമായ, മറ്റൊരു രാഷ്ട്രീയ ധാരയ്ക്ക് മുന്നില് പിടിച്ചുനില്‍ക്കാനാവാതെയും ആശയ ദാരിദ്ര്യത്തിന്റെയും ഫലമായി കോണ്‍ഗ്രസ് പിന്‍വാങ്ങി തുടങ്ങിയോ? തുടര്‍ച്ചയായുള്ള രണ്ട് ലോക്‌സഭ തെരഞ്ഞെടുപ്പ് പരാജയവും കര്‍ണാടകത്തിലെ സംഭവങ്ങളും വിവിധ സംസ്ഥാനങ്ങളിലെ പാര്‍ട്ടി സാമാജികര് പാര്‍ട്ടി വിട്ടുപോകുന്നതും നേതൃത്വമില്ലായ്മയുടെയുമെല്ലാം പശ്ചാത്തലത്തില് ഇങ്ങനെ ഒരു ചോദ്യം ഉയര്‍ന്നുവരുന്നുണ്ട്. അത്തരമൊരു ചോദ്യത്തെ പോലും പ്രതിരോധിക്കാനാവാതെ ആശയപരമായും സംഘടനപരമായും ഉലഞ്ഞുപോയ ഒരു പാര്‍ട്ടിയാണ് ഇപ്പോള് അതിന്റെ ഏറ്റവും രൂക്ഷമായി പ്രതിസന്ധി നേരിടുന്നത്.\nകര്‍ണാടകത്തിലെ ഡി കെ ശിവകുമാറിനെ പോലെ രാഷ്ട്രീയ കൗശലവും സാമ്പത്തിക ശേഷിയുമുള്ള ഒട്ടേറെ പേരെ ഉണ്ടാക്കിയതുകൊണ്ട് മറികടക്കാവുന്ന ഒരു പ്രതിസന്ധിയല്ലിത്.\nഇപ്പോഴത്തെ പ്രശ്‌നങ്ങള്‍ക്കെല്ലാം കോണ്‍ഗ്രസ് അധ്യക്ഷന് രാഹുല് ഗാന്ധി മുന്നോട്ട് വെച്ച പരിഹാരം തന്റെ രാജിയാണ്. പുതിയ നേതൃത്വം ഉയര്‍ന്നുവന്നാല് അതിജീവനം സാധ്യമാകുമെന്ന് അദ്ദേഹം കരുതുന്നു. എന്നാല് സംഘടനാപരമായ പൊളിച്ചെഴു ത്തുകള് മാത്രമല്ല, നയപരമായ പുന:പരിശോധനയ്ക്കുള്ള ശേഷി കോണ്‍ഗ്രസ് കാണിക്കുന്നുണ്ടോ എന്നാതാണ് പ്രശ്‌നം.\n2014 ലെ തെരഞ്ഞെടുപ്പിന് ശേഷം കോണ്‍ഗ്രസിന് ആശ്വസിക്കാന് ചുരുക്കം ദിവസങ്ങള് മാത്രമെ ഉണ്ടായിരുന്നുള്ളു. പ്രത്യേകിച്ചും ഒന്നാം നരേന്ദ്ര മോദി സര്‍ക്കാരിന്റ അവസാന നാളുകളില് നടന്ന നിയമസഭ തെരഞ്ഞെടുപ്പുകളില് മധ്യപ്രദേശ്, രാജസ്ഥാന്, ഛത്തീസ്ഗഡ് തുടങ്ങിയ സംസ്ഥാനങ്ങളില് നേടിയ വിജയം കോണ്‍ഗ്രസിന് പ്രതീക്ഷ നല്‍കി. എന്നാല് രാഹുല് ഗാന്ധിയും സംഘവും പിന്നീട് നടത്തിയ എല്ലാ ശ്രമങ്ങളും പരാജയപ്പെട്ടു. ചരിത്രത്തിലെ ഏറ്റവും വലിയ രണ്ടാമത്തെ തോല്‍വിയും കോണ്‍ഗ്രസ് ഏറ്റുവാങ്ങി.\nഎന്നാല് അതിനെക്കാള് വലിയ തോല്‍വിയാണ് കഴിഞ്ഞ ഒരു മാസമായി കോണ്‍ഗ്രസ് അനുഭവിച്ചുകൊണ്ടിരിക്കുന്നത്. ആ തോല്‍വികളില് പ്രായമായി, ദിശാബോധം നഷ്ടമായ പ്രസ്ഥാനത്തിന്റെ സകല പ്രതിസന്ധികളുമുണ്ട്. ബിജെപിയെ നേരിട്ട് നേരിട്ട് ഒടുവില് ശത്രുക്കളോടൊപ്പം ചേരാന് ക്യൂ നില്‍ക്കുന്ന വലിയ സംഘമായി കോണ്‍ഗ്രസ് മാറുന്നുവെന്ന തോന്നലാണ് കഴിഞ്ഞ ദിവസങ്ങളില് ഉണ്ടായത്.\nപരാജയത്തിന്റെ ധാര്‍മ്മിക ഉത്തരവാദിത്തം ഏറ്റെടുത്ത് അധ്യക്ഷ സ്ഥാനം ഒഴിഞ്ഞ രാഹുല് ഗാന്ധിക്കാകട്ടെ, പാര്‍ട്ടിക്ക് ദിശാബോധം നല്‍കുന്നതിന് കഴിയുന്നുമില്ല. പരമ്പരാഗതമായ ശീലമെന്നതിലുപരി, ഗാന്ധി കുടുംബത്തോടുള്ള ആഭിമുഖ്യക്കുറവും നേതാക്കളുടെ പ്രതികരണങ്ങളില് പ്രതിഫലിക്കുന്നുണ്ട്. 2004 ല് സോണിയാ ഗാന്ധി പ്രധാനമന്ത്രി സ്ഥാനം വേണ്ടെന്ന് വെച്ചപ്പോള് പാര്‍ട്ടിക്കാര് കാണിച്ച കോലഹാലമൊന്നും രാഹുല് ഗാന്ധിയുടെ സ്ഥാനത്യാഗത്തില് പ്രവര്‍ത്തകരോ നേതാക്കളോ കാണിച്ചില്ലെന്നതാണ് യാഥാര്‍ത്ഥ്യം. തോല്‍വിയുടെ ഉത്തരവാദിത്തം നേതാക്കള് ഏറ്റെടുക്കേണ്ടതുണ്ട് എന്ന് തന്റെ രാജിക്കത്തില് പോലും രാഹുല് ഗാന്ധി പറഞ്ഞിട്ടും എത്ര പേര് അദ്ദേഹത്തെ പിന്തുടര്‍ന്ന് രാജി വച്ചു? ചെറുപ്പക്കാരായ മിലിന്ദ് ദിയോറയും ജ്യോതിരാദിത്യ സിന്ധ്യയും ഒഴിച്ചാല് മുതിര്‍ന്ന നേതാക്കളൊക്കെ ആ ആഹ്വാനം കേട്ടില്ലെന്നു നടിക്കുകയായിരുന്നു. അത്തരത്തില് ഒരു നിസ്സംഗത ഗാന്ധി കുടുംബത്തോട് പരാജയത്തിന്റെ പശ്ചാത്തലത്തില് സംഭവിച്ചിട്ടുണ്ടാകാമെങ്കിലും കോണ്‍ഗ്രസ് നേതാക്കളുടെ ഗാന്ധി കുടുംബ വിധേയത്വം എളുപ്പം ഇല്ലാതാകില്ലെന്നതിന് കോണ്‍ഗ്രസിന്റെ ചരിത്രം തന്നെയാണ് ഉദാഹരണം. സീതാറാം കേസരിയുടെയും നരസിംഹറാവുവിന്റെയും കാലത്തെ ചരിത്രം അതാണ് സൂചിപ്പിക്കുന്നത്.\n80-കള്‍ക്ക് ശേഷം ലോകത്തെ പല സെന്റ്റിസ്റ്റ് പാര്‍ട്ടികള്‍ക്കും സംഭവിച്ച മാറ്റമാണ് കോണ്‍ഗ്രസിന്റെയും നില പരിതാപകരമാക്കിയത്. ആഗോള ചലനങ്ങള്‍ക്കൊത്ത് നീങ്ങി തീവ്ര മുതലാളിത്തത്തിന്റെ അനുചരന്മാരായി കോണ്‍ഗ്രസ് മാറിയത് ഇക്കാലത്താണ്. ഇന്ത്യയുടെ സമ്പദ് വ്യവസ്ഥ ഉദാരവല്‍ക്കരിച്ചതൊടൊപ്പം നേരത്തെ തന്നെ ദുര്‍ബലമായ ഇന്ത്യന് മതേതരത്വത്തകൂടി കോണ്‍ഗ്രസ് 'ഉദാരവല്‍ക്കരിച്ചു'. മുസ്ലീം ദേവാലയത്തിന് മേല് അധികാരം സ്ഥാപിക്കാന് തീവ്ര വര്‍ഗീയ ശക്തികള് ശ്രമിച്ചപ്പോള്, അതിനെ തര്‍ക്ക സ്ഥാപനമാക്കി മാറ്റി കോണ്‍ഗ്രസ് ഉദാരമായ മതേതരത്വം കാഴ്ചവെച്ചു. വര്‍ഗീയതയുടെ തീവ്ര മല്‍സരത്തില് പക്ഷെ വളരെ എളുപ്പം ബിജെപി കോണ്‍ഗ്രസിനെ മറികടന്നു.\nതീവ്ര ഉദാരവല്‍ക്കരണ നിലപാടുകളുടെ കാര്യത്തിലും ബിജെപിക്ക് ബദലാവാന് പോന്നതായിരുന്നില്ല കോണ്‍ഗ്രസിന്റെ ആശയ അടിത്തറ. സംഘടനാപരമായ ഉറപ്പില്ലായ്മ കോണ്‍ഗ്രസിനെ ബാധിച്ചുതുടങ്ങിയത് ആശയപരമായ ഇത്തരം വ്യക്തത കുറവിലുടെയാണ്. ഇത് അഭിസംബോധന ചെയ്യാനുള്ള ധൈര്യക്കുറവാണ് കോണ്‍ഗ്രസ് നേരിടുന്ന പ്രധാന പ്രശ്‌നം. 90-കളുടെ തുടക്കത്തില് വളര്‍ന്നുവന്ന സ്വത്വവാദ രാഷ്ട്രീയപാര്‍ട്ടികള്‍ക്കും പ്രാദേശിക പാര്‍ട്ടികള്‍ക്കും മുന്നില് പിടിച്ചുനില്‍ക്കാനുള്ളതൊന്നും കോണ്‍ഗ്രസിനില്ലാതെ പോയി.\nഇന്ത്യന് ജനാധിപത്യമെന്നത് ഹിന്ദുവോട്ടുകള് ആകര്‍ഷിക്കുന്നതിന് വേണ്ടിയുള്ള മല്‍സരം മാത്രമാക്കി മാറ്റിയതില് ബിജെപിക്കൊപ്പം തന്നെ കോണ്‍ഗ്രസിനും ഉള്ള ചരിത്രപരമായ പങ്ക് മറച്ചുപിടിച്ചുള്ള പുനഃസംഘടനകള് എന്ത് ഫലമാണ് ഉണ്ടാക്കുകയെന്നതിന് കാലമാണ് ഉത്തരം നല്‍കുക.\nഹിന്ദുവോട്ടുകള്‍ക്ക് വേണ്ടിയുള്ള മല്‍സരത്തില് കോണ്‍ഗ്രസ് ബിജെപിയ്ക്കു മുന്നില് പൂര്‍ണമായും പരാജയപ്പെട്ടതിന്റെ ചിത്രമാണ് കഴിഞ്ഞ തെരഞ്ഞെടുപ്പ് നല്‍കിയത്. സിഎസ്ഡിഎസ് - ദി ഹിന്ദു സര്‍വെ പ്രകാരം സവര്‍ണ ജാതി വിഭാഗത്തില്‍പ്പെട്ട ഹിന്ദുക്കളില് 52 ശതമാനവും ഒബിസി വിഭാഗത്തിലെ 34 ശതമാനവും വോട്ട് ചെയ്തത് ബിജെപിക്കാണ്. കോണ്‍ഗ്രസിന്റെ പ്രതിദിനം ദുര്‍ബലമാകുന്ന മതേതരത്വ ആശയം കൊണ്ട് പ്രതിരോധിക്കാന് കഴിയുന്നതല്ല, ഹിന്ദുത്വത്തിന്റെ മുന്നേറ്റം എന്നതാണ് ഇത് വ്യക്തമാക്കുന്നത്. ഇങ്ങനെയൊക്കെ ആയിട്ടും സംഘടനയുടെ തലപ്പത്തുള്ള മാറ്റങ്ങളെക്കുറിച്ചല്ലാതെ കോണ്‍ഗ്രസില് ഇതുവരെ ആശയപരമായ ചര്‍ച്ചകള് പോലും നടക്കുന്നില്ലെന്നത് ആ പാര്‍ട്ടി അകപ്പെട്ട പ്രതിസന്ധിയുടെ ആഴമാണ് വ്യക്തമാക്കുന്നത്. മൃദു ഹിന്ദുത്വത്തിന്റെ പ്രയോഗങ്ങള്‍ക്കൊണ്ട് തീവ്ര ഹിന്ദുത്വത്തെ പ്രതിരോധിച്ച് മുന്നേറാന് കഴിയുമെന്നാണ് കോണ്‍ഗ്രസ് നേതൃത്വം ഇതുവരെ ശ്രമിച്ചത്. കോണ്‍ഗ്രസിന്റെ ദിശാമാറ്റം ലക്ഷ്യമിടുന്നുവെന്ന് പറയുന്ന രാഹുല് ഗാന്ധിയുടെ നേതൃത്വത്തില് തന്നെയാണ് ഇത്തരം പരിപാടികള് പാര്‍ട്ടി നടത്തിപ്പോരികയും ചെയ്തത്.\nയൂത്ത് കോണ്‍ഗ്രസിന്റെ തലവനായി തെരഞ്ഞെടുക്കപ്പെട്ടപ്പോള് രാഹുല് ഗാന്ധി പറഞ്ഞത് സംഘടനയ്ക്ക് പുതിയ പ്രവര്‍ത്തന ശൈലി കൊണ്ടുവരുമെന്നതാണ്. പ്രത്യേകിച്ചൊന്നും സംഭവിച്ചില്ലെന്നത് ചരിത്രം. പാര്‍ട്ടി അധ്യക്ഷനായിതിന് ശേഷവും പ്രത്യേകിച്ചൊന്നും നടത്തിയില്ല.\nഒരു മാസത്തിനകം തന്നെ രണ്ടാം മോദി സര്‍ക്കാര് തങ്ങളുടെ ഊന്നലുകള് വ്യക്തമാക്കി കഴിഞ്ഞു. അതില് ദേശസുരക്ഷയെ രാഷ്ട്രീയ പ്രയോഗമാക്കി കൊണ്ടുള്ള മുന്നേറ്റമാണ് സര്‍ക്കാരിന്റെ ലക്ഷ്യമെന്ന് വ്യക്തമാണ്. യുഎപിഎ ഭേദഗതി മുതല് വിചാരണ തടവുകാരുടെ അടക്കം ഡിഎന്‍എ പരിശോധിക്കാനുള്ള നിയമ നിര്‍മ്മാണങ്ങളും ഉള്‍പ്പെടുന്നു. ഇക്കാര്യത്തിലൊക്കെ പാര്‍ലമെന്റില് ചില ശബ്ദങ്ങള് ഉണ്ടാക്കിയെന്നതിലുപരി കോണ്‍ഗ്രസ് പാര്‍ട്ടിക്ക് ഒന്നും ചെയ്യാന് കഴിയുന്നില്ലെന്നതാണ് യാഥാര്‍ത്ഥ്യം.\nലിബറല് സ്വഭാവം കൈയൊഴിഞ്ഞ് യുഎപിഎ പൊലുള്ള നിയമങ്ങള് കൊണ്ടുവന്നതും അത് ഭേദഗതികള് അവതരിപ്പിച്ച് നേരത്തെ തന്നെ ശക്തിപ്പെടുത്തിയതുമെല്ലാം കോണ്‍ഗ്രസ് സര്‍ക്കാരുകള് തന്നെയായിരുന്നു. വ്യക്തികളെ ഭീകരരായി പ്രഖ്യാപിക്കാന് എന്‍ഐഎയെ പ്രാപ്തമാക്കുന്ന നിയമ ഭേദഗതികളൊക്കെ കൊണ്ടുവരുമ്പോള് ഇതിനെ ഫലപ്രദമായി എതിര്‍ക്കാന് കഴിയാത്തതും ഇതുകൊണ്ട് തന്നെ. ദേശ സുരക്ഷയുമായി ബന്ധപ്പെട്ട അതിദേശീയത നിലപാടുകളെ കൂട്ടുപിടിച്ചാണ് കോണ്‍ഗ്രസ് ഇപ്പോഴും ചിന്തിക്കുന്നത്. അതുകൊണ്ട് തന്നെ ബിജെപിക്കൊരു ബദല് ആഖ്യാനം മുന്നോട്ടുവെയ്ക്കാന് കഴിയാതെ അവരുടെ പിന്നിലിഴയുന്ന അവസ്ഥയിലേക്ക് കോണ്‍ഗ്രസ് മാറുകയും ചെയ്യുന്നു. ഇത്തരം പ്രശ്‌നങ്ങളെക്കുറിച്ച് ഒരു ചര്‍ച്ചയ്‌ക്കോ പൊളിച്ചെഴുത്തിനോ ശ്രമിക്കാതെ സംഘടനാപരമായ മാറ്റത്തിലുടെ പഴയകാല പ്രതാപത്തിലെത്താമെന്ന കണക്കുകൂട്ടലിലാണ് നേതാക്കള്.\n2014-ലെ തെരഞ്ഞെടുപ്പ് പരാജയത്തിന് ശേഷം എകെ ആന്റണി കമ്മിറ്റി റിപ്പോര്‍ട്ടിലുടെ മുന്നേറ്റം സാധ്യമാകുമെന്നായിരുന്നു കരുതിയിരുന്നതെങ്കില് ഇത്തവണ അധ്യക്ഷന്റെ രാജിയാണ് പ്രശ്‌ന പരിഹാരത്തിനുള്ള ഒറ്റമുലിയെന്നും കരുതുന്നു. അതിനിടെയില് ബിജെപിയില് ചേരാന് ക്യൂ നില്‍ക്കുന്നവരെ പിന്തിരിപ്പിക്കാന് ഡി കെ ശിവകുമാറിനെപോലുള്ള കുറച്ചുപേര് ഉണ്ടായാല് മതിയെന്നും കണക്കുകൂട്ടുന്നു. ഇതെല്ലാം സൂചിപ്പിക്കുന്നത് കോണ്‍ഗ്രസ് നേതൃത്വത്തെ ഇപ്പോള് ഗ്രസിച്ചിരിക്കുന്നത് ആസന്ന മരണ ചിന്തകള് ആണെന്ന് തന്നെയാണ്.\nhindutwa Karnataka MLAs narendra modi rss sonia gandhi


പെട്രോളിന് 30 പൈസ കൂട്ടി | Malayali Manasu\nHome Kerala പെട്രോളിന് 30 പൈസ കൂട്ടി\nപെട്രോളിന് 30 പൈസ കൂട്ടി\nരാജ്യത്ത് പെട്രോളിന് 30 പൈസ കൂട്ടി\nഇതോടെ കൊച്ചിയിലും വില 102 കടന്നു. 102.06 രൂപയാണ് കൊച്ചിയില് ഒരു ലിറ്റര് പെട്രോളിന് ഇന്നത്തെ വില.\nതിരുവനന്തപുരത്ത് 103.95 രൂപയും , കോഴിക്കോട് 102.26 രൂപയുമാണ് ഇന്നത്തെ പെട്രോള് വില. ഡീസല് വിലയില് മാറ്റമില്ല.\nPrevious articleബക്രീദ് പ്രമാണിച്ച് മൂന്ന് ദിവസം ലോക്ഡൗൺ നിയന്ത്രണങ്ങളിൽ ഇളവ്.\nNext articleയുവതിയെ പീഡിപ്പിച്ച 70കാരനെ പൊലീസ് പിടികൂടി.


‘പഠിച്ച് മിടുക്കിയാവണമെന്ന് അന്ന് സുപ്രീംകോടതി ഉപദേശിച്ചു’; ഡോക്ടര് ഹാദിയയുടെ ഹോമിയോപ്പതിക് ക്ലിനിക് പ്രവര്‍ത്തനം തുടങ്ങി – Chandrika Daily\nBy chandrika Saturday July 6, 2019 09:28 am\n‘പഠിച്ച് മിടുക്കിയാവണമെന്ന് അന്ന് സുപ്രീംകോടതി ഉപദേശിച്ചു’; ഡോക്ടര് ഹാദിയയുടെ ഹോമിയോപ്പതിക് ക്ലിനിക് പ്രവര്‍ത്തനം തുടങ്ങി\nമലപ്പുറം: വിവാദങ്ങള്‍ക്ക് വിടനല്‍കി ഹോമിയോപ്പതിക് ക്ലിനിക് തുടങ്ങി ഡോക്ടര് ഹാദിയ. മലപ്പുറത്ത് കോട്ടയ്ക്കല് റോഡിലാണ് ഹാദിയയുടെ ഹോമിയോപതി ക്ലിനിക്ക്. ഡോക്ടര് ഹാദിയ ക്ലിനിക്ക് എന്നാണ് പേര്. ഹാദിയയുടെ…\nമലപ്പുറം: വിവാദങ്ങള്‍ക്ക് വിടനല്‍കി ഹോമിയോപ്പതിക് ക്ലിനിക് തുടങ്ങി ഡോക്ടര് ഹാദിയ. മലപ്പുറത്ത് കോട്ടയ്ക്കല് റോഡിലാണ് ഹാദിയയുടെ ഹോമിയോപതി ക്ലിനിക്ക്. ഡോക്ടര് ഹാദിയ ക്ലിനിക്ക് എന്നാണ് പേര്. ഹാദിയയുടെ ഭര്‍ത്താവ് ഷെഫിന് ജഹാന് സന്തോഷം പങ്കുവച്ച് രംഗത്തെത്തിയതോടെയാണ് ഇക്കാര്യം പുറത്തറിയുന്നത്. പിന്നീട് നിരവധി പേര് ഹാദിയക്ക് ആശംസകള് നേര്‍ന്ന് രംഗത്തെത്തി.\nമതംമാറ്റവും വിവാഹവും ഏറെ വിവാദമായിരുന്നു. സുപ്രീംകോടതി വരെ എത്തിയായിരുന്നു നിയമപോരാട്ടം. വിവാഹം അംഗീകരിച്ചുകിട്ടുവാന് സുപ്രീംകോടതിയിലെത്തിയപ്പോള് സുപ്രീംകോടതി ഒരു ഉപദേശം നല്‍കിയിരുന്നു. പഠിച്ച് മിടുക്കിയാവണമെന്ന്. മാസങ്ങള്‍ക്കിപ്പുറം പഠിച്ച് മിടുക്കിയായി ഒരു ഹോമിയോപ്പതി ക്ലിനിക് തുടങ്ങിയിരിക്കുകയാണ് ഹാദിയയിപ്പോള്. ഭര്‍ത്താവ് ഷെഫിന് ജഹാന് ഫേസ്ബുക്കിലൂടെ വിവരം പുറത്തറിയിച്ചതോടെ ആശംസകളുമായി നിരപേരെത്തുകയായിരുന്നു.\nCategories: Culture, More, News, Views Tags: hadiya case, hadiya-shefin jahan


രക്താര്‍ബുദത്തില് മല്ലിടുകയാണ് ഈ മിടുക്കി, എട്ട് ലക്ഷം രൂപയാണ് ചികിത്സയ്ക്കായി വേണ്ടത്, ചികിത്സയുടെ ഭാഗമായി എട്ട് കീമോതെറാപ്പി ചെയ്യണം, എന്നാല് ഇതിനൊന്നും കൈയ്യില് പണമില്ല, ഈ മൂന്നുവയസുകാരിയുടെ ജീവന് രക്ഷിക്കേണ്ടേ… – Kerala 24 7\nരക്താര്‍ബുദത്തില് മല്ലിടുകയാണ് ഈ മിടുക്കി, എട്ട് ലക്ഷം രൂപയാണ് ചികിത്സയ്ക്കായി വേണ്ടത്, ചികിത്സയുടെ ഭാഗമായി എട്ട് കീമോതെറാപ്പി ചെയ്യണം, എന്നാല് ഇതിനൊന്നും കൈയ്യില് പണമില്ല, ഈ മൂന്നുവയസുകാരിയുടെ ജീവന് രക്ഷിക്കേണ്ടേ…\nജീവനു വേണ്ടി മാസങ്ങളോളം മല്ലിടുകയാണു\nമൂന്നുവയസുകാരി. ഇരുപത് ദിവസം മാത്രമാണ് മൂന്നര വയസ്സുള്ള മാനവി എന്ന പെണ്‍കുട്ടി സ്‌കൂളില് പോയത്.\nവീട്ടുക്കാര് അറിഞ്ഞില്ല തന്റെ മകള്‍ക്ക് ബ്ലഡ് ക്യാന്‍സറാണെന്ന് കാര്യം.അസുഖം തിരിച്ചറിഞ്ഞതോടെ ഡോക്ടര്‍മാര് പറയുന്നത് ചികിത്സയുടെ ഭാഗമായി അവള്‍ക്ക് എട്ട് കീമോതെറാപ്പി ചെയ്യണമെന്നാണ്. രണ്ട് വര്‍ഷം ചികിത്സ തുടരണമെന്നും പറയുന്നു.\nഎട്ട് ലക്ഷം രൂപയാണ് ചികിത്സയ്ക്കായി കണ്ടെത്തേണ്ടത്. ഇത്രയും വലിയ തുക ഞാന് ശ്രമിച്ചാല് സ്വരൂപിക്കാന് കഴിയുന്നതല്ല. എങ്കിലും ചികിത്സ സമയത്ത് നടത്തുകയാണെങ്കില് അവള് രക്ഷപ്പെടുകതന്നെ ചെയ്യുമെന്നുള്ള ഡോക്ടര്‍മാരുടെ ഉറപ്പ് നല്‍കുന്ന പ്രതീക്ഷ ചെറുതല്ല. അപ്പോഴും ചികിത്സാച്ചിലവ് ഭയപ്പെടുത്തുന്നു.\nബംഗളുരുവില് വീടിനടുത്തുള്ള ബാര്‍ബര്‍ഷോപ്പില് ബാര്‍ബറായി ജോലി ചെയ്യുന്ന എനിക്ക് ഒരു മാസം 15,000 രൂപ മാത്രമാണ് സമ്പാദിക്കാന് കഴിയുന്നത്. രണ്ട് പെണ്‍മക്കളും ഭാര്യയുമടങ്ങുന്ന കുടുംബത്തിന് ഞാന് മാത്രമാണ് ആശ്രയം. മാനവിയുടെ ചികിത്സയും മൂത്ത മകളുടെ പഠനച്ചെലവുകളും മറ്റ് കുടുംബച്ചെലവുകളും കൂടി താങ്ങാന് എന്റെ ശമ്പളംകൊണ്ട് കഴിയില്ല.\nതുടക്കത്തില് ഞങ്ങളൊരിക്കലും കരുതിയിരുന്നില്ല ഞങ്ങളുടെ കുട്ടിക്ക് ക്യാന്‍സര് ആയിരിക്കുമെന്ന്. എല്ലാദിവസും അവള് കാലുവേദനയാണെന്ന് പരാതിപ്പെടുമായിരുന്നു. രാത്രിയില് ശക്തിയായ ചുമയും ഇടയ്ക്കിടെ ജലദോഷവും വിട്ടുമാറാതെയായപ്പോള് ആശുപത്രിയില് കാണിച്ച് മരുന്ന് വാങ്ങിയിരുന്നു.\nഎന്നാല് ഇടയ്‌ക്കൊരു രാത്രി അവള് പെട്ടന്ന് തല തലകറങ്ങി വീഴുകയും പിന്നീട് ശ്വാസം കിട്ടാതെ പിടയുകയുമായിരുന്നു. അവളുടെ അമ്മ ഉടന് കൃത്രിമ ശ്വാസം നല്‍കിയതിനാല് എന്റെ കുഞ്ഞിന്റെ ജീവന് രക്ഷിക്കാന് കഴിഞ്ഞു. എനിക്കെന്താണ് ശ്വസം കിട്ടാത്തതെന്ന അവളുടെ ചോദ്യത്തിന് ഞങ്ങള്‍ക്ക് മറുപടിയില്ലായിരുന്നു.\nഉടന് ആശുപത്രിയിലെത്തിച്ചപ്പോള് പരിശോധിച്ച ഡോക്ടര് പറഞ്ഞത് കുട്ടിക്ക് ഒന്നുകില് ടിബിയോ അല്ലെങ്കില് ക്യാന്‍സറോ ആകാമെന്നായിരുന്നു. ഭയന്നുപോയ ഞങ്ങള് ഒന്നുമുണ്ടാകരുതേയെന്ന് ഒരുപാട് പ്രാര്‍ത്ഥിച്ചെങ്കിലും റിസല്‍ട്ട് ഞങ്ങള്‍ക്കെതിരായിരുന്നു. എന്റെ മകള്‍ക്ക് ബ്ലഡ് ക്യാന്‍സറാണെന്ന് ഡോക്ടര്‍മാര് സ്ഥിരീകരിച്ചു.\nഎന്റെ മകള് അവളുടെ അമ്മയെപ്പോലെ ഒരു മിടുക്കികുട്ടിയാണ്. ആശുപത്രിയിലെ വേദനയുടെ നിമിഷങ്ങളെയൊക്കെ അവള് പുഞ്ചിരിയോടെ നേരിട്ടു. ചിത്രം വരയ്ക്കാന് ഒരുപാട് ഇഷ്ടപ്പെടുന്ന അവള് ഉറച്ച് വിശ്വസിക്കുന്നു അസുഖമെല്ലാം ഭേദപ്പെട്ട് ഉടന് വീട്ടില് തിരിച്ചെത്തി ഇനിയും ഒരുപാട് ചിത്രങ്ങള് വരയ്ക്കുമെന്ന്. ഒരിക്കല് അവള് അവള്‍ക്ക് പ്രിയപ്പെട്ട നഴ്‌സ് സുഷമയുടെ ചിത്രം വരയ്ക്കുകയും അഭിമാനത്തോടെ അത് കാണിച്ചുകൊടുക്കുകയും ചെയ്തു.\nകീമോതെറാപ്പിയുടെ ഓരോ ഘട്ടത്തിലും ദിവസം പതിനൊന്ന് കുത്തിവെപ്പുകളാണ് എടുക്കേണ്ടത്. ഞങ്ങളെക്കാള് ധൈര്യത്തോടെ അവള് ആ ദിവസങ്ങളെയൊക്കെ നേരിട്ടു. ഞാന് കരയാതെ കുത്തിവെയ്പ്പുകള് പൂര്‍ത്തിയാക്കിയാല് ദെവമെന്നെ വേഗം സുഖപ്പെടുത്തുമെന്നാണ് അതിനെക്കുറിച്ച് അവള് പറയുന്നത്.\nമുടി കൊഴിയുന്നത് മാത്രമാണ് അവളെ സങ്കടപ്പെടുത്തന്നത്. ചികിത്സയ്ക്കുവേണ്ടി തല മൊട്ടയടിക്കാന് അവള് വിസമ്മതിച്ചു. ഒടുവില് സങ്കടത്തോടെ സമ്മതിച്ചു. അസുഖം വരുന്നതിന് മുന്‍പ് അവള്‍ക്ക് അവളുടെ ചേച്ചിയെക്കാള് മുടിയുണ്ടായിരുന്നു. ഇപ്പോള് ചേച്ചിയുടെ മുടി കാണുമ്പോഴൊക്കെ അവള്‍ക്ക് സങ്കടമാണ്.\nനിങ്ങളുടെ സഹായത്തോടെ മാത്രമേ എനിക്കെന്റെ മകളെ ജീവിതത്തിലേക്ക് തിരിച്ച് കൊണ്ടുവരാന് കഴിയൂ.തുടര്‍ച്ചയായി ലീവെടുത്തതിനാല് എനിക്കെന്റെ ജോലി നഷ്ടമായി. മകളുടെ ചികിത്സ തുടരുന്നതിന് ഇനി പുതിയൊരു ജോലി കണ്ടു പിടിക്കണം. കുട്ടികള്‍ക്കുണ്ടാകുന്ന രക്താര്‍ബുധം ചികിത്സിച്ച് സുഖപ്പെടുത്താന് കഴിയുമെന്ന് ഡോക്ടര്‍മാര് ഉറപ്പ് തരുന്നു.\n← ഇനിയും പെണ്ണുങ്ങള് ആടും,പാടും, കൂട്ടുകൂടും, ചുറുചുറുക്കുള്ള പെണ്‍കുട്ടികള് തെരുവുകള് കീഴടക്കുക തന്നെ ചെയ്യും, ഇങ്ങനത്തെ ഉസ്താദുമാരെക്കൊണ്ട് നിറഞ്ഞ സുവര്‍ഗ്ഗപ്പൂങ്കാവനം മ്മക്ക് മാണ്ട: ഷംനയുടെ കിടിലന് കുറിപ്പ് വൈറല്\nപോലീസുകാര് പോലും തിരിച്ചറിഞ്ഞില്ല; സിവില് വേഷത്തില് രാത്രി നഗരം ചുറ്റി ഡി.സി.പി മെറിന് →


ജമാല് ഖഷോഗിയുടെ മൃതദേഹം ആവശ്യപ്പെട്ട് മക്കള്; മദീനയിലെ അല്-ബക്കിയില് സംസ്‌കരിക്കണം - The Newsrupt\nജമാല് ഖഷോഗിയുടെ മൃതദേഹം ആവശ്യപ്പെട്ട് മക്കള്; മദീനയിലെ അല്-ബക്കിയില് സംസ്‌കരിക്കണം\nPosted5Nov 2018 at 8:58 AM\nകൊല്ലപ്പെട്ട മാധ്യമപ്രവര്‍ത്തകനും സൗദി ഭരണകൂട വിമര്‍ശകനുമായ ജമാല് ഖഷോഗിയുടെ മൃതദേഹം തിരികെ വേണമെന്ന് മക്കള്. സൗദി അറേബ്യയില് തന്നെ പിതാവിന്റെ മൃതദേഹം അടക്കം ചെയ്യാന് തിരികെ കിട്ടണമെന്ന ആവശ്യമാണ് അദ്ദേഹത്തിന്റെ മക്കള് ഉന്നയിച്ചിരിക്കുന്നത്. സിഎന്‍എന്‍നു നല്‍കിയ അഭിമുഖത്തിലാണ് ഖഷോഗിയുടെ മക്കളായ സലായും, അബ്ദുളളാ ഖഷോഗിയും ഇക്കാര്യം വ്യക്തമാക്കിയത്.\nപിതാവിന്റെ മരണം കുടുംബത്തിനുണ്ടായ ആഘാതവും ദുഖവും അദ്ദേഹത്തിന്റെ മൃതദേഹം കിട്ടാതെ മാറില്ല. ഇതൊരു സാധാരണ കാര്യമല്ല. ഒരു സാധാരണ മരണമായിരുന്നില്ല പിതാവിന്റെത്. ഞങ്ങളുടെ ഇപ്പോഴത്തെ ആവശ്യം പിതാവിനെ കുടുംബക്കല്ലറയില് സംസ്‌ക്കരിക്കണം എന്നതാണ്. മദീനയിലെ അല്-ബക്കിയില് പിതാവിനെ സംസ്‌ക്കരിക്കണം. ഇതിനെപ്പറ്റി സൗദി അധികാരികളോട് സംസാരിച്ചിട്ടുണ്ട്. പെട്ടന്നു തന്നെ അതിനുളള നടപടികള് ആരംഭിക്കുമെന്നാണ് പ്രതീക്ഷിക്കുന്നത്.\nഖഷോഗിയുടെ മരണത്തോട് മക്കള് പ്രതികരിക്കുന്ന ആദ്യ അഭിമുഖമാണിത്. ഒക്ടോബര് ഇരുപത്തിനാലിന് സൗദി രാജകുമാരന് സലാ ഖഷോഗിയെ കണ്ടിരുന്നു. വിയോഗത്തിലിരിക്കുന്ന കുടുംബാഗംങ്ങള്‍ക്ക് അദ്ദേഹം അനുശോചനം അറിയിച്ചിരുന്നു.\nഖഷോഗിയുടെ കൊലപാതകത്തില് ഉള്‍പ്പെട്ടിട്ടുളളവരെ നിയമത്തിനു മുന്നില് കൊണ്ടുവരുമെന്ന് സല്‍മാന് രാജാവ് ഉറപ്പു നല്‍കിയിട്ടുണ്ടെന്നും അഭിമുഖത്തില് സലാ ഖഷോഗി പറയുന്നുണ്ട്.\nഅദ്ദേഹം സമാധാനപരമായി അന്തിയുറങ്ങുന്നു എന്ന് ഞങ്ങൾക്ക് ഉറപ്പിക്കണം. ഇതുവരെ എനിക്കദ്ദേഹം മരിച്ചു എന്ന് ഉൾക്കൊളളാൻ സാധിച്ചിട്ടില്ല. അദ്ദേഹം മരിച്ച സാഹചര്യത്തെപ്പറ്റി ഒരു പാട് തെറ്റായ വാർത്തകളും പുറത്തു വരുന്നുണ്ട്.\nമുസ്ലീം ബ്രദര്‍ഹുഡ്ഡിനെ ജമാല് ഖഷോഗി പിന്തുണച്ചിരുന്നു എന്നുളള വാദങ്ങള് തെറ്റാണെന്നും സലാഹ് പറഞ്ഞു.\nഖഷോഗി എങ്ങനെ ഓര്‍മ്മിക്കപ്പെടാനാണ് ആഗ്രഹിക്കുന്നതെന്ന ചോദ്യത്തിനു സലായുടെ മറുപടി ഇങ്ങനെയായിരുന്നു\nപൊതു മൂല്യങ്ങള് ഉള്‍ക്കൊളളുന്ന ഒരു സാധാരണ മനുഷ്യന്. സ്വന്തം രാജ്യത്തെയും, രാജ്യത്തിന്റെ സാധ്യതകളെയും ഏറ്റവും കൂടുതല് വിശ്വസിച്ചിരുന്ന ഒരാളായിരുന്നു അദ്ദേഹം. ജമാല് ഒരു വിമതനായിരുന്നില്ല. രാജാധിപത്യത്തില് വിശ്വസിച്ചിരുന്ന ഒരാളായിരുന്നു അദ്ദേഹം. രാജഭരണത്തിലുണ്ടായ പരിവര്‍ത്തനങ്ങളിലും അദ്ദേഹം വിശ്വസിച്ചിരുന്നു.\nവാഷിങ്ടണ് പോസ്റ്റ് കോളമിസ്റ്റായ ജമാല് ഖഷോഗി തുര്‍ക്കിയിലെ സൗദി കോണ്‍സുലേറ്റിനുളളില് വച്ച് ഒക്ടോബര് 2ാം തിയ്യതിയാണ് കൊല്ലപ്പെട്ടത്. തുര്‍ക്കി അധികാരികളും, ചില യുഎസ് നേതാക്കളും ജമാല് ഖഷോഗിയെ വധിക്കാന് ആസൂത്രണം ചെയ്തത് സല്‍മാന് രാജകുമാരനാണെന്ന് ആരോപിക്കുന്നുണ്ട്. എന്നാല് റിയാദ് ഈ ആരോപണങ്ങളൊക്കയും നിഷേധിക്കുന്നുണ്ട്.\nജമാല് ഖഷോഗിയുടെ മൃതശരീരം ഇതുവരെയും വീണ്ടെടുത്തിട്ടില്ല. അതിനുളള അന്വേഷണം തുര്‍ക്കി അധികൃതരുടെ ഭാഗത്തു നിന്നും പുരോഗമിച്ചു കൊണ്ടിരിക്കുകയാണ്. ആസിഡ് ഉപയോഗിച്ച് നശിപ്പിച്ച ശേഷമാണ് മൃതദേഹം ഛിന്നഭിന്നമാക്കിയതെന്ന് തുര്‍ക്കി അധികൃതര് നേരത്തെ പറഞ്ഞിരുന്നു.\nJamal KhashoggiSalahAbdullah KhashoggiCrown Prince Mohammed bin Salman


സങ്കടക്കടൽ ചുറ്റി ലങ്ക; മരണ സംഖ്യ 321 ആയി |\nTuesday, April 23, 2019 5:55 PM IST\nകൊളംബോ: ഈസ്റ്റർദിനത്തിൽ ശ്രീലങ്കയെ നടുക്കിയ സ്ഫോടനപരമ്പരയിൽ കൊല്ലപ്പെട്ടവരുടെ എണ്ണം 321 ആയി. സ്ഫോടനങ്ങളിൽ പരിക്കേറ്റ് അഞ്ഞൂറോളം പേർ ആശുപത്രിയിൽ ചികിത്സയിലാണ്. കൊല്ലപ്പെട്ട ഭൂരിപക്ഷം പേരുടേയും ശവസംസ്കാരം ചൊവ്വാഴ്ച നടന്നു.\nകൂട്ടക്കുഴിമാടങ്ങൾ ഒരുക്കിയാണ് മൃതദേഹങ്ങൾ മറവുചെയ്തത്. വടക്കൻ കൊളംബോയിലെ നെഗോംബോ സെന്‍റ്. സെബാസ്റ്റ്യൻസ് കത്തോലിക്ക പള്ളിയിൽ രാവിലെ 30 പേരുടെ ശവസംസ്കാര ചടങ്ങാണ് നടന്നത്. ഈ പള്ളിയിൽ നടന്ന സ്ഫോടനത്തിൽ കൊല്ലപ്പെട്ടവരായിരുന്നു ഇത്.\nഇതിനിടെ സ്ഫോടന പരമ്പരകളുടെ ഉത്തരവാദിത്വം ഭീകര സംഘടനയായ ഐഎസ് (ഇസ്‌ലാമിക് സ്റ്റേറ്റ്) ഏറ്റെടുത്തു. സംഭവം നടന്ന് രണ്ടു ദിവസത്തിന് ശേഷമാണ് ഉത്തരവാദിത്വം തങ്ങൾക്കാണെന്ന പ്രഖ്യാപനവുമായി ഐഎസ് രംഗത്തുവന്നിരിക്കുന്നത്.\nഅമേരിക്കൻ സഖ്യരാജ്യങ്ങളും പൗരന്മാരുമാണ് തങ്ങളുടെ ലക്ഷ്യമെന്നാണ് ഐഎസിന്‍റെ വിശദീകരണം. അമാഖ് വാർത്താ ഏജൻസിയാണ് ഉത്തരവാദിത്വം ഐഎസ് ഏറ്റെടുത്തുവെന്ന വാർത്ത റിപ്പോർട്ട് ചെയ്തിരിക്കുന്നത്. ഐഎസിന്‍റെ പ്രഖ്യാപനത്തോട് ശ്രീലങ്ക ഇതുവരെ പ്രതികരിച്ചിട്ടില്ല.


കരാറില് നിന്ന് പിന്‍വലിഞ്ഞ് ഇറാഖ് - FUTURE KERALA - Future Kerala\nഎണ്ണ ഉല്‍പ്പാദനവും വിതരണവും ഉയര്‍ത്താന് ഒരുങ്ങി ഇറാഖ്. ഈ വര്‍ഷം അവസാനത്തോടെ പ്രതിദിന ഉല്‍പ്പാദനം അഞ്ച് ബില്യണ് ബാരലായി ഉയര്‍ത്താനാണ് ഇറാഖ് തീരുമാനിച്ചിരിക്കുന്നത്\nബാഗ്ദാദ്: എണ്ണ ഉല്‍പ്പാദനം വെട്ടിക്കുറയ്ക്കണമെന്ന ഒപക് രാജ്യങ്ങളുടെ തീരുമാനത്തില് നിന്ന് പിന്നോട്ടുപോകാന് ഒരുങ്ങി ഇറാഖ്. അടുത്ത വര്‍ഷം എണ്ണ ഉല്‍പ്പാദനവും കയറ്റുമതിയും വര്‍ധിപ്പിക്കാനാണ് ഇറാഖിന്റെ തീരുമാനം. ഈ വര്‍ഷം അവസാനത്തോടെ പ്രതിദിന ഉല്‍പ്പാദനം അഞ്ച് ബില്യണ് ബാരലായി ഉയര്‍ത്താനാണ് ഇറാഖ് തീരുമാനിച്ചിരിക്കുന്നതെന്ന് ഓയില് മന്ത്രി ജബ്ബാര് അല് ലുഐബി പറഞ്ഞു. ഫെബ്രുവരിയിലെ പ്രതിദിന ഓയില് ഉല്‍പ്പാദനം 4.57 മില്യണ് ബാരല് ആയിരുന്നു.\nദക്ഷിണ മേഖലയിലേയും ഉത്തരമേഖലയിലേയും തുറമുഖത്തിലൂടെ ഫെബ്രുവരിയില് പ്രതിദിനം 3.87 മില്യണ് ബാരല് എണ്ണയാണ് കയറ്റുമതി ചെയ്തത്. യുഎസിന്റെ ഷെയില് ഓയിലിന്റെ വിതരണം വര്‍ധിച്ചതിനെത്തുടര്‍ന്ന് ഡിസംബറിനു ശേഷം ആദ്യമായി എണ്ണ വിലയില് ഇടിവ് രേഖപ്പെടുത്തിയിരുന്നു. കഴിഞ്ഞ ആഴ്ച എണ്ണവില ബാരലിന് 50 ഡോളറായിട്ടാണ് താഴ്ന്നത്. തകര്‍ന്നടിഞ്ഞ എണ്ണ വിപണിയെ തിരിച്ചുകൊണ്ടുവരുന്നതിനായി പെട്രോളിയം ഉല്‍പ്പാദക രാജ്യങ്ങള് എണ്ണ ഉല്‍പ്പാദനവും വിതരണവും ജനുവരി ഒന്നു മുതല് വെട്ടിക്കുറച്ചതാണ് യുഎസ് ഓയിലിന്റെ വിപണിയിലെ കുതിപ്പിന് കാരണമായത്.\nഒപക് രാജ്യങ്ങളുടെ ഗ്രൂപ്പിലെ ഏറ്റവും വലിയ ഉല്‍പ്പാദകരായ സൗദി അറേബ്യ കഴിഞ്ഞ മാസം ഉല്‍പ്പാദനം ഉയര്‍ത്തിയിരുന്നു. എന്നാല് കരാറിന്റെ ഭാഗമായി വിതരണം മാത്രം വെട്ടിക്കുറയ്ക്കുകയായിരുന്നു. ലോകത്തിലെതന്നെ ഏറ്റവും വലിയ ഉല്‍പ്പാദകരായതിനാല് അധിക എണ്ണ സൂക്ഷിച്ച് വയ്ക്കാനുള്ള സൗകര്യം സൗദിക്കുണ്ട്.\nഷെയില് ഓയില് വിപണിയില് കുതിപ്പുണ്ടാക്കിയത് ഇറാഖിന് തിരിച്ചടിയായെന്നും അല് ലുഐബി പറഞ്ഞു. ആഗോളതലത്തില് അധികമായിട്ടുള്ള വിതരണം നിയന്ത്രിക്കാനും എണ്ണ വിലയില് ഉയര്‍ച്ചയുണ്ടാകുന്നതിനും വേണ്ടിയാണ് ഒപക് രാജ്യങ്ങള് കരാറില് ഏര്‍പ്പെട്ടത്.\nപ്രതിദിനം .5 മില്യണ് ബാരല് ഉല്‍പ്പാദിപ്പിക്കാന് കഴിയുന്ന രദാവി, ഒമര് എന്നീ എണ്ണപ്പാടങ്ങള് വികസിപ്പിക്കുന്നതിനായി മന്ത്രാലയം എക്‌സോണ് മൊബീല് കോര്‍പ്പറേഷനുമായി ചര്‍ച്ച നടത്തിയതായി ഗവണ്‍മെന്റിന്റെ ഉടമസ്ഥതയിലുള്ള സൗത്ത് ഓയില് കമ്പനിയുടെ ഡയറക്റ്റര് ജനറല് ഹയ്യാന് അബ്ദുള് ഖാനി അബ്ദുള് സഹ്‌റ പറഞ്ഞു.\nഒപക്കിലെ രണ്ടാമത്തെ ഏറ്റവും വലിയ ഉല്‍പ്പാദകരായ ഇറാഖ്, കയറ്റുമതി കൂട്ടാനും പദ്ധതിയിടുന്നുണ്ടെന്നും അദ്ദേഹം കൂട്ടിച്ചേര്‍ത്തു. ദക്ഷിണ ഇറാഖിലെ മറ്റൊരു നിര്‍മാതാക്കളായ മിഷന് ഓയില് 2020 ആകുമ്പോഴേക്കും നിര്‍മാണം ഇരട്ടിയായി ഉയര്‍ത്താനാണ് തീരുമാനിച്ചിരിക്കുന്നത്.\nനിലവില് പ്രതിദിനം 3,85,000 ബാരലാണ് കമ്പനി ഉല്‍പ്പാദിപ്പിക്കുന്നത്. ഇത് ഏഴ് ലക്ഷമായി ഉയര്‍ത്തുമെന്ന് കമ്പനി ഡയറക്റ്റര് ജനറല് അഡ്‌നാന് സാജെത് പറഞ്ഞു. തെക്കുകിഴക്കന് മൈസന് പ്രവശ്യയിലുള്ള മൂന്ന് എണ്ണപ്പാടങ്ങളും വികസിപ്പിക്കാന് ഈ വര്‍ഷം പകുതിയോടെ ഓയില് മന്ത്രാലയം അപേക്ഷ ക്ഷണിക്കും. ദുജൈല്, കുമൈറ്റ്, റിഫായീ എന്നീ പാടങ്ങളാണ് വികസിപ്പിക്കാന് ഒരുങ്ങുന്നത്.\nTags:\tIn Iraq, OPEC


ശ്രീലങ്കയിൽ വർഗീയ കലാപം രൂക്ഷമാവുന്നു; അടിയന്തിരാവസ്ഥ\nInternational | കൊളംബോ:\nby ഇൻറർനാഷണൽ ഡെസ്‌ക്\nMar62018 05:41 pm\nവർഗീയ സംഘർഷം രൂക്ഷമായ ശ്രീലങ്കയിൽ അടിയന്തരാവസ്ഥ പ്രഖ്യാപിച്ചു. 10 ദിവസത്തേക്കാണ് അടിയന്തരാവസ്ഥ. കാൻഡിയിൽ ഉടലെടുത്ത മുസ്‌ലീം- ബുദ്ധ സംഘർഷങ്ങളേത്തുടർന്നാണ് നടപടിയെന്നും അക്രമം നടത്തുന്നവർക്കെതിരെ നടപടിയെടുക്കുമെന്നും സർക്കാർ വക്താവ് ദയശ്രീ ജയശേഖര പറഞ്ഞു.\nകഴിഞ്ഞ വർഷമാണ് ഇരുവിഭാഗങ്ങളും തമ്മിലുള്ള സംഘർഷങ്ങൾ ആരംഭിച്ചത്. ബുദ്ധ വിശ്വാസികളെ ഇസ്‌ലാം മതത്തിലേക്ക് മതംമാറ്റാനും പുരാതന ബുദ്ധകേന്ദ്രങ്ങൾ നശിപ്പിക്കാനും ശ്രമം നടക്കുന്നുണ്ടെന്നാണ് ബുദ്ധമത വിശ്വാസികളുടെ ആരോപണം. ഇതേത്തുടർന്നുണ്ടായ തർക്കങ്ങളാണ് ഒറ്റപ്പെട്ട സംഘർഷങ്ങളിലേക്കും പിന്നീട് കലാപത്തിലേക്കും വഴിവച്ചത്.\nസമൂഹമാധ്യമങ്ങളിലൂടെ വർഗീയ വിദ്വേഷം വളർത്തുന്ന തരത്തിലുള്ള വിവരങ്ങൾ കൈമാറുന്നവർക്കതിരെയും ശക്തമായ നടപടികൾ ഉണ്ടാകുമെന്നും സർക്കാർ അറിയിച്ചിട്ടുണ്ട്. കാൻഡിയിലേക്ക് കൂടുതൽ സുരക്ഷാ സേനയേയും പോലീസിനെയും അയയ്ക്കുമെന്നാണ് വിവരം.\nഗൂഗിൾ നികുതിയിനത്തിൽ അടയ്ക്കേണ്ടിവരിക 400 കോടിയോളം രൂപ. കമ്പനിയുടെ ഇന്ത്യയിലെ പ്രവർത്തനത്തെ തന്നെ പ്...\nജോര്‍ജ് ഡബ്ലു ബുഷിന് നേര്‍ക്ക് ഷൂ എറിഞ്ഞ മാധ്യമ പ്രവര്‍ത്തകന് മുന്‍തദര്&z...\nഅഞ്ചു വര്‍ഷത്തിനിടെ ലോകത്ത് കൊല്ലപ്പെട്ടത് 530 മാധ്യമപ്രവര്‍ത്തകര്. ഇവരില് 1...\nചൊവ്വയുടെ ഉപരിതലത്തിലൂടെ ഡ്രോ...\nചൊവ്വയുടെ ഉപരിതലത്തിലൂടെ ഡ്രോണ് പറത്താനുള്ള പദ്ധതിയുമായി നാസ. മാര്‍സ് ഹെലികോപ്റ്റര് എന്ന പേരുള്ള പ്രത്യേകം രൂപകല്‍പ്പന ചെയ്ത ഉപകരണം ഇതിനായി നിര്‍മ്മിച്ചിരിക്കുകയാണ് നാസയിലെ വിദഗ്ധര്. 2020 ലെ അടുത്ത റോവര് പദ്ധതിയില് മാര്‍സ് ഹെലികോപ്റ്ററിനെ ഉള്‍പ്പെടുത്തും. ചൊവ്വയുടെ ആകാശ ദൃശ്യങ്ങള് പകര്‍ത്തുന്നതിന് ഈ ഡ്രോണ് ഏറെ പ്രയോജനപ്പെടുമെന്നാണ് വിലയി...\nമാമോദീസയുടെ പേരിൽ ബിഷപ്പിന്റെ...\nഓർത്തഡോക്സ് ആർച്ച് ബിഷപ്പ് മാമൂദീസയുടെ പേരിൽ കുഞ്ഞിനോട് ക്രൂരത കാണിക്കുന്ന വീഡിയോ സമൂഹ മാധ്യമങ്ങളിൽ പ്രചരിക്കുന്നു. കുട്ടിയെ എടുത്തുയർത്തി പലതവണ വെള്ളത്തിൽ ശക്തിയായി മുക്കുന്നതാണ് ദൃശ്യത്തിൽ കാണുന്നത്.സൈപ്രസിലെ ഒരു ഗ്രീക്ക് ഓർത്തഡോക്സ് പള്ളിയിലെ ദൃശ്യങ്ങളാണ് പ്രചരിക്കുന്നത്. ഡെയിലി മെയിലാണ് ഇക്കാര്യം റിപ്പോർട് ചെയ്യുന്നു.. പ്രസവിച്ച് മാസങ്ങൾ മാത്രം പ്രായമായിരിക്കുന്ന കുട്ടിയോടാണ് ബിഷപ്പിന്റെ ക്...


വ്യാപാരയുദ്ധത്തിന് വിനിയോഗിക്കുന്ന മൂല്യം – Jaihind TV\nവ്യാപാരയുദ്ധത്തിന് വിനിയോഗിക്കുന്ന മൂല്യം\nഇത് മൂന്നാംലോക മഹായുദ്ധമല്ല. പക്ഷേ പ്രത്യാഘാതങ്ങള് ഗുരുതരവും ലോകത്തെ മുഴുവന് ബാധിക്കുന്നതുമായിരിക്കും. വ്യാപാരരംഗത്തെ ലോകത്തിലെ ഏറ്റവും വലിയ ടീമായ അമേരിക്ക നീചന്മാരായി മാറിക്കൊണ്ടിരിക്കുന്നു. ‘സ്റ്റേറ്റ് സംരംക്ഷണം’ എന്ന തുറമുഖത്തുനിന്ന് ദശാബ്ദങ്ങളോളം ദൂരേക്ക് പോയ ലോകവ്യാപാരമെന്ന കപ്പല് ഡൊണാള്‍ഡ് ട്രംപിന്‍റെ നയവ്യതിയാനത്തില് പാറക്കെട്ടില് മുട്ടി തകരുന്നു.\nലോകവ്യാപാര ദൃഷ്ടിയില് അമേരിക്കയാണ് പ്രധാനപ്പെട്ട സമ്പദ് വ്യവസ്ഥ. ലോക ചരക്ക് കയറ്റുമതിയില് അമേരിക്കന് വിഹിതം 9.12 ശതമാനവും ഇറക്കുമതിയില് 13.99 ശതമാനവുമാണ്. കച്ചവടസേവനങ്ങളുടെ കയറ്റുമതിയിലും കയറ്റുമതിയിലും ഇറക്കുമതിയിലും അമേരിക്കയുടെ വിഹിതം 15.24 ശതമാനവും 10.27 ശതമാനവുമാണ്. ലോക ചരക്ക് സേവന വ്യാപാരത്തിന്‍റെ ഏകദേശം നാലിലൊന്ന് ഒറ്റ രാജ്യത്തിന്‍റേത് മാത്രമാണ്.\nട്രംപ് സ്ഥാനാര്‍ഥിയായിരുന്നപ്പോള് തന്‍റെ ഉദ്ദേശലക്ഷ്യങ്ങള് തെരഞ്ഞെടുപ്പ് വേളയില്‍തന്നെ വ്യക്തമാക്കിയിരുന്നു. അതുകൊണ്ട് അമേരിക്കയുടെ ‘സ്റ്റേറ്റ് സംരക്ഷണനയം’ പൊടുന്നനെ ഉണ്ടായതാണെന്നോ അപ്രതീക്ഷിതമായിരുന്നുവെന്നെോ പറയാന് കഴിയുകയില്ല.\nഅമേരിക്കയുടെ ഈ പുതിയ സ്റ്റേറ്റ് സംരക്ഷണം എന്നത് കച്ചവട സമ്പ്രദായത്തില് മുമ്പ് ഉണ്ടായിരുന്നതാണ്. ചില ഉല്‍പന്നങ്ങള്‍ക്ക് അരയാണം നല്‍കുന്നത്, പ്രത്യേകിച്ച് ശക്തമായ പ്രാദേശിക താല്‍പര്യങ്ങളുള്ള ചില ചരക്കുകളെ പ്രോത്സാഹിപ്പിക്കുന്ന (സ്വദേശി ലോബികള്) തരം ‘സ്റ്റേറ്റ് സംരംക്ഷണം’ എന്നത് നല്ലതല്ലെന്നും തുറന്നതും സ്വതന്ത്രവുമായ വ്യാപാര സംവിധാനമുണ്ടാക്കുന്നതില് നിന്നുള്ള വ്യതിചലനമാണെന്നും പൊതുവിചാരമുണ്ടായിരുന്നു.\nഅമേരിക്ക ചതിയന്മാരായി മാറി എന്നതിനര്‍ഥം അംഗീകരിക്കപ്പെട്ട ഒരു നിലപാടില് നിന്ന് അവര് മാറി എന്നുള്ളതാണ് വ്യാപാരയുദ്ധത്തിന്‍റെ നീക്കങ്ങള് മനസിലാക്കുമ്പോള് ‘സംരക്ഷണ നയം’ അടുത്തുതന്നെ മാനദണ്ഡമായി മാറുകയും ദശാബ്ദങ്ങളായി ചട്ടങ്ങളുടെ അടിസ്ഥാനത്തിലുണ്ടാക്കിയ വ്യാപാരക്രമം അപകടത്തിലാക്കുകയും ചെയ്തേക്കാം. അടുത്തകാലത്തുണ്ടായ തീരുവ നിരക്കുകള് സൂചിപ്പിക്കുന്നത് അമേരിക്കന് പ്രസിഡന്‍റ് അദ്ദേഹത്തിന്‍റെ ട്വിറ്റര് സന്ദേശത്തില് പറയും പ്രകാരം സത്യസന്ധമായിത്തന്നെ ആ വിശ്വാസത്തില് ഉറച്ചുനില്‍ക്കും എന്നുള്ളതാണ്.\nസന്ദേശം: ”വ്യാപാരയുദ്ധങ്ങള് നല്ലതാണ്. അനായാസം ജയിക്കാന് കഴിയും”\nചൈന നടത്തുന്നതായി പറയപ്പെടുന്ന നോട്ടിന്‍റെ മൂല്യത്തട്ടിപ്പും ചില രാജ്യങ്ങളുടെ ഉയര്‍ന്ന തീരുവയും അദ്ദേഹത്തെ വല്ലാതെ ഉലച്ചിട്ടുണ്ട്. (ഉദാ: ഇറക്കുമതി ചെയ്യുന്ന ആഢംബര കാറുകള്‍ക്ക് ഇന്ത്യ ഉയര്‍ത്തിയ ഉയര്‍ന്ന തീരുവയും പാല് ഉല്‍പന്നങ്ങള്‍ക്ക് കാനഡ ഏര്‍പ്പെടുത്തിയ അധിക തീരുവയും.)\nട്രംപിന്‍റെ വിശ്വാസത്തിന് വിപരീതമായി ചരിത്രവും അനുഭവങ്ങളും നമ്മെ പഠിപ്പിക്കുന്നത് വ്യാപരയുദ്ധം നല്ലതോ അനായാസം ജയിക്കാവുന്നതോ അല്ലെന്നുള്ളതാണ്. എല്ലാ രാജ്യങ്ങള്‍ക്കും ക്ഷതമേല്‍ക്കും. ലോകത്തിന് മൊത്തത്തില് ക്ഷീണം ചെയ്യും.\nഇപ്പോഴത്തെ ഈ വ്യാപാരയുദ്ധത്തിന് കാരണം അമേരിക്കയും ചൈനയും തമ്മിലുള്ള വ്യാപാരത്തിലെ അസന്തുലിതാവസ്ഥ തുടര്‍ന്നുകൊണ്ടിരുന്നതാണ്. (ചൈനയുടെ നേട്ടം 2017ല് 375 ബില്യണ് യു.എസ് ഡോളര്). ഈ യുദ്ധം ഇപ്പോഴും പൂര്‍ണ തോതിലായിട്ടില്ല. എന്തായാലും മറ്റ് രാജ്യങ്ങളിലേക്കും പടര്‍ന്നുകൊണ്ടിരിക്കുന്നു. അമേരിക്കയും ചൈനയും യൂറോപ്പും അമേരിക്കയും പരസ്പരം ഇറക്കുമതി തീരുവ വര്‍ധിപ്പിച്ചുകൊണ്ടിരിക്കുന്നു. ഇന്ത്യ കയറ്റുമതി ചെയ്യുന്ന സ്റ്റീലിന്‍റെയും അലുമിനിയത്തിന്‍റെയും തീരുവ കൂടി. ഇന്ത്യയുമായുള്ള വ്യാപാരത്തില് 23 ബില്യണ് യു.എസ് ഡോളര് കമ്മി വന്നതുകൊണ്ടാണത്രേ ഇന്ത്യക്ക് മേലുള്ള ഈ നടപടി.\nഇന്ത്യയും യുദ്ധത്തില് പങ്കാളിയാവുന്നു\nഎന്തായിരിക്കണം ഇന്ത്യയുടെ പ്രതികരണം? 2017 ഡിസംബറില് ഇന്ത്യ ആദ്യവെടി പൊട്ടിച്ചു. ഏതാനും ഉല്‍പന്നങ്ങളുടെ തീരുവ വര്‍ധിപ്പിച്ചു. വരുമാനം കൂട്ടുവാന് വേണ്ടിയായിരുന്നു ഈ നടപടി. 2017-18 ബജറ്റില് വരുമാനം കൂട്ടാനായി കുറച്ച് കൂടി ഉല്‍പന്നങ്ങള്‍ക്ക് തീരുവ കൂട്ടി. ട്രംപിന്‍റെ പഴയകാല പ്രഖ്യാപനങ്ങള് കണക്കിലെടുക്കുമ്പോള് 2017 ഡിസംബറിലേയും 2018 ഫെബ്രുവരിയിലേയും നീക്കങ്ങളുടെ തുടര്‍ച്ചയായാണ് അമേരിക്കയുടെ തീരുമാനമെന്ന് അനുമാനിക്കാവുന്നതാണ്.\nഇപ്പോള് സാഹചര്യങ്ങള് മാറിയിരിക്കുന്നു. നാമിപ്പോള് ഒന്നിലധികം വ്യാപാരയുദ്ധങ്ങളുടെ നടുവിലാണ്. അമേരിക്കയില് നിന്നുള്ള28 ഉല്‍പന്നങ്ങള്‍ക്കുമേല് തീരുവ ചുമത്തി. അങ്ങനെ ഇന്ത്യ സ്വയം യുദ്ധത്തിലേക്ക് വലിച്ചിഴയ്ക്കപ്പെട്ടു. ഇറക്കുമതിയുടെ അളവ് അതേനിലയിലാണെങ്കില് 240 മില്യണ് യു.എസ് ഡോളര് അധികം ലഭിക്കണം. ഇന്ത് അപകടം പിടിച്ച കളിയാണ്. യുദ്ധാനന്തരകാലത്ത് വന്‍തോതില് ഉല്‍പാദന വര്‍ധനവുണ്ടായതിന്‍റെ പ്രധാന കാരണം വര്‍ധിച്ചുവന്ന വ്യാപാരമായിരുന്നു. വികസിച്ചുകൊണ്ടിരുന്ന ഇന്ത്യയെപ്പോലുള്ള രാജ്യങ്ങള്‍ക്ക് ഉല്‍പാദനഹബ്ബുകളാകാനും വന്‍കിട സേവനദാതാക്കളാകാനും കഴിഞ്ഞു. വ്യാപാരത്തിലുണ്ടാകുന്ന മാന്ദ്യം വികസ്വര രാജ്യങ്ങളെ പ്രതികൂലമായി ബാധിക്കും.\nലോക വ്യാപാരത്തിന്‍റെ അളവ് കണക്കിലെടുക്കുമ്പോള് ഇന്ത്യയുടെ കയറ്റുമതി വളരെ നിര്‍ണായകമാണ്. കഴിഞ്ഞ നാല് വര്‍ഷമായി ലോക വ്യാപാര വളര്‍ച്ചാനിരക്ക് തൃപ്തികരമായിരുന്നില്ല. ഇന്ത്യയുടെ ചരക്ക് കയറ്റുമതി പിന്നോട്ടുപോയി.\n* ലോക വ്യാപാര സംഘടനയുടെ സ്റ്റാറ്റിസ്റ്റിക്കല് റിവ്യൂവില് നിന്ന്\nനഷ്ടം ആര്‍ക്കൊക്കെ ?\nവ്യാപാരയുദ്ധവും ‘സ്റ്റേറ്റ് സംരക്ഷണവും’ സാമ്പത്തികസ്ഥിതികളെ കൂടുതല് ദുഷ്കരമാക്കും. കയറ്റുമതി വളര്‍ച്ച 25 ശതമാനം കണ്ട് വളര്‍ന്നില്ലെങ്കില് ഒരു രാജ്യത്തിന്‍റെ സാമ്പത്തികവളര്‍ച്ച രണ്ടക്ക സംഖ്യയിലെത്തിയില്ല. ഇന്ത്യക്കാവശ്യമായത് ‘മേക്ക് ഇന് ഇന്ത്യ’ വഴി നിര്‍മിച്ച് വളരുക എന്നത് ദിവാസ്വപ്നമാണ്. അതിന്‍റെ അര്‍ഥം കയറ്റുമതി വളര്‍ച്ച ശക്തമാക്കും എന്നതാകണമല്ലോ. എന്നാല് ഈ എന്‍ജിന് കഴിഞ്ഞ നാല് വര്‍ഷമായി ശുഷ്കമായ പ്രവര്‍ത്തനമാണ് കാഴ്ചവെച്ചിട്ടുള്ളത്.\nതുറന്ന വ്യാപാരത്തിനുവേണ്ടി ആവശ്യപ്പെടേണ്ടത് ഇന്ത്യയുടെ താല്‍പര്യങ്ങള്‍ക്കനുസൃതമാണ്. ശരിയാണ്, ഇന്ത്യ അമേകിക്കയോ ചൈനയോ അല്ല. പക്ഷേ ഗൌരവത്തിലെടുക്കേണ്ട ഒരു ശക്തി തന്നെ. ലോകവ്യാപാരത്തില് ഇന്ത്യയുടെ വിഹിതം, ലോക ചരക്ക് കയറ്റുമതിയുടെ 1.65 ശതമാനവും ഇറക്കുമതിയുള്ള ഇറക്കുമതിയുടെ 2.21 ശതമാനവുമാണ്. കച്ചവട സേവനങ്ങളില് ഇന്ത്യയുടെ കയറ്റുമതി 3.35 ശതമാനവും ഇറക്കുമതി 2.83 ശതമാനവുമാണ്. ലോകവ്യാപാരത്തിന്‍റെ കടിഞ്ഞാണ് പിടിക്കേണ്ടത് ഉത്തരവാദിത്വമുള്ള ഒരു രാജ്യ കൂട്ടായ്മയായിരിക്കണം. ഒരുപറ്റം രാഷ്ട്രങ്ങള് ലോകവ്യാപാരത്തിന് തടസവും നിന്നേക്കാം.\nഇന്ത്യ പ്രതികാര നടപടികള് ഒഴിവാക്കി അമേരിക്കയുമായി വിലപേശി ചുരുങ്ങിയ തീരുവ ഏര്‍പ്പെടുത്തി കച്ചവടം വര്‍ധിപ്പിക്കണമെന്നുള്ളതാണ്. കച്ചവടം കുറച്ച് തീരുവ കൂട്ടുന്നത് ഗുണകരമാവില്ല.